รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 18 กรกฎาคม 2566
วันอังคารที่ 18 กรกฎาคม 2566
18/07/2566
สรุปข่าวการประชุมคณะรัฐมนตรี 18 กรกฎาคม 2566
พลเอก ประยุทธ์  จันทร์โอชา นายกรัฐมนตรี  เป็นประธานการประชุมคณะรัฐมนตรี   ณ ห้องประชุม 501 ตึกบัญชาการ 1 ทําเนียบรัฐบาล
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ 18 กรกฎาคม 2566 เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี  ณ ห้องประชุม 501 ตึกบัญชาการ 1 ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างกฎกระทรวงว่าด้วยการสมทบเงินรางวัลสลากกินแบ่งรัฐบาลตัวเลขสามหลัก (Numbers 3 : N3) พ.ศ. .... ร่างประกาศสํานักงานสลากกินแบ่งรัฐบาล เรื่อง กําหนดประเภทและรูปแบบสลากกินแบ่งรัฐบาลหกหลัก (Lottery 6 : L6) และร่างประกาศสํานักงานสลากกินแบ่งรัฐบาล เรื่อง กําหนดประเภทและรูปแบบสลากกินแบ่งรัฐบาลตัวเลขสามหลัก (Numbers 3 : N3) รวม 3 ฉบับ
2.  เรื่อง  ร่างกฎกระทรวง ภายใต้ประมวลกฎหมายแพ่งและพาณิชย์ รวม 2 ฉบับ
3.  เรื่อง  ร่างกฎกระทรวงการขออนุญาตนําผ่านซึ่งวัตถุออกฤทธิ์ทุกประเภท พ.ศ. ....
4.  เรื่อง  ร่างประกาศกระทรวงพาณิชย์ เรื่อง กําหนดให้อาวุธและยุทโธปกรณ์เป็นสินค้าที่ต้องห้ามส่งออกและห้ามนําผ่านราชอาณาจักรไปยังบุคคลหรือองค์กร กรณีสาธารณรัฐเฮติ พ.ศ. ....
5.  เรื่อง  ร่างประกาศสํานักนายกรัฐมนตรีและกระทรวงมหาดไทย เรื่อง กําหนดจํานวนคนต่างด้าวซึ่งจะมีถิ่นที่อยู่ในราชอาณาจักร ประจําปี พ.ศ. ....
6.  เรื่อง  ร่างกฎกระทรวงกําหนดวันเวลาเปิดปิดของสถานบริการ (ฉบับที่ ..) พ.ศ. ....
7.  เรื่อง  ร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดปัตตานี พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดปัตตานี พ.ศ. 2560)
8.  เรื่อง  การแบ่งส่วนราชการสํานักงานตํารวจแห่งชาติตามพระราชบัญญัติตํารวจแห่งชาติ พ.ศ. 2565 (ร่างพระราชกฤษฎีกาแบ่งส่วนราชการสํานักงานตํารวจแห่งชาติ พ.ศ. .... และร่างกฎกระทรวงแบ่งส่วนราชการเป็นกองบังคับการหรือส่วนราชการหรือหน่วยงานอย่างอื่นหรือในระดับต่ําลงไปในสํานักงานตํารวจแห่งชาติ พ.ศ. ....)
9.  เรื่อง  ร่างกฎกระทรวงยกเลิกกฎกระทรวง ฉบับที่ 8 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 พ.ศ. ....
10.  เรื่อง  ร่างระเบียบสํานักนายกรัฐมนตรี ว่าด้วยการประเมินสิ่งแวดล้อมระดับยุทธศาสตร์ พ.ศ. ....
11.  เรื่อง  ร่างกฎ ก.พ. ว่าด้วยโรค พ.ศ. ....
12.  เรื่อง  การลดหย่อนค่าธรรมเนียมจดทะเบียนสิทธิและนิติกรรมเป็นพิเศษ ตามประมวลกฎหมายที่ดินและร่างประกาศกระทรวงมหาดไทย เรื่อง หลักเกณฑ์การลดหย่อนค่าธรรมเนียมจดทะเบียนสิทธิและนิติกรรมเป็นพิเศษ ตามประมวลกฎหมายที่ดิน สําหรับกรณีบริษัท พีทีที แอลเอ็นจี จํากัด (PTTLNG) โอนทรัพย์สินของโครงการ LNG Receiving Terminal (แห่งที่ 2) (LMPT2) บ้านหนองแฟบ ตําบลมาบตาพุด  อําเภอเมืองระยอง จังหวัดระยอง ให้แก่บริษัทร่วมทุนใหม่ ตามหลักเกณฑ์ที่คณะรัฐมนตรีกําหนด
13.  เรื่อง  ร่างกฎกระทรวงกําหนดเด็กที่เสี่ยงต่อการกระทําผิด (ฉบับที่..) พ.ศ. ...
14.  เรื่อง  ร่างพระราชกฤษฎีกาเพิกถอนอุทยานแห่งชาติป่าแม่ยม ป่าแม่ต๋ํา และป่าแม่ร่องขุยบางส่วน ในท้องที่ตําบลเชียงม่วน อําเภอเชียงม่วน จังหวัดพะเยา พ.ศ. ....
15.  เรื่อง  ร่างกฎกระทรวงกําหนดลักษณะของเหรียญกษาปณ์ที่ระลึก 100 ปี วันประสูติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พ.ศ. ....
16.  เรื่อง  ร่างประกาศกระทรวงมหาดไทย เรื่อง การให้ใช้บังคับผังเมืองรวมชุมชนไร่ใหม่ – ไร่เก่า จังหวัดประจวบคีรีขันธ์ พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมชุมชนไร่ใหม่ – ไร่เก่า จังหวัดประจวบคีรีขันธ์ พ.ศ. 2555)
17.  เรื่อง ร่างประกาศกระทรวงมหาดไทย เรื่อง การให้ใช้บังคับผังเมืองรวมชุมชนกําแพงแสน จังหวัดนครปฐม พ.ศ. ....
เศรษฐกิจ - สังคม
18.  เรื่อง  รายงานการสร้างระบบหลักประกันสุขภาพแห่งชาติ ประจําปีงบประมาณ 2565 และรายงานของผู้สอบบัญชีและรายงานการเงินสําหรับปีสิ้นสุดวันที่ 30 กันยายน 2564 ของกองทุนหลักประกันสุขภาพแห่งชาติ
19.  เรื่อง  ผลการดําเนินงานตามมาตรการลดการใช้พลังงานในหน่วยงานภาครัฐ
20.  เรื่อง  รายงานสถานการณ์วิสาหกิจขนาดกลางและขนาดย่อม ปี 2565 สรุป ณ สิ้นสุดไตรมาส 4
21.  เรื่อง  รายงานสรุปผลการดําเนินการคณะกรรมการกํากับการแก้ไขหนี้สินของประชาชนรายย่อย
22.  เรื่อง  ความก้าวหน้าของยุทธศาสตร์ชาติ ประจําเดือนพฤษภาคม 2566
23.  เรื่อง  รายงานสถานการณ์การส่งออกของไทย ประจําเดือนพฤษภาคม และ 5 เดือนแรกของปี 2566
24.  เรื่อง  การพิจารณาบําเหน็จความชอบกรณีพิเศษให้แก่เจ้าหน้าที่ผู้ปฏิบัติงานด้านยาเสพติด ปีงบประมาณ พ.ศ. 2566
25.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ ภายใต้พระราชกําหนดฯ เพิ่มเติม พ.ศ. 2564 ในคราวประชุมครั้งที่ 9/2566 และครั้งที่ 10/2566
26.  เรื่อง  กําหนดวันและเวลาประชุม และวันเริ่มสมัยสามัญประจําปีครั้งที่สอง
ต่างประเทศ
27.  เรื่อง  อุทยานธรณีโคราชได้รับการรับรองเป็นอุทยานธรณีโลกของยูเนสโก (UNESCO Global Geoparks)
28.  เรื่อง  ร่างความตกลงระหว่างองค์การเพื่อความร่วมมือทางเศรษฐกิจและการพัฒนา (OECD) และสํานักงานคณะกรรมการกฤษฎีกา เพื่อออกแบบแนวทางการจัดลําดับความสําคัญการวิเคราะห์ผลกระทบของร่างกฎหมาย (RIA) และการประเมินผลสัมฤทธิ์ของกฎหมาย (ex post review)
29.  เรื่อง  การขออนุมัติให้ประเทศไทยยื่นประมูลสิทธิ์เสนอตัวเป็นเจ้าภาพจัดการประชุมประจําปีของเครือข่ายเมืองสร้างสรรค์ขององค์การยูเนสโก ครั้งที่ 17 ในปี พ.ศ. 2568 (UCCN Annual Conference 2025) ณ จังหวัดเชียงใหม่
แต่งตั้ง
30.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (สํานักนายกรัฐมนตรี)
31.  เรื่อง  แต่งตั้งข้าราชการให้ดํารงตําแหน่งประเภทบริหาร ระดับสูง (กระทรวงการพัฒนาสังคมและความมั่นคงของมนุษย์)
กฎหมาย
1. เรื่อง ร่างกฎกระทรวงว่าด้วยการสมทบเงินรางวัลสลากกินแบ่งรัฐบาลตัวเลขสามหลัก (Numbers 3 : N3) พ.ศ. .... ร่างประกาศสํานักงานสลากกินแบ่งรัฐบาล เรื่อง กําหนดประเภทและรูปแบบสลากกินแบ่งรัฐบาลหกหลัก (Lottery 6 : L6) และร่างประกาศสํานักงานสลากกินแบ่งรัฐบาล เรื่อง กําหนดประเภทและรูปแบบสลากกินแบ่งรัฐบาลตัวเลขสามหลัก (Numbers 3 : N3) รวม 3 ฉบับ
คณะรัฐมนตรีมีมติอนุมัติและเห็นชอบตามที่กระทรวงการคลัง (กค.) เสนอดังนี้
1. อนุมัติหลักการร่างกฎกระทรวงว่าด้วยการสมทบเงินรางวัลสลากกินแบ่งรัฐบาลตัวเลขสามหลัก (Numbers 3 : N3) พ.ศ. ....
2. เห็นชอบในหลักการร่างประกาศสํานักงานสลากกินแบ่งรัฐบาล เรื่อง กําหนดประเภทและรูปแบบสลากกินแบ่งรัฐบาลหกหลัก (Lottery 6 : L6)
3. เห็นชอบในหลักการร่างประกาศสํานักงานสลากกินแบ่งรัฐบาล เรื่อง กําหนดประเภทและรูปแบบสลากกินแบ่งรัฐบาลตัวเลขสามหลัก (Numbers 3 : N3)
ทั้งนี้ ร่างกฎกระทรวงฯ และร่างประกาศฯ ที่กระทรวงการคลังเสนอ รวม 3 ฉบับ เป็นการดําเนินการเพื่อให้เป็นไปตามมติคณะรัฐมนตรีวันที่ 14 มีนาคม 2566 มีสาระสําคัญ ดังนี้
สาระสําคัญของร่างกฎกระทรวง
1. ร่างกฎกระทรวงว่าด้วยการสมทบเงินรางวัลสลากกินแบ่งรัฐบาลตัวเลขสามหลัก (Numbers 3 : N3) พ.ศ. .... มีสาระสําคัญเป็นการกําหนดหลักเกณฑ์และวิธีการจัดสรรเงินจากการจําหน่ายสลากฯ ประเภท N3 ดังนี้
1.1 นําเงินที่จัดสรรไว้เป็นเงินรางวัลไปสมทบในงวดถัดไปแต่ไม่เกินหนึ่งงวด
1.2 การสมทบเงินรางวัลให้ยกไปสมทบกับเงินรางวัลซึ่งเป็นประเภทรางวัลเดียวกันเท่านั้น
1.3 หากการออกรางวัลงวดถัดไปไม่มีผู้ถูกรางวัลอีกให้นําเงินสมทบเงินรางวัลในงวดก่อนหน้านําส่งเป็นรายได้แผ่นดิน
2. ร่างประกาศสํานักงานสลากกินแบ่งรัฐบาล เรื่อง กําหนดประเภทและรูปแบบสลากกินแบ่งรัฐบาลหกหลัก (Lottery 6 : L6) และร่างประกาศสํานักงานสลากกินแบ่งรัฐบาล เรื่อง กําหนดประเภทและรูปแบบสลากกินแบ่งรัฐบาลตัวเลขสามหลัก (Numbers 3 : N3) รวม 2 ฉบับ มีสาระสําคัญเป็นการกําหนดประเภทและรูปแบบสลากฯ L6 และสลากฯ N3 ดังนี้
ประเด็น
ประเภท
ร่างประกาศสํานักงานสลากฯ L6
(จําหน่ายทั้งแบบใบสลากฯ และแบบดิจิทัล)
ร่างประกาศสํานักงานสลากฯ N3
(จําหน่ายแบบดิจิทัลเท่านั้น)
1. รูปแบบสลาก
 เป็นสลากประเภทไม่สมทบเงินรางวัล (งวดใดไม่มีผู้ถูกรางวัล ให้นําเงินรางวัลส่งเป็นรายได้แผ่นดิน)
 เป็นสลากประเภทสมทบเงินรางวัล (สมทบได้ไม่เกิน 1 งวด หากไม่มีผู้ถูกรางวัลอีกให้นําเงินสมทบเงินรางวัลในงวดก่อนหน้าส่งเป็นรายได้แผ่นดิน ตามร่างกฎกระทรวงฯ ในข้อ 1.)
 ประกอบด้วยหมายเลข 6 หลัก แต่ละหลักมี 10 หมายเลขตั้งแต่ 0 ถึง 9 (000000 - 999999 โดยกําหนดหมายเลขไว้ล่วงหน้า)1
 ประกอบด้วยหมายเลขให้เลือก 3 หลัก แต่ละหลักมี 10 หมายเลข ตั้งแต่ 0 ถึง 9 (000 - 999 และไม่กําหนดหมายเลขไว้ในระบบล่วงหน้า) โดยผู้ซื้อสามารถเลือกหมายเลขแต่ละหลักให้ครบ 3 หลักและสามารถเลือกหมายเลขแต่ละหลักซ้ํากันได้2
(เป็นรูปแบบเดียวกับที่สํานักงานสลากฯดําเนินการอยู่ในปัจจุบัน)
(เป็นรูปแบบใหม่ที่สํานักงานสลากฯ ยังไม่เคยดําเนินการมาก่อน)
2. การจัดสรรเงินรางวัล
 ร้อยละ 60 เป็นเงินรางวัล (หนึ่งงวดจะมีเงินรางวัลรวมทุกประเภทรางวัลจํานวน 4,800 ล้านบาท)
 ไม่น้อยกว่าร้อยละ 23 เป็นรายได้แผ่นดิน (นําส่งจํานวน 1,840 ล้านบาทต่องวด)
 ไม่เกินกว่าร้อยละ 17 เป็นค่าใช้จ่ายในการบริหารงาน ซึ่งรวมทั้งค่าใช้จ่ายในการจําหน่ายสลากฯ L6 ด้วย (รวม 1,360 ล้านบาทต่องวด โดยแบ่งเป็นส่วนลดสําหรับตัวแทนจําหน่ายสลากฯ ประมาณ 1,120 ล้านบาท และค่าดําเนินการของสํานักงานสลากฯ ประมาณ 240 ล้านบาท)
 ร้อยละ 60 เป็นเงินรางวัล (ไม่สามารถระบุเงินรางวัลได้ชัดเจน เนื่องจากเงินรางวัลจะแปรผันตามจํานวนผู้ที่ซื้อสลากฯ)
 ไม่น้อยกว่าร้อยละ 23 เป็นรายได้แผ่นดิน (ไม่สามารถระบุเงินส่งรายได้แผ่นดินได้ชัดเจนเนื่องจากจะแปรผันตามจํานวนผู้ที่ซื้อสลากฯ)
 ไม่เกินกว่าร้อยละ 17 เป็นค่าใช้จ่ายในการบริหารงาน ซึ่งรวมทั้งค่าใช้จ่ายในการจําหน่ายสลากฯ N3 ด้วย
3. การจ่ายเงินรางวัลและประเภทของรางวัล
 รางวัลที่ 1
1 รางวัล
 รางวัลข้างเคียงรางวัลที่ 1
2 รางวัล
 รางวัลที่ 2
5 รางวัล
 รางวัลที่ 3
10 รางวัล
 รางวัลที่ 4
50 รางวัล
 รางวัลที่ 5
100 รางวัล
 รางวัลเลขหน้าสามตัวเสี่ยง 2 ครั้ง
2,000 รางวัล
 รางวัลเลขท้ายสามตัวเสี่ยง 2 ครั้ง
2,000 รางวัล
 รางวัลเลขท้ายสองตัวเสี่ยง 1 ครั้ง
10,000 รางวัล
รวม 9 ประเภทรางวัล
รวม 14,168 รางวัลต่อชุด (1 งวด มี 100 ชุด รวม 1,416,800 รางวัลต่องวด)
 รางวัลสามตรง (ถูกทุกหมายเลขและตรงทุกตําแหน่ง)
 รางวัลสามตัวสลับ (ถูกทุกหมายเลขแต่สลับตําแหน่ง)
 รางวัล 2 ตัวตรง (ถูกทุกหมายเลขและตรงทุกตําแหน่ง)
 รางวัลพิเศษ (ถูกรางวัลที่มีข้อมูลหมายเลขตรงกับผลการออกรางวัลพิเศษ)
รวม 4 ประเภทรางวัล (ไม่สามารถระบุจํานวนรางวัลได้ เนื่องจากจํานวนรางวัลจะแปรผันตามจํานวนผู้ที่ซื้อสลากฯ) โดยในแต่ละงวดสํานักงานฯ จะประกาศสัดส่วนการจ่ายเงินรางวัลในแต่ละประเภทรางวัลล่วงหน้าก่อนการออกรางวัล
4. วิธีการจําหน่าย
 จําหน่ายแบบใบและแบบดิจิทัล หรือวิธีการอื่นที่คณะกรรมการสลากฯ กําหนด
 จําหน่ายแบบดิจิทัล หรือวิธีการอื่นที่คณะกรรมการสลากฯ กําหนด
5. วันที่ออกรางวัล
 ทุกวันที่ 1 และวันที่ 16 ของเดือน (จะมีการออกรางวัลปีละ 24 งวด)
กระทรวงการคลังโดยสํานักงานสลากฯ ได้พิจารณาทบทวนร่างประกาศฯ รวม 2 ฉบับ ตามข้อสังเกตของสํานักงานคณะกรรมการกฤษฎีกาแล้ว โดยเห็นว่า การจําหน่ายสลากฯ เป็นแบบใบหรือแบบดิจิทัลเป็นวิธีการจําหน่ายตามมาตรา 13 (7) แห่งพระราชบัญญัติสํานักงานสลากฯ พ.ศ. 2517 และที่แก้ไขเพิ่มเติม ซึ่งเป็นอํานาจของคณะกรรมการสลากฯ แต่เพื่อให้การดําเนินการออกสลากฯ ในเรื่องนี้เกิดความชัดเจน สํานักงานสลากฯ จึงได้ปรับปรุงร่างประกาศฯ ทั้ง 2 ฉบับ จากที่เคยเสนอมา โดยเพิ่มเติมวิธีการจําหน่ายสลากฯ และยืนยันในการเสนอร่างประกาศฯ ดังกล่าวเป็น 2 ฉบับตามเดิม โดยมิได้รวมร่างประกาศฯ ทั้งสองฉบับเข้าเป็นฉบับเดียวกันตามข้อสังเกตของสํานักงานคณะกรรมการกฤษฎีกาเพื่อให้สามารถดําเนินการออกสลากฯ L6 ได้ก่อน (เนื่องจากสลากฯ L6 มีรูปแบบเหมือนสลากฯ ที่จําหน่ายในปัจจุบัน เพื่อการจําหน่ายสลากฯ จะได้เกิดความต่อเนื่อง) และสํานักงานสลากฯ ได้ยืนยันในการเสนอร่างกฎกระทรวงฯ ตามเดิมโดยไม่มีการแก้ไขเพิ่มเติม ประกอบกับหน่วยงานที่เกี่ยวข้องเห็นชอบด้วย
___________________
1 มาตรา 13 (7) แห่งพระราชบัญญัติสํานักงานสลากฯ ที่ให้คณะกรรมการสลากฯ เป็นผู้กําหนดราคาและวิธีการในการจําหน่าย [จําหน่ายทั้งแบบใบสลากฯ (พิมพ์ใบสลากฯ) และแบบดิจิทัล (ใช้ข้อมูลในระบบ)] โดยสํานักงานสลากฯ จําหน่ายสลากฯ L6 ออกเป็นชุด ชุดละ 1 ล้านฉบับ จํานวน 100 ชุด รวม 100 ล้านฉบับต่องวด จําหน่ายราคาฉบับละ 80 บาท โดยสัดส่วนระหว่างสลากฯ แบบใบและสลากดิจิทัลคือ 80 : 20 ต่องวด รวม 100 ล้านฉบับต่องวด
2 สํานักงานสลากฯ คาดว่าจะสามารถจําหน่ายสลากฯ N3 ได้อย่างต่ํา 40 ล้านฉบับต่องวด โดยจําหน่ายราคา ฉบับละ 20 บาท ทั้งนี้ สลากฯ N3 จําหน่ายในรูปแบบดิจิทัล (ใช้ข้อมูลในระบบ) เท่านั้น
2. เรื่อง ร่างกฎกระทรวง ภายใต้ประมวลกฎหมายแพ่งและพาณิชย์ รวม 2 ฉบับ
คณะรัฐมนตรีมีมติอนุมัติหลักการ 1. ร่างกฎกระทรวงกําหนดหลักเกณฑ์ และวิธีการในการโฆษณาคําบอกกล่าวเรียกประชุมใหญ่ในสื่ออิเล็กทรอนิกส์ กรณีบริษัทจํากัดมีหุ้นส่วนชนิดที่มีใบหุ้นออกให้แก่ผู้ถือ พ.ศ. .... 2. ร่างกฎกระทรวงกําหนดหลักเกณฑ์ วิธีการ และเงื่อนไขการแต่งตั้งผู้ประเมินราคา พ.ศ. .... รวม 2 ฉบับ ตามที่กระทรวงพาณิชย์เสนอ และส่งให้สํานักงานคณะกรรมการกฎษฎีกาตรวจพิจารณาโดยให้รับประเด็นตามความเห็นของสํานักงานคณะกรรมการกฤษฎีกาและสํานักงานคณะกรรมการกํากับหลักทรัพย์และตลาดหลักทรัพย์ไปประกอบการพิจารณาด้วย แล้วดําเนินการต่อไปได้ และให้กระทรวงพาณิชย์รับความเห็นของสํานักงานคณะกรรมการกฤษฎีกาไปพิจารณาดําเนินการต่อไปด้วย
ทั้งนี้ เนื่องจากมาตรา 1175 วรรคหนึ่ง แห่งประมวลกฎหมายแพ่งและพาณิชย์ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ 23) พ.ศ. 2565 บัญญัติให้การโฆษณาคําบอกกล่าวเรียกประชุมใหญ่ ในกรณีที่บริษัทมีหุ้นชนิดที่มีใบหุ้นออกให้แก่ผู้ถือ ให้โฆษณาในหนังสือพิมพ์แห่งท้องที่อย่างน้อยหนึ่งครั้งหรือในสื่ออิเล็กทรอนิกส์ ตามหลักเกณฑ์ วิธีการที่กําหนดในกฎกระทรวง และมาตรา 1239/1 วรรคสอง บัญญัติให้ในกรณีที่บริษัทได้มีมติพิเศษให้ควบรวมบริษัทแล้ว แต่มีผู้ถือหุ้นที่คัดค้านการควบรวมบริษัท บริษัทต้องจัดให้มีผู้ซื้อหุ้นของผู้ถือหุ้นดังกล่าวในราคาที่ตกลงกัน กรณีที่ไม่สามารถตกลงกันได้ให้ใช้ราคาตามที่ผู้ประเมินราคาเป็นผู้กําหนด โดยการแต่งตั้งผู้ประเมินราคาให้เป็นไปตามหลักเกณฑ์ วิธีการ และเงื่อนไขที่กําหนดในกฎกระทรวง ดังนั้น เพื่อปฏิบัติตามพระราชบัญญัติดังกล่าว กระทรวงพาณิชย์จึงได้ออกกฎกระทรวงกําหนดหลักเกณฑ์ วิธีการ และเงื่อนไขเพื่อรองรับการดําเนินการดังกล่าว
ร่างกฎกระทรวง รวม 2 ฉบับ ที่กระทรวงพาณิชย์เสนอเป็นการกําหนดหลักเกณฑ์ วิธีการ และเงื่อนไขเกี่ยวกับการโฆษณาคําบอกกล่าวเรียกประชุมใหญ่ในสื่ออิเล็กทรอนิกส์ และการแต่งตั้งผู้ประเมินราคาซื้อขายหุ้น ดังนี้
1. ร่างกฎกระทรวงกําหนดหลักเกณฑ์ และวิธีการในการโฆษณาคําบอกกล่าวเรียกประชุมใหญ่ใน สื่ออิเล็กทรอนิกส์ กรณีบริษัทจํากัดมีหุ้นส่วนชนิดที่มีใบหุ้นออกให้แก่ผู้ถือ พ.ศ. .... เป็นการกําหนดหลักเกณฑ์และวิธีการในการโฆษณาคําบอกกล่าวเรียกประชุมใหญ่ในสื่ออิเล็กทรอนิกส์กรณีบริษัทจํากัด มีหุ้นชนิดที่มีใบหุ้นออกให้แก่ผู้ถือ (หุ้นไม่ระบุชื่อ) เพิ่มเติมอีกช่องทางหนึ่งนอกเหนือจากการประกาศหนังสือพิมพ์ (แบบกระดาษ) ได้ โดยการโฆษณาในสื่ออิเล็กทรอนิกส์ให้ประกาศผ่านเว็บไซต์ที่เข้าถึงได้ ซึ่งเป็นการปรับปรุงกฎหมายให้เอื้อต่อการลงทุนและการดําเนินงานของธุรกิจในปัจจุบัน ทําให้ผู้ประกอบการของบริษัทจํากัดมีช่องทางการโฆษณาคําบอกกล่าวเรียกประชุมใหญ่เพิ่มมากขึ้น อันเป็นการอํานวยความสะดวกให้แก่ภาคธุรกิจ และสอดคล้องกับสถานการณ์ปัจจุบันที่มีการใช้เทคโนโลยีมาช่วยลดต้นทุนในการดําเนินงานทางธุรกิจ
2. ร่างกฎกระทรวงกําหนดหลักเกณฑ์ วิธีการ และเงื่อนไขการแต่งตั้งผู้ประเมินราคา พ.ศ. .... เป็นการกําหนดให้บริษัทจํากัด ที่จะควบรวมบริษัทแต่งตั้งผู้ประเมินราคาซื้อขายหุ้นที่เป็นคนกลาง ซึ่งมีคุณสมบัติเป็นผู้สอบบัญชีที่ได้รับอนุญาตและเป็นผู้ทําหน้าที่เกี่ยวข้องกับการประเมินทรัพย์สิน ที่ได้รับอนุญาตหรือได้รับความเห็นชอบหรือขึ้นทะเบียนจากหน่วยงานของรัฐ สมาคมจดทะเบียนหรือตามกฎหมายที่เกี่ยวข้อง ในกรณีบริษัทจํากัดมีมติพิเศษให้ควบรวมบริษัท (ต้องมีมติ 3 ใน 4 ของผู้ถือหุ้นทั้งหมด) แต่มีผู้ถือหุ้นส่วนน้อยคัดค้านการควบรวมบริษัท โดยขั้นแรกบริษัทจํากัดจัดให้มีผู้มาซื้อหุ้นของผู้ถือหุ้นที่คัดค้าน หากตกลงกันไม่ได้ให้บริษัทจํากัดจัดหาผู้ประเมินราคาหุ้นโดยให้ซื้อขายกันตามราคาที่กําหนด และหากตกลงกันไม่ได้อีกภายใน 14 วัน ให้บริษัทควบรวมได้เลยโดยผู้ถือหุ้นที่คัดค้านจะเป็นผู้ถือหุ้นของบริษัทที่ควบรวม อันเป็นการช่วยให้บริษัทจํากัดที่จะควบรวมผู้ซื้อหุ้นและผู้ถือหุ้นส่วนน้อยที่คัดค้านมีแนวทางการดําเนินการที่ชัดเจนเกี่ยวกับการแต่งตั้งผู้ประเมินราคา ซึ่งจะทําให้กระบวนการควบรวมบริษัทจํากัด สามารถดําเนินการได้อย่างราบรื่น และเป็นธรรมต่อทุกฝ่ายที่เกี่ยวข้อง
หน่วยงานที่กี่ยวข้องเห็นชอบด้วยในหลักกรและมีความเห็นเพิ่มเติมบางประการ เช่น การกําหนดให้สื่ออิเล็กทรอนิกส์ที่ใช้ในการโฆษณาอย่างน้อยที่สุดต้องให้บริษัทสามารถลงประกาศในเว็บไซต์ของกรมพัฒนาธุรกิจการค้าได้โดยไม่เสียค่าใช้จ่าย การจัดทําบัญชีรายชื่อผู้ประเมินราคาที่มีคุณสมบัติตามที่กําหนด และการกําหนดหลักเกณฑ์เกี่ยวกับการนับระยะเวลาและการมีผลของการลงโฆษณาทางสื่ออิเล็กทรอนิกส์ โดยสํานักงานคณะกรรมการกฤษฎีกาเห็นว่า ร่างกฎกระทรวงทั้ง 2 ฉบับดังกล่าว เป็นการปฏิบัติให้เป็นไปตามที่กฎหมายแม่บทให้อํานาจไว้ และมิได้เป็นกรณีที่คณะรัฐมนตรีกระทําการอันมีผลเป็นการอนุมัติงานหรือโครงการ หรือมีผลเป็นการสร้างความผูกพันต่อคณะรัฐมนตรีชุดต่อไป ตามมาตรา 169 (1) ของรัฐธรรมนูญแห่งราชอาณาจักรไทย และมติคณะรัฐมนตรีเมื่อวันที่ 21 มีนาคม 2566 เรื่อง แนวทางปฏิบัติอันเนื่องมาจากการยุบสภาผู้แทนราษฎร คณะรัฐมนตรีจึงสามารถพิจารณาอนุมัติหลักการร่างกฎกระทรวงทั้งสองฉบับได้
กระทรวงพาณิชย์รายงานว่าร่างกฎกระทรวง รวม 2 ฉบับดังกล่าวไม่ก่อให้เกิดการสูญเสียรายได้ของรัฐ เนื่องจากไม่มีค่าใช้จ่ายเพื่อเติมในการดําเนินการและได้ดําเนินการรับฟังความคิดเห็นจากหน่วยงานภาครัฐและเอกชนที่เกี่ยวข้องแล้ว ซึ่งผู้แสดงความคิดเห็นไม่ได้คัดค้านในหลักการของร่างกฎกระทรวงทั้ง 2 ฉบับดังกล่าว
สาระสําคัญของร่างกฎกระทรวง
1. ร่างกฎกระทรวงกําหนดหลักเกณฑ์ และวิธีการในการโฆษณาคําบอกกล่าวเรียกประชุมใหญ่ในสื่ออิเล็กทรอนิกส์ กรณีบริษัทจํากัดมีหุ้นส่วนชนิดที่มีใบหุ้นออกให้แก่ผู้ถือ พ.ศ. .... เป็นการกําหนดหลักเกณฑ์และวิธีการในการโฆษณาคําบอกกล่าวเรียกประชุมใหญ่ในสื่ออิเล็กทรอนิกส์กรณีที่บริษัทมีหุ้นชนิดที่มีใบหุ้นออกให้แก่ผู้ถือ (หุ้นไม่ระบุชื่อ) สรุปได้ดังนี้
1.1 กําหนดให้กรณีที่บริษัทมีหุ้นชนิดที่มีใบหุ้นออกให้แก่ผู้ถือ (หุ้นไม่ระบุชื่อ) อาจโฆษณาคําบอกกล่าวเรียกประชุมใหญ่ ในสื่ออิเล็กทรอนิกส์เพิ่มเติมจากการโฆษณาในหนังสือพิมพ์แห่งท้องที่ ก็ได้
1.2 กําหนดให้การโฆษณาในสื่ออิเล็กทรอนิกส์ให้กระทําโดยการประกาศผ่านเว็บไซต์ที่เข้าถึงได้เป็นการทั่วไป และสามารถยืนยันความเป็นเจ้าของเว็บไซต์โดยต้องคํานึงถึงการเข้าถึงและการใช้ประโยชน์ได้โดยสะดวกและไม่เลือกปฏิบัติ เช่น เว็บไซต์ของบริษัท หรือเว็บไซต์หนังสือพิมพ์ออนไลน์
1.3 กําหนดให้ข้อความหรือเอกสารที่โฆษณาต้องเป็นเอกสารชุดเดียวกัน หรือมีเนื้อหาเช่นเดียวกันกับที่ส่งให้แก่ผู้ถือหุ้น
1.4 กําหนดให้การโฆษณาคําบอกกล่าวเรียกประชุมใหญ่ในสื่ออิเล็กทรอนิกส์จะต้องปรากฏข้อความหรือเอกสารที่โฆษณานั้นในสื่ออิเล็กทรอนิกส์จนถึงวันประชุมใหญ่
1.5 กําหนดให้บริษัทต้องเก็บรวบรวมหลักฐานการโฆษณา พร้อมทั้งรายละเอียดเกี่ยวกับวันที่มีการโฆษณาไว้ด้วย
2. ร่างกฎกระทรวงกําหนดหลักเกณฑ์ วิธีการ และเงื่อนไขการแต่งตั้งผู้ประเมินราคา พ.ศ. .... เป็นการกําหนดหลักเกณฑ์ วิธีการและเงื่อนไขการแต่งตั้งผู้ประเมินราคาซื้อขายหุ้นของผู้ถือหุ้นที่เข้าร่วมประชุมและคัดค้านการควบรวมบริษัทในกรณีที่บริษัทมีมติพิเศษให้ควบรวมบริษัท สรุปได้ดังนี้
2.1 กําหนดนิยามคําว่า
“ผู้จะซื้อหุ้น” หมายความว่า ผู้ที่บริษัทจัดให้มาซื้อหุ้นของผู้ถือหุ้นที่คัดค้านในกรณีที่บริษัทมีมติพิเศษให้ควบรวมบริษัท
“ผู้ถือหุ้นที่คัดค้าน” หมายความว่า ผู้ถือหุ้นที่เข้าร่วมการประชุมใหญ่ของบริษัท ซึ่งจัดขึ้นเพื่ออนุมัติการควบรวมบริษัทและได้ออกเสียงลงคะแนนคัดค้านการควบรวมบริษัทเมื่อที่ประชุมใหญ่ ลงมติพิเศษให้ควบรวมบริษัท
“ผู้ประเมินราคา” หมายความว่า ผู้ประเมินและกําหนดราคาซื้อขายหุ้นของผู้ถือหุ้นที่คัดค้าน
2.2 กําหนดให้บริษัทเป็นผู้แต่งตั้งผู้ประเมินราคาเพื่อทําหน้าที่ประเมินและกําหนดราคาซื้อขายหุ้นของผู้ถือหุ้นที่คัดค้าน ในกรณีที่ผู้จะซื้อหุ้นกับผู้ถือหุ้นที่คัดค้านการควบรวมบริษัทไม่สามารถตกลงราคาซื้อขายหุ้นของผู้ถือหุ้นที่คัดค้านการควบรวมบริษัทกันได้ และกําหนดความเป็นอิสระของผู้ประเมินราคา เช่น ไม่เป็นผู้ที่มีส่วนได้เสีย ปราศจากอคติ
2.3 กําหนดคุณสมบัติของผู้ประเมินราคา ได้แก่
1) เป็นผู้สอบบัญชีที่ได้รับอนุญาต ตามกฎหมายว่าด้วยวิชาชีพบัญชี และ
2) เป็นผู้ทําหน้าที่เกี่ยวข้องกับการประเมินทรัพย์สิน ที่ได้รับอนุญาตหรือได้รับความเห็นชอบหรือขึ้นทะเบียนจากหน่วยงานของรัฐ สมาคมจดทะเบียนหรือตามกฎหมายที่เกี่ยวข้อง เช่น 1) อนุญาโตตุลาการที่ขึ้นทะเบียนไว้กับสํานักงานศาลยุติธรรม ในสาขาการประเมินราคาทรัพย์สิน 2) ผู้เชี่ยวชาญศาลด้านการประเมินมูลค่าทรัพย์สินที่ขึ้นทะเบียนไว้กับสํานักงานศาลยุติธรรม และ 3) บริษัทประเมินมูลค่าทรัพย์สินหรือผู้ประเมินหลักที่ได้รับความเห็นชอบจากสํานักงาน ก.ล.ต.
2.4 กําหนดให้ผู้ซื้อจะซื้อหุ้นและผู้ถือหุ้นที่คัดค้านการควบรวมบริษัทให้ใช้ราคาตามที่ ผู้ประเมินราคาเป็นผู้กําหนด และให้ถือว่าราคาดังกล่าวเป็นที่สุด
ทั้งนี้ ร่างกฎกระทรวงฯ รวม 2 ฉบับดังกล่าว ให้มีผลใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป
3. เรื่อง ร่างกฎกระทรวงการขออนุญาตนําผ่านซึ่งวัตถุออกฤทธิ์ทุกประเภท พ.ศ. ....
คณะรัฐมนตรีมีมติอนุมัติหลักการร่างกฎกระทรวงการขออนุญาตนําผ่านซึ่งวัตถุออกฤทธิ์ทุกประเภท พ.ศ. .... ตามที่กระทรวงสาธารณสุขเสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของสํานักงาน ก.พ.ร. ไปประกอบการพิจารณาด้วย แล้วดําเนินการต่อไปได้ และให้กระทรวงสาธารณสุขรับความเห็นของสํานักงาน ก.พ.ร. ไปพิจารณาดําเนินการต่อไปด้วย
ทั้งนี้ ร่างกฎกระทรวงที่กระทรวงสาธารณสุขเสนอ มีสาระสําคัญเป็นการกําหนดหลักเกณฑ์ วิธีการ และเงื่อนไขการขออนุญาต คุณสมบัติของผู้ขออนุญาต การออกใบอนุญาต การออกใบแทนใบอนุญาต และ การกําหนดอัตราค่าธรรมเนียมการนําผ่านซึ่งวัตถุออกฤทธิ์ทุกประเภท ไม่ว่าจะเป็นการนําผ่านวัตถุออกฤทธิ์ทางบก ทางน้ํา หรือทางอากาศ (เว้นแต่การนําผ่านทางอากาศยานที่ใช้ในการขนส่งสาธารณะระหว่างประเทศซึ่งไม่มีการขนถ่ายวัตถุออกฤทธิ์ออกจากอากาศยาน ซึ่งประมวลกฎหมายยาเสพติดได้กําหนดให้ไม่ต้องขออนุญาต) เพื่อให้ การขออนุญาต และการอนุญาตนําผ่านซึ่งวัตถุออกฤทธิ์สามารถดําเนินการได้อย่างมีประสิทธิภาพ รวมถึงเป็นการกําหนดการดําเนินการของผู้รับอนุญาตที่ต้องปฏิบัติเพื่อประโยชน์ในการควบคุมกํากับดูแลที่เข้มงวดและป้องกันการรั่วไหลของวัตถุออกฤทธิ์ไปใช้ในทางที่ผิด โดยกําหนดคุณสมบัติของผู้ขออนุญาตต้องเป็นนิติบุคคลที่จดทะเบียนในประเทศไทยซึ่งมีวัตถุประสงค์เกี่ยวกับการนําเข้าและส่งออกยาและเภสัชภัณฑ์และเป็นผู้ได้รับอนุมัติเป็นผู้ขอผ่านแดน ผู้ขนส่งผ่านแดนหรือผู้ขอถ่ายลํา ตามกฎหมายว่าด้วยศุลกากร รวมทั้งกําหนดขั้นตอนในการนําผ่านวัตถุออกฤทธิ์ให้ต้องมีการนําวัตถุออกฤทธิ์มาแสดงต่อเจ้าหน้าที่และต้องมีการป้องกันตามสมควร เพื่อมิให้วัตถุออกฤทธิ์ที่นําผ่านสูญหายหรือมีการนําไปใช้โดยมิชอบ อีกทั้งอัตราค่าธรรมเนียมใบอนุญาตนําผ่านวัตถุออกฤทธิ์ตามร่างกฎกระทรวงในเรื่องนี้เป็นการเรียกเก็บในอัตราเดิม คือ ฉบับละ 500 บาท ซึ่งไม่เกินอัตราที่ประมวลกฎหมายยาเสพติดกําหนดไว้ โดยร่างกฎกระทรวงในเรื่องนี้จะนํามาใช้บังคับแทนกฎกระทรวงการขออนุญาตและการอนุญาตนําผ่านซึ่งวัตถุออกฤทธิ์ทุกประเภท พ.ศ. 2563 และกฎกระทรวงกําหนดค่าธรรมนียมและยกเว้นค่าธรรมเนียมเกี่ยวกับวัตถุที่ออกฤทธิ์ต่อจิตและประสาท พ.ศ. 2560 ซึ่งออกโดยอาศัยอํานาจตามพระราชบัญญัติวัตถุที่ออกฤทธิ์ต่อจิตและ ประสาท พ.ศ. 2559 และพระราชบัญญัติดังกล่าวถูกยกเลิกโดยพระราชบัญญัติให้ใช้ประมวลกฎหมายยาเสพติด พ.ศ. 2564 ทั้งนี้ หน่วยงานที่เกี่ยวข้องพิจารณาแล้วเห็นชอบในหลักการของร่างกฎกระทรวง
กระทรวงสาธารณสุขได้นําร่างกฎกระทรวงในเรื่องนี้ไปดําเนินการรับฟังความคิดเห็นของผู้เกี่ยวข้องและวิเคราะห์ผลกระทบที่อาจเกิดขึ้นจากกฎหมาย รวมทั้งเปิดเผยผลการรับฟังความคิดเห็นและการวิเคราะห์นั้นแก่ประชาชน ตามพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 และกฎกระทรวงกําหนดร่างกฎที่ต้องจัดให้มีการรับฟังความคิดเห็นและวิเคราะห์ผลกระทบ พ.ศ. 2565 แล้ว
สาระสําคัญของร่างกฎกระทรวง
ร่างกฎกระทรวงในเรื่องนี้มีสาระสําคัญเป็นการกําหนดหลักเกณฑ์ วิธีการ และเงื่อนไขการขออนุญาตนําผ่านวัตถุออกฤทธิ์ทุกประเภท สรุปได้ดังนี้
สาระสําคัญ
หมายเหตุ
1. คุณสมบัติของผู้ขออนุญาต
1.1 เป็นนิติบุคคลซึ่งจดทะเบียนในประเทศไทยที่มีวัตถุประสงค์เป็นผู้ประกอบกิจการนําเข้าและส่งออกยา ยารักษาโรค เภสัชภัณฑ์ หรือเภสัชเคมีภัณฑ์ และ
1.2 เป็นผู้ได้รับอนุมัติเป็นผู้ขอผ่านแดน ผู้ขนส่งผ่านแดน หรือผู้ขอถ่ายลําตามกฎหมายว่าด้วยศุลกากร
เดิมกําหนดเพียงว่าผู้ขออนุญาตต้องมีภูมิลําเนาในประเทศไทย
2. การดําเนินการขออนุญาต
2.1 กําหนดให้ผู้ขออนุญาตยื่นคําขอรับใบอนุญาตโดยระบุเหตุผลและความจําเป็น พร้อมด้วยข้อมูล เอกสาร และหลักฐาน เช่น สําเนาใบอนุญาตส่งออกหรือหนังสือแสดงการอนุญาตให้ส่งออกของเจ้าหน้าที่ผู้มีอํานาจของประเทศที่ส่งออก สําเนาหนังสือรับรองการจดทะเบียนเป็นนิติบุคคลจากกระทรวงพาณิชย์พร้อมวัตถุประสงค์ เอกสารหลักฐานการได้รับอนุมัติจดทะเบียนเป็นผู้ขอผ่านแดน ผู้ขนส่งผ่านแดน หรือผู้ขอถ่ายลําตามกฎหมายว่าด้วยศุลกากร เป็นต้น
2.2 กําหนดให้การยื่นคําขออนุญาตดําเนินการโดยวิธีการทางอิเล็กทรอนิกส์เป็นหลัก
หลักการคงเดิม
3. การออกใบแทนใบอนุญาต
ในกรณีที่ใบอนุญาตสูญหาย ถูกทําลาย หรือลบเลือนในสาระสําคัญให้ผู้รับอนุญาตยื่นคําขอรับใบแทนใบอนุญาตภายใน 15 วันนับแต่วันที่ได้ทราบถึงการ สูญหาย ถูกทําลาย หรือลบเลือนในสาระสําคัญ
หลักการคงเดิม
4. การนําผ่านซึ่งวัตถุออกฤทธิ์
4.1 ผู้รับอนุญาตต้องนําใบอนุญาตส่งออกของประเทศที่ส่งออกพร้อมกับวัตถุออกฤทธิ์นั้น มาให้พนักงานเจ้าหน้าที่ ณ ด่านตรวจสอบวัตถุออกฤทธิ์ โดยชนิดและปริมาณของวัตถุออกฤทธิ์ต้องเป็นไปตามที่ระบุไว้ในใบอนุญาตนําผ่าน
4.2 ผู้รับอนุญาตต้องจัดให้มีการป้องกันตามสมควร เพื่อมิให้วัตถุออกฤทธิ์ที่นําผ่านสูญหายหรือมีการนําไปใช้โดยมิชอบ
4.3 ในกรณีการนําผ่านซึ่งวัตถุออกฤทธิ์ในประเภทที่ 1 และประเภทที่ 2 ผู้รับอนุญาตต้องแจ้งให้ผู้ควบคุมยานพาหนะที่ใช้บรรทุกทราบก่อนเข้ามาในราชอาณาจักร โดยผู้ควบคุมยานพาหนะต้องจัดให้มีการป้องกันตามสมควร เพื่อมิให้วัตถุออกฤทธิ์ที่นําผ่านสูญหายหรือมีการนําไปใช้โดยมิชอบ และในกรณีที่มีการขนถ่ายวัตถุออกฤทธิ์ไปยังยานพาหนะอื่น ให้ผู้ควบคุมยานพาหนะแจ้งให้พนักงานศุลกากรทราบ และให้พนักงานศุลกากรมีหน้าที่ควบคุมวัตถุออกฤทธิ์ในระหว่าง ขนถ่าย
4.4 ผู้รับอนุญาตต้องส่งวัตถุออกฤทธิ์ไปยังจุดหมายที่ระบุไว้ในใบอนุญาตส่งออกที่พร้อมกับวัตถุออกฤทธิ์ เว้นแต่ได้รับอนุญาตเป็นหนังสือจากประเทศผู้ออกใบอนุญาตนั้นและได้รับความเห็นชอบจากเลขาธิการคณะกรรมการอาหารและยา
4.5 ในกรณีที่ไม่อาจส่งวัตถุออกฤทธิ์ไปยังจุดหมายที่กําหนดได้ ให้ผู้รับอนุญาตส่งวัตถุออกฤทธิ์กลับคืนไปยังประเทศที่ส่งออกภายใน 30 วันนับแต่วันที่วัตถุออกฤทธิ์เข้ามาในราชอาณาจักร
4.6 ผู้รับอนุญาตต้องดําเนินการนําผ่านวัตถุออกฤทธิ์โดยส่งวัตถุออกฤทธิ์ออกนอกราชอาณาจักรภายใน 30 วันนับแต่วันที่วัตถุออกฤทธิ์เข้ามาในราชอาณาจักร หาก ไม่ดําเนินการให้แล้วเสร็จภายในเวลาที่กําหนด ให้วัตถุออกฤทธิ์นั้นตกเป็นของ สธ. และให้ สธ. หรือผู้ซึ่งได้รับมอบหมายทําลายหรือนําไปใช้ประโยชน์ตามระเบียบที่ สธ. กําหนด
4.7 ผู้รับอนุญาตต้องจัดทําบัญชีและเสนอรายงานเกี่ยวกับการดําเนินกิจการตามที่ได้รับอนุญาตต่อเลขาธิการคณะกรรมการอาหารและยาภายในระยะเวลาไม่เกินหนึ่งเดือนหลังจากที่ได้มีการนําผ่านซึ่งวัตถุออกฤทธิ์
ปรับปรุงจากกฎกระทรวงเดิมในข้อ 4.1 โดยกําหนดเพิ่มเติมให้ผู้รับอนุญาตต้องนําใบอนุญาตส่งออกมาให้พนักงานเจ้าหน้าที่พร้อมกับวัตถุออกฤทธิ์ด้วย
5. ค่าธรรมเนียม
ให้เรียกเก็บค่าธรรมเนียมใบอนุญาตนําผ่านวัตถุออกฤทธิ์ ฉบับละ 500 บาท
หลักการคงเดิม
6. บทเฉพาะกาล
6.1 กําหนดให้ใบอนุญาตนําผ่านซึ่งวัตถุออกฤทธิ์ที่ออกตามกฎกระทรวงเดิม ยังคงใช้ได้ต่อไปจนกว่าจะสิ้นระยะเวลาตามที่กําหนดไว้ในใบอนุญาต
6.2 กําหนดให้ถือว่าคําขออนุญาตที่ได้ยื่นไว้ตามกฎกระทรวงเดิม เป็นคําขออนุญาตตามร่างกฎกระทรวงนี้ และในกรณีที่คําขอดังกล่าว มีข้อแตกต่างไปจากคําขอตามร่างกฎกระทรวงนี้ ให้ผู้อนุญาตสั่งให้มีการแก้ไขเพิ่มเติมหรือส่งเอกสารหลักฐานเพิ่มเติมได้ตามความจําเป็น
4. เรื่อง ร่างประกาศกระทรวงพาณิชย์ เรื่อง กําหนดให้อาวุธและยุทโธปกรณ์เป็นสินค้าที่ต้องห้ามส่งออกและห้ามนําผ่านราชอาณาจักรไปยังบุคคลหรือองค์กร กรณีสาธารณรัฐเฮติ พ.ศ. ....
คณะรัฐมนตรีมติอนุมัติในหลักการร่างประกาศกระทรวงพาณิชย์ เรื่อง กําหนดให้อาวุธและยุทโธปกรณ์เป็นสินค้าที่ต้องห้ามส่งออกและห้ามนําผ่านราชอาณาจักรไปยังบุคคลหรือองค์กร กรณีสาธารณรัฐเฮติ พ.ศ. .... ตามที่กระทรวงพาณิชย์ (พณ.) เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณาเป็นเรื่องด่วน แล้วดําเนินการต่อไปได้
ทั้งนี้ ร่างประกาศที่ พณ. เสนอ เป็นการกําหนดให้อาวุธและยุทโธปกรณ์เป็นสินค้าที่ต้องห้ามส่งออกและห้ามนําผ่านราชอาณาจักรไปยังนาย Jimmy Cherizier หรือ Barbeque (ผู้นํากลุ่มแก๊งที่มีอิทธิพลที่สุดของเฮติ และผู้นํากลุ่ม “G9 Family and Allies” ซึ่งมีส่วนร่วมในการโจมตีโดยกลุ่มติดอาวุธที่ก่อให้เกิดการเสียชีวิตของ พลเรือนในกรุงปอร์โตแปรงซ์ สาธารณรัฐเฮติ เมื่อเดือนพฤศจิกายน 2561 และเข้าขัดขวางการเคลื่อนย้ายเชื้อเพลิงจากสถานีเชื้อเพลิง Varreux ในวันที่ 11 ตุลาคม 2565) และไปยังบุคคลหรือองค์กรที่คณะกรรมการที่ตั้งขึ้นตามที่มติของคณะมนตรีความมั่นคงแห่งสหประชาชาติกําหนด เพื่อให้เป็นไปตามข้อมติคณะมนตรีความมั่นคง แห่งสหประชาชาติ ที่ 2653 (ค.ศ. 2022) กรณีสาธารณรัฐเฮติ ซึ่งเป็นพันธกรณีที่ประเทศไทยต้องปฏิบัติตามข้อมติของคณะมนตรีความมั่นคงแห่งสหประชาชาติ ตามข้อ 25 แห่งกฎบัตรสหประชาชาติ ซึ่งคณะรัฐมนตรีได้มีมติเมื่อวันที่ 21 กุมภาพันธ์ 2566 เห็นชอบรับรองการดําเนินการตามข้อมติดังกล่าวแล้ว
สาระสําคัญของร่างประกาศ
ร่างประกาศ พณ. เรื่อง กําหนดให้อาวุธและยุทโธปกรณ์เป็นสินค้าที่ต้องห้ามส่งออกและห้ามนําผ่านราชอาณาจักรไปยังบุคคลหรือองค์กร กรณีสาธารณรัฐเฮติ พ.ศ. .... มีสาระสําคัญดังต่อไปนี้
ประเด็น
สาระสําคัญ
1. บทนิยาม
- “อาวุธและยุทโธปกรณ์” หมายความว่า (1) ยุทธภัณฑ์ตามกฎหมายว่าด้วยการควบคุมยุทธภัณฑ์ และ (2) อาวุธปืน เครื่องกระสุนปืน และวัตถุระเบิดตามกฎหมายว่าด้วยอาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน
- “คณะกรรมการ” หมายความว่า คณะกรรมการของคณะมนตรีความมั่นคงแห่งสหประชาชาติ (Committee of the Security Council) ซึ่งประกอบด้วยสมาชิกทั้งหมดของคณะมนตรีความมั่นคงแห่งสหประชาชาติ ที่จัดตั้งขึ้นตามข้อมติคณะมนตรีความมั่นคงแห่งสหประชาชาติ ที่ 2653 (ค.ศ. 2022) เมื่อวันที่ 21 ตุลาคม 2565
2. มาตรการ
กําหนดให้ “อาวุธและยุทโธปกรณ์” เป็นสินค้าที่ต้องห้ามส่งออกและห้ามนําผ่านราชอาณาจักรไปยังนาย Jimmy Cherizier หรือ Barbeque และไปยังบุคคลหรือองค์กรตามที่คณะกรรมการกําหนด
3. วันที่มีผลใช้บังคับ
ตั้งแต่วันถัดจากวันประกาศในราชกิจจนุเบกษาเป็นต้นไป
5. เรื่อง ร่างประกาศสํานักนายกรัฐมนตรีและกระทรวงมหาดไทย เรื่อง กําหนดจํานวนคนต่างด้าวซึ่งจะมีถิ่นที่อยู่ในราชอาณาจักร ประจําปี พ.ศ. ....
คณะรัฐมนตรีมีมติเห็นชอบร่างประกาศสํานักนายกรัฐมนตรีและกระทรวงมหาดไทย เรื่อง กําหนดจํานวนคนต่างด้าวซึ่งจะมีถิ่นที่อยู่ในราชอาณาจักร ประจําปี พ.ศ. .... ตามที่กระทรวงมหาดไทย (มท.) เสนอ และให้ดําเนินการต่อไปได้ และให้กระทรวงมหาดไทยรับความเห็นของสํานักงานสภาความมั่นคงแห่งชาติไปพิจารณาดําเนินการต่อไป
ทั้งนี้ มท. เสนอว่า
1. ในปัจจุบันการเข้ามาอยู่ในประเทศไทยของชาวต่างชาตินับได้ว่ามีความสําคัญต่อสังคมไทย โดยมีเหตุผลที่ต้องการเข้ามามีถิ่นที่อยู่ถาวรในประเทศไทยหลายประการ เช่น เข้ามาเพื่อทํางาน เพื่อการลงทุน เพื่ออยู่กับครอบครัว คู่สมรส หรือบุตรที่อยู่ในประเทศไทย การสนับสนุนชาวต่างชาติที่มีความรู้ความสามารถเข้ามาดําเนินธุรกิจหรือลงทุนในประเทศไทยเป็นการสร้างความมั่นคงทางเศรษฐกิจให้กับประเทศไทยได้ประการหนึ่ง ทําให้เกิดการสร้างงาน สร้างรายได้ เนื่องจากเศรษฐกิจไทยยังต้องการการลงทุนจากต่างประเทศ
2. โดยที่มาตรา 40 วรรคหนึ่ง แห่งพระราชบัญญัติคนเข้าเมือง พ.ศ. 2522 บัญญัติให้รัฐมนตรีว่าการกระทรวงมหาดไทยโดยอนุมัติคณะรัฐมนตรีมีอํานาจประกาศในราชกิจจานุเบกษากําหนดจํานวนคนต่างด้าวที่มีสัญชาติของแต่ละประเทศ ซึ่งจะมีถิ่นที่อยู่ในราชอาณาจักรเป็นรายปี แต่มิให้เกินประเทศละ 100 คนต่อปี และสําหรับคนต่างด้าวไร้สัญชาติมิให้เกิน 50 คนต่อปี และมาตรา 41 แห่งพระราชบัญญัติดังกล่าวที่บัญญัติให้คนต่างด้าวจะเข้ามามีถิ่นที่อยู่ในราชอาณาจักรมิได้ เว้นแต่จะได้รับอนุญาตจากคณะกรรมการพิจารณาคนเข้าเมืองและด้วยความเห็นชอบของรัฐมนตรีว่าการกระทรวงมหาดไทย ประกอบกับมาตรา 5 วรรคหนึ่ง แห่งพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ 87/2557 เรื่อง การแก้ไขเพิ่มเติมผู้รักษาการตามกฎหมายที่เกี่ยวข้องกับอํานาจหน้าที่ของเจ้าพนักงานตํารวจ ลงวันที่ 10 กรกฎาคม พุทธศักราช 2557 ที่บัญญัติให้นายกรัฐมนตรีและรัฐมนตรีว่าการกระทรวงมหาดไทยรักษาการตามพระราชบัญญัติดังกล่าว
3. ดังนั้น เพื่อเป็นการดึงดูดการลงทุนเข้าสู่ประเทศไทย และสร้างความเชื่อมั่นให้กับชาวต่างชาติที่ต้องการเข้ามาลงทุน อีกทั้งเพื่อเป็นการส่งเสริมให้ครอบครัวมีความมั่นคงและอบอุ่น การให้ถิ่นที่อยู่ในราชอาณาจักรแก่คนต่างด้าวจึงเป็นปัจจัยหนึ่งที่จะสร้างความเชื่อมั่นให้กับชาวต่างชาติที่ต้องการเข้ามาอยู่ในประเทศไทยได้อย่างปลอดภัยและสะดวกสบาย มท. จึงเห็นควรประกาศกําหนดจํานวนคนต่างด้าวซึ่งจะมีถิ่นที่อยู่ในราชอาณาจักร ประจําปี พ.ศ. 2566
4. สํานักงานตรวจคนเข้าเมือง ได้ยกร่างประกาศสํานักนายกรัฐมนตรีและกระทรวงมหาดไทย เรื่อง กําหนดจํานวนคนต่างด้าวซึ่งจะมีถิ่นที่อยู่ในราชอาณาจักร ประจําปี พ.ศ. .... ขึ้น และในคราวประชุมคณะกรรมการพิจารณาคนเข้าเมือง เมื่อวันที่ 3 เมษายน 2566 ที่ประชุมได้มีมติเห็นชอบร่างประกาศสํานักนายกรัฐมนตรีและกระทรวงมหาดไทยดังกล่าว และให้เสนอคณะรัฐมนตรีต่อไป
สาระสําคัญของร่างประกาศสํานักนายกรัฐมนตรีและกระทรวงมหาดไทย
กําหนดให้คนต่างด้าวที่มีสัญชาติของแต่ละประเทศ ซึ่งจะมีถิ่นที่อยู่ในราชอาณาจักรประจําปี พ.ศ. 2566 มีจํานวนประเทศละไม่เกิน 100 คน และคนต่างด้าวไร้สัญชาติมีจํานวนไม่เกิน 50 คน
6. เรื่อง ร่างกฎกระทรวงกําหนดวันเวลาเปิดปิดของสถานบริการ (ฉบับที่ ..) พ.ศ. ....
คณะรัฐมนตรีมีมติเห็นชอบร่างกฎกระทรวงกําหนดวันเวลาเปิดปิดของสถานบริการ (ฉบับที่ ..) พ.ศ. .... ตามที่กระทรวงมหาดไทย (มท.) เสนอ ซึ่งสํานักงานคณะกรรมการกฤษฎีกาตรวจพิจารณาแล้ว และ ให้ดําเนินการต่อไปได้ และให้กระทรวงมหาดไทยรับความเห็นของกระทรวงการท่องเที่ยวและกีฬา กระทรวงทรัพยากรธรรมชาติและสิ่งแวดล้อม และสํานักงานสภาพัฒนาการเศรษฐกิจและสังคมแห่งชาติ ไปพิจารณาดําเนินการต่อไปด้วย
ทั้งนี้ ร่างกฎกระทรวงที่ มท. เสนอ เป็นการแก้ไขเพิ่มเติมกฎกระทรวงกําหนดวันเวลาเปิดปิดของสถานบริการ พ.ศ. 2547 เพื่อกําหนดวันเวลาเปิดปิดของสถานบริการทุกประเภทที่ตั้งอยู่ในเขตพื้นที่เพื่อการอนุญาตให้ตั้งสถานบริการตามที่กําหนดโดยพระราชกฤษฎีกา ซึ่งออกตามความในมาตรา 5 และตั้งอยู่ในพื้นที่เมืองการบินภายในเขตส่งเสริมเมืองการบินภาคตะวันออก ตามประกาศคณะกรรมการนโยบายการพัฒนาระเบียงเศรษฐกิจพิเศษภาคตะวันออก เรื่อง กําหนดเขตส่งเสริม : เมืองการบินภาคตะวันออก ลงวันที่ 13 กุมภาพันธ์ พ.ศ. 2561 ให้เปิดทําการได้ 24 ชั่วโมง เพื่อให้สามารถดําเนินกิจกรรมสันทนาการที่จําเป็นและเหมาะสมในพื้นที่ดังกล่าวให้มีศักยภาพสามารถรองรับนักธุรกิจ ผู้เดินทาง นักท่องเที่ยว และผู้ใช้บริการสนามบิน ซึ่งเป็นการดําเนินการให้เป็นไปตามมติคณะรัฐมนตรี (9 สิงหาคม 2565) เรื่อง รับทราบผลการประชุมคณะกรรมการนโยบายเขตพัฒนาพิเศษ ภาคตะวันออก (กพอ.) ครั้งที่ 2/2565
สาระสําคัญของร่างกฎกระทรวง
เป็นการแก้ไขเพิ่มเติมกฎกระทรวงกําหนดวันเวลาเปิดปิดของสถานบริการ พ.ศ. 2547 เพื่อกําหนดวันเวลาเปิดปิดของสถานบริการทุกประเภทที่ตั้งอยู่ในเขตพื้นที่เพื่อการอนุญาตให้ตั้งสถานบริการตามมาตรา 3 (1) – (5) แห่งพระราชบัญญัติสถานบริการ พ.ศ. 2509 ตามที่กําหนดโดยพระราชกฤษฎีกา ซึ่งออกตามความในมาตรา 5 และตั้งอยู่ในพื้นที่เมืองการบินภายในเขตส่งเสริมเมืองการบินภาคตะวันออก ตามประกาศคณะกรรมการนโยบายการพัฒนาระเบียงเศรษฐกิจพิเศษภาคตะวันออก เรื่อง กําหนดเขตส่งเสริม : เมืองการบินภาคตะวันออก ลงวันที่ 13 กุมภาพันธ์ พ.ศ. 2561 ให้เปิดทําการได้ 24 ชั่วโมง
7. เรื่อง ร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดปัตตานี พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดปัตตานี พ.ศ. 2560)
คณะรัฐมนตรีมีมติเห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดปัตตานี พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดปัตตานี พ.ศ. 2560) ตามที่กระทรวงมหาดไทย (มท.) เสนอ และให้ดําเนินการต่อไปได้ และให้กระทรวงมหาดไทยรับความเห็นของกระทรวงเกษตรและสหกรณ์ กระทรวงคมนาคม กระทรวงทรัพยากรธรรมชาติและสิ่งแวดล้อม กระทรวงสาธารณสุข และสํานักงานสภาพัฒนาการเศรษฐกิจและสังคมแห่งชาติ ไปพิจารณาดําเนินการต่อไปด้วย
ทั้งนี้ ร่างประกาศตามที่กระทรวงมหาดไทยเสนอ เป็นการแก้ไขเพิ่มเติมกฎกระทรวงให้ใช้บังคับผังเมืองรวมจังหวัดปัตตานี พ.ศ. 2560 เพื่อแก้ไขการใช้ประโยชน์ที่ดินในที่ดินประเภทอนุรักษ์ชนบทและเกษตรกรรม (สีขาวมีกรอบและเส้นทแยงสีเขียว) บริเวณ 4.1 (บางส่วน) เป็นที่ดินประเภทอุตสาหกรรมและคลังสินค้า (สีม่วง) บริเวณหมายเลข 2.1 เพื่อสนับสนุนการพัฒนาเศรษฐกิจตามนโยบายของรัฐบาลที่ต้องการส่งเสริมให้มีการพัฒนาเมืองต้นแบบ “สามเหลี่ยม มั่นคง มั่งคั่ง ยั่งยืน” ในพื้นที่จังหวัดชายแดนภาคใต้เป็นเมืองหลัก ได้แก่ เมืองหนองจิก จังหวัดปัตตานี ให้เป็น “เมืองต้นแบบอุตสาหกรรมก้าวหน้า ผสมผสาน” โดยนําร่องในพื้นที่ที่มีความพร้อมด้านความมั่นคงปลอดภัย และกระตุ้นการลงทุนนําไปสู่การขยายตัวทางเศรษฐกิจในพื้นที่ใกล้เคียงสามารถยกระดับคุณภาพชีวิตของประชาชนผ่านการจ้างงานและการสร้างรายได้ที่มั่นคงให้กับประชาชนในพื้นที่และพื้นที่ใกล้เคียง ทําให้จังหวัดชายแดนใต้มีพื้นที่ปลอดภัยมากขึ้นและแก้ไขปัญหาความไม่สงบในพื้นที่และสามารถรองรับการพัฒนาเศรษฐกิจและสังคมในระยะต่อไปได้ ซึ่งกระทรวงมหาดไทยได้ดําเนินการตามขั้นตอนที่กําหนดไว้ในพระราชบัญญัติการผังเมือง พ.ศ. 2562 และคณะกรรมการผังเมืองได้มีมติเห็นชอบด้วยแล้ว
สาระสําคัญของร่างประกาศ
แก้ไขเพิ่มเติมกฎกระทรวงให้ใช้บังคับผังเมืองรวมจังหวัดปัตตานี พ.ศ. 2560 โดยแก้ไขเปลี่ยนแปลงการใช้ประโยชน์ที่ดินประเภทอนุรักษ์ชนบทและเกษตรกรรม (สีขาวมีกรอบและเส้นทแยงสีเขียว) บริเวณ 4.1 (บางส่วน) เป็นที่ดินประเภทอุตสาหกรรมและคลังสินค้า (สีม่วง) บริเวณหมายเลข 2.1 เพื่อให้เหมาะสมกับสถานการณ์และสิ่งแวดล้อมที่เปลี่ยนแปลงในปัจจุบัน โดยมีรายละเอียด ดังนี้
กฎกระทรวงให้ใช้บังคับผังเมืองรวมจังหวัดปัตตานี
พ.ศ. 2560
(ฉบับเดิม)
ร่างประกาศกระทรวงมหาดไทย
เรื่อง การให้ใช้บังคับผังเมืองรวมจังหวัดปัตตานี พ.ศ. ....
(ฉบับแก้ไข)
แผนผังกําหนดการใช้ประโยชน์ที่ดิน (ผังสี)
บริเวณหมายเลข 2.1 (สีม่วง) และหมายเลข 4.1
(สีขาวมีกรอบและเส้นทแยงสีเขียว)
แก้ไขหมายเลข 4.1 (บางส่วน) เป็น 2.1
รายการประกอบแผนผังการใช้ประโยชน์ที่ดิน
2.1 ด้านเหนือ จดแนวเขตป่าสงวนแห่งชาติ ป่าเลนหนองจิก และเส้นขนานระยะ 1,600 เมตร กับคลองสาธารณะไม่ปรากฏชื่อ ฝั่งใต้
ด้านตะวันออก จดทางหลวงแผ่นดินหมายเลข 42 ฟากตะวันตก
ด้านใต้ จดเขตเทศบาลตําบลบ่อทองระหว่างหลักเขตที่ 3 กับหลักเขตที่ 2 และคลองระบายน้ํา D 2 ฝั่งเหนือ
4.1 ด้านเหนือจดเส้นแบ่งเขตการปกครองระหว่างอําเภอโคกโพธิ์กับอําเภอหนองจิกเส้นแบ่งเขตการปกครองระหว่างตําบลปุโละปุโยกับตําบลบ่อทอง เส้นแบ่งเขตการปกครองระหว่างตําบลตุยงกับตําบลบ่อทอง ทางหลวงแผ่นดินหมายเลข 42 ฟากตะวันออกเส้นขนานระยะ 1,600 เมตร กับคลองสาธารณะไม่ปรากฏชื่อ ฝั่งใต้ แนวเขตป่าสงวนแห่งชาติ ป่าเลนหนองจิก คลองสาธารณะไม่ปรากฏชื่อ ฝั่งใต้ เส้นตรงที่ลากต่อจากคลองสาธารณะไม่ปรากฏชื่อ ฝั่งตะวันออก ไปบรรจบคลองชลประทานสายใหญ่ สายที่ 8 ฝั่งตะวันตก เส้นขนานระยะ 200 เมตร กับทางหลวงแผ่นดินหมายเลข 42 ฟากใต้ ถนน อบจ. ปน. 2006 ฟากใต้ ถนน อบจ. ปน. 2007 ฟากตะวันออก ทางหลวงแผ่นดินหมายเลข 42 ฟากใต้ เขตเทศบาลตําบลบางปูระหว่างหลักเขตที่ 1 หลักเขตที่ 8 หลักเขตที่ 7 กับหลักเขตที่ 6 เขตเทศบาลตําบลยะหริ่ง ระหว่างหลักเขตที่ 1 หลักเขตที่ 4 หลักเขตที่ 3 กับหลักเขตที่ 2 ทางหลวงแผ่นดินหมายเลข 42 ฟากตะวันตก เขตเทศบาลตําบลตันหยงระหว่างหลักเขตที่ 2 หลักเขตที่ 1 หลักเขตที่ 8 หลักเขตที่ 7 หลักเขตที่ 6 หลักเขตที่ 5 กับหลักเขตที่ 4 เส้นแบ่งเขตการปกครองระหว่างตําบลตันหยงดาลอกับตําบลมะนังยงและตําบลหนองแรต เส้นแบ่งเขตการปกครองระหว่างตําบลสาบันกับตําบลจะรัง เส้นแบ่งเขตการปกครองระหว่างอําเภอปะนาเระกับอําเภอยะหริ่ง เขตเทศบาลตําบลปะนาเระ ระหว่างหลักเขตที่ 8 หลักเขตที่ 7 หลักเขตที่ 6 กับหลักเขตที่ 5
ด้านตะวันออกจดคลองชลประทานสายใหญ่ฝั่งขวา ฝั่งใต้ ฝั่งตะวันตกและฝั่งเหนือ ทางหลวงแผ่นดินหมายเลข 4061 ฟากตะวันตก เส้นแบ่งเขตการปกครองระหว่างตําบลถนนกับตําบลมายอ เส้นแบ่งเขตการปกครองระหว่างตําบลกระเสาะกับตําบลมายอ เส้นแบ่งเขตการปกครองระหว่างตําบลเกาะจันกับตําบลมายอ เส้นแบ่งเขตการปกครองระหว่างตําบลตรังกับตําบลมายอ เส้นแบ่งเขตการปกครองระหว่างตําบลลุโบะยิไรกับตําบลมายอ และทางหลวงแผ่นดินหมายเลข 4092 ฟากตะวันตก
ด้านใต้จดคลองชลประทานสายใหญ่ ฝั่งขวา ฝั่งตะวันตก ฝั่งเหนือ และฝั่งตะวันออก แนวเขตผังเมืองรวมด้านใต้ ซึ่งเป็นเส้นแบ่งเขตการปกครองระหว่างจังหวัดปัตตานีกับจังหวัดยะลา คลองชลประทานสายใหญ่ ฝั่งซ้าย ฝั่งเหนือ และฝั่งตะวันออก และทางหลวงแผ่นดินหมายเลข 418 ฟากตะวันออก
ด้านตะวันตก จดแนวเขตผังเมืองรวมด้านตะวันตก ซึ่งเป็นเส้นแบ่งเขตการปกครองระหว่างจังหวัดปัตตานีกับจังหวัดสงขลา
ทั้งนี้ ยกเว้นบริเวณหมายเลข 1.8 ที่กําหนดไว้เป็นสีชมพู และบริเวณหมายเลข 4.2 ที่กําหนดไว้เป็นสีขาวมีกรอบและเส้นทแยงสีเขียวหวัดเหนือ และฝั่งตะวันออก แนวเขตผังเมืองรวมด้านใต้ หว่างตําบลลุงเขตการปกครองระหว่างตําบลถนนกับตําบลมายอ เส้นแ
การใช้ประโยชน์ที่ดินในรายการ 2.1 และรายการ 4.1 ให้เป็นไปตามที่กําหนดดังต่อไปนี้
2.1 ด้านเหนือ จดเส้นขนานระยะ 250 เมตร กับริมคลองสาธารณะไม่ปรากฏชื่อ ฝั่งใต้เส้นขนานระยะ 180 เมตร กับริมคลองระบายน้ํา D 2 ฝั่งตะวันออก ถนนสายบ้านไร่ - ทางเข้าบ้านบางเขาประตูระบายน้ํา D 2 ฟากใต้ และทางหลวงชนบท ปน. 2070
ด้านตะวันออก จดทางหลวงแผ่นดินหมายเลข 42 ฟากตะวันตก
ด้านใต้ จดเส้นตรงที่ลากจากทางหลวงแผ่นดินหมายเลข 42 ฟากตะวันตกที่จุดซึ่งอยู่ห่างจากทางหลวงแผ่นดินหมายเลข 42 บรรจบกับทางหลวงแผ่นดินหมายเลข 43 ไปทางทิศตะวันออกเฉียงเหนือตามแนวทางหลวงแผ่นดินหมายเลข 42 เป็นระยะ 850 เมตร ไปทางทิศตะวันตกบรรจบกับเขตเทศบาลตําบลบ่อทอง ระหว่างหลักเขตที่ 2 และหลักเขตที่ 1 และคลองระบายน้ํา D 2 ฝั่งตะวันออก
ด้านตะวันตก จุดคลองระบายน้ํา D 2 ฝั่งตะวันออก
4.1 ด้านเหนือเส้นแบ่งเขตการปกครองระหว่างอําเภอโคกโพธิ์กับอําเภอหนองจิกเส้นแบ่งเขตการปกครองระหว่างตําบลปุโละและปุโยกับตําบลบ่อทองเส้นแบ่งเขตการปกครองระหว่างตําบลตุยงกับตําบลบ่อทอง ทางหลวงแผ่นดินหมายเลข 42 ฟากตะวันออก เขตเทศบาลตําบลบ่อทอง ระหว่างหลักเขตที่ 2 กับหลักเขตที่ 1 เส้นขนานระยะ 300 เมตร กับศูนย์กลางทางหลวงแผ่นดินหมายเลข 43 แนวเขตป่าสงวนแห่งชาติ ป่าดอนนา คลองระบายน้ํา D 2 ฝั่งตะวันตก โครงการชลประทานปัตตานี แนวเขตป่าสงวนแห่งชาติ ป่าเลนหนองจิก เส้นขนานระยะ 250 เมตร กับริมฝั่งคลองสาธารณะไม่ปรากฏชื่อ ฝั่งใต้ เส้นขนานระยะ 180 เมตร กับริมฝั่งคลองระบายน้ํา D 2 ฝั่งตะวันออก ถนนสายบ้านบางไร่ ทางเข้าบ้านบางเขาประตูระบายน้ํา D 2 ฟากเหนือ ทางหลวงชนบท ปน. 2070 ฟากเหนือ คลองสาธารณะไม่ปรากฏชื่อ ฝั่งใต้ เส้นตรงที่ลากต่อจากริมฝั่งคลองสาธารณะไม่ปรากฏชื่อ ฝั่งตะวันออก ไปบรรจบกับคลองชลประทานสายใหญ่สายที่ 8 ฝั่งตะวันตก เส้นขนานระยะ 200 เมตร กับศูนย์กลางทางหลวงแผ่นดินหมายเลข 42 ถนน อบจ. ปน. 2006 ฟากใต้ ถนน อบจ. ปน. 2007 ฟากตะวันออก ทางหลวงแผนดินหมายเลข 42 ฟากใต้ เขตเทศบาลตําบลบางปูระหว่างหลักเขตที่ 1 หลักเขตที่ 8 หลักเขตที่ 7 และหลักเขตที่ 6 เขตเทศบาลตําบลยะหริ่ง ระหว่างหลักเขตที่ 1 หลักเขตที่ 4 หลักเขตที่ 3 และหลักเขตที่ 2 ทางหลวงแผ่นดินหมายเลข 42 ฟากตะวันตก เขตเทศบาลตําบลตันหยง ระหว่างหลักเขตที่ 2 หลักเขตที่ 1 หลักเขตที่ 8 หลักเขตที่ 7 หลักเขตที่ 6 หลักเขตที่ 5 และหลักเขตที่ 4 เส้นแบ่งเขตการปกครอง ระหว่างตําบลตันหยงดาลอกับตําบลมะนังยง และตําบลหนองแรต เส้นแบ่งเขตการปกครองระหว่างตําบลสาบันกับตําบลจะรัง เส้นแบ่งเขตการปกครองระหว่างอําเภอปะนาเระกับอําเภอยะหริ่ง และเขตเทศบาลตําบลปะนาเระระหว่างหลักเขตที่ 8 หลักเขตที่ 7 หลักเขตที่ 6 และหลักเขตที่ 5
ด้านตะวันออกจดคลองชลประทานสายใหญ่ฝั่งขวา ฝั่งใต้ ฝั่งตะวันตกและฝั่งเหนือทางหลวงแผ่นดินหมายเลข 4061 ฟากตะวันตก เส้นแบ่งเขตการปกครองระหว่างตําบลถนนกับตําบลมายอ เส้นแบ่งเขตการปกครองระหว่างตําบลกระเสาะกับตําบลมายอ เส้นแบ่งเขตการปกครองระหว่างตําบลเกาะจันกับตําบลมายอ เส้นแบ่งเขตการปกครองระหว่างตําบลตรังกับตําบลมายอ เส้นแบ่งเขตการปกครองระหว่างตําบลลุโบะยิไรกับตําบลมายอ และทางหลวงแผ่นดินหมายเลข 4092 ฟากตะวันตก
ด้านใต้จดคลองชลประทานสายใหญ่ฝั่งขวา ฝั่งตะวันตก ฝั่งเหนือ และฝั่งตะวันออก แนวเขตผังเมืองรวมด้านใต้ซึ่งเป็นเส้นแบ่งเขตการปกครองระหว่างจังหวัดปัตตานีกับจังหวัดยะลา คลองชลประทานสายใหญ่ฝั่งซ้าย ฝั่งเหนือ และฝั่งตะวันออก และทางหลวงแผ่นดินหมายเลข 418 ฟากตะวันออก
ด้านตะวันตก จดแนวเขตผังเมืองรวมด้านตะวันตก ซึ่งเป็นเส้นแบ่งเขตการปกครอง
ทั้งนี้ ยกเว้นบริเวณหมายเลข 1.5 และหมายเลข 1.8 ที่กําหนดไว้เป็นสีชมพู และบริเวณหมายเลข 4.2 ที่กําหนดไว้เป็นสีขาวมีกรอบและเส้นทแยงสีเขียว
8. เรื่อง การแบ่งส่วนราชการสํานักงานตํารวจแห่งชาติตามพระราชบัญญัติตํารวจแห่งชาติ พ.ศ. 2565 (ร่างพระราชกฤษฎีกาแบ่งส่วนราชการสํานักงานตํารวจแห่งชาติ พ.ศ. .... และร่างกฎกระทรวงแบ่งส่วนราชการเป็นกองบังคับการหรือส่วนราชการหรือหน่วยงานอย่างอื่นหรือในระดับต่ําลงไปในสํานักงานตํารวจแห่งชาติ พ.ศ. ....)
คณะรัฐมนตรีมีมติอนุมัติหลักการร่างพระราชกฤษฎีกาแบ่งส่วนราชการสํานักงานตํารวจแห่งชาติ พ.ศ. .... และร่างกฎกระทรวงแบ่งส่วนราชการเป็นกองบังคับการหรือส่วนราชการหรือหน่วยงานอย่างอื่นหรือในระดับต่ําลงไปในสํานักงานตํารวจแห่งชาติ พ.ศ. .... รวม 2 ฉบับ ตามที่สํานักงานตํารวจแห่งชาติ (ตช.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของสํานักงาน ก.พ.ร. ไปประกอบการพิจารณาด้วย แล้วดําเนินการต่อไปได้ และให้สํานักงานตํารวจแห่งชาติรับความเห็นของสํานักงาน ก.พ. และสํานักงาน ก.พ.ร. ไปพิจารณาดําเนินการต่อไปด้วย
ทั้งนี้ ร่างพระราชกฤษฎีกาและร่างกฎกระทรวงที่สํานักงานตํารวจแห่งชาติเสนอ มีสาระสําคัญเป็นการแบ่งส่วนราชการในระดับกองบัญชาการหรือส่วนราชการที่เรียกชื่ออย่างอื่นที่มีฐานะเทียบเท่ากองบัญชาการ โดยคงจํานวนส่วนราชการดังกล่าวไว้เท่าเดิม จํานวน 30 หน่วย โดยตัดส่วนราชการสํานักงานนายตํารวจราชสํานักประจําออก ซึ่งโอนไปเป็นส่วนราชการในพระองค์ ตามพระราชบัญญัติระเบียบบริหารราชการในพระองค์ พ.ศ. 2560 และพระราชกฤษฎีกาจัดระเบียบราชการและการบริหารงานบุคคลของราชการในพระองค์ พ.ศ. 2560 และ ร่างกฎกระทรวงแบ่งส่วนราชการเป็นกองบังคับการหรือส่วนราชการหรือหน่วยงานอย่างอื่นหรือในระดับต่ําลงไปในสํานักงานตํารวจแห่งชาติ (ฉบับที่ ..) พ.ศ. .... มีสาระสําคัญเป็นการแบ่งส่วนราชการเป็นกองบังคับการหรือส่วนราชการหรือหน่วยงานอย่างอื่นหรือในระดับต่ําลงไป และกําหนดหน้าที่และอํานาจ โดยคงจํานวนส่วนราชการดังกล่าวไว้จํานวนเท่าเดิม และกําหนดเพิ่มเติมหน่วยงานที่มีระดับต่ํากว่ากองบังคับการ ทั้งนี้ เพื่อให้เป็นไปตามพระราชบัญญัติตํารวจแห่งชาติ พ.ศ. 2565 ซึ่งนายกรัฐมนตรีพิจารณาแล้วเห็นชอบให้นําเรื่องนี้เสนอคณะรัฐมนตรีพิจารณาต่อไป
สํานักงาน ก.พ. เห็นว่า การปรับปรุงโครงสร้างและการจัดระเบียบราชการดังกล่าวเพื่อรองรับภารกิจตามกฎหมาย ไม่มีการกําหนดตําแหน่งข้าราชการตํารวจเพิ่มขึ้นจึงไม่กระทบต่อจํานวนอัตรากําลังในภาพรวมและไม่กระทบต่องบประมาณค่าใช้จ่ายด้านบุคลากร อย่างไรก็ดี สํานักงานตํารวจแห่งชาติควรพิจารณาการปรับเกลี่ยอัตรากําลังให้สอดคล้องตามภาระงานและความจําเป็นตามภารกิจที่ต้องปฏิบัติ รวมทั้งการจัดสรรข้าราชการตํารวจให้แก่หน่วยงานปฏิบัติในพื้นที่ เพื่อให้การบริหารงานบุคคลเกิดความต่อเนื่องมีความเหมาะสม สํานักงาน ก.พ.ร. เห็นว่า ไม่ควรปรากฏ “กองบังคับการตํารวจรถไฟ” ในร่างกฎกระทรวงฯ เพื่อให้สอดคล้องกับมาตรา 163 แห่งพระราชบัญญัติตํารวจแห่งชาติ พ.ศ. 2565 ที่บัญญัติให้เมื่อครบ 1 ปี นับแต่วันที่พระราชบัญญัติตํารวจแห่งชาติ พ.ศ. 2565 ใช้บังคับให้กองบังคับการตํารวจรถไฟเป็นอันยุบ แม้ว่าปัจจุบันยังไม่ครบกําหนดระยะเวลา 1 ปี สํานักงานตํารวจแห่งชาติควรเร่งดําเนินการในเรื่องดังกล่าว และแก้ไขร่างกฎกระทรวงแบ่งส่วนราชการฯ เพื่อให้สอดคล้องกับพระราชบัญญัติตํารวจแห่งชาติ พ.ศ. 2565 ควรพิจารณาปรับปรุงโครงสร้างและอัตรากําลังกองบังคับการปราบปรามการกระทําความผิดเกี่ยวกับทรัพยากรธรรมชาติและสิ่งแวดล้อมเพื่อให้สอดคล้องกับภารกิจที่ลดลงตามมาตรา 165 แห่งพระราชบัญญัติตํารวจแห่งชาติ พ.ศ. 2565 พิจารณาเกลี่ยอัตรากําลังพลไปปฏิบัติงานในภารกิจที่ขาดแคลนและมีความจําเป็น รวมทั้งพิจารณาความเห็นของสํานักงานคณะกรรมการกฤษฎีกาเกี่ยวกับการจัดทําร่างกฎกระทรวงแบ่งส่วนราชการภายในกรม ตามมติคณะรัฐมนตรีเมื่อวันที่ 9 สิงหาคม 2565 สํานักงบประมาณเห็นว่า ไม่ถือเป็นการอนุมัติให้หน่วยงานของรัฐดําเนินมาตรการหรือโครงการที่ก่อให้เกิดการสูญเสียรายได้ของรัฐหรือหน่วยงานของรัฐ ตามมาตรา 27 แห่งพระราชบัญญัติวินัยการเงินการคลังของรัฐ พ.ศ. 2561 ไม่เป็นการสร้างความผูกพันต่อคณะรัฐมนตรีชุดต่อไป จึงไม่ขัดหรือแย้งกับมาตรา 169 (1) ของรัฐธรรมนูญแห่งราชอาณาจักรไทย และแนวทางปฏิบัติอันเนื่องมาจากการยุบสภาผู้แทนราษฎร ตามมติคณะรัฐมนตรีเมื่อวันที่ 21 มีนาคม 2566 ประกอบกับเป็นการแบ่งส่วนราชการตามกรอบโครงสร้างเดิม ไม่มีการกําหนดตําแหน่งข้าราชการตํารวจเพิ่มขึ้น ไม่กระทบต่อจํานวนตําแหน่งในภาพรวม จึงไม่กระทบต่อค่าใช้จ่ายงบบุคลากรของสํานักงานตํารวจแห่งชาติ และไม่มีผลกระทบต่อหลักการกฎหมายวิธีการงบประมาณ และสํานักงานคณะกรรมการกฤษฎีกาเห็นว่า ร่างพระราชกฤษฎีกาและ ร่างกฎกระทรวงในเรื่องนี้เป็นการปฏิบัติราชการตามปกติเพื่อให้เป็นไปตามที่กฎหมายแม่บทได้บัญญัติให้อํานาจไว้ มิได้เป็นกรณีที่คณะรัฐมนตรีกระทําการอันมีผลเป็นการอนุมัติงานหรือโครงการ หรือมีผลเป็นการสร้างความผูกพัน ต่อคณะรัฐมนตรีชุดต่อไป ตามมาตรา 169 (1) ของรัฐธรรมนูญแห่งราชอาณาจักรไทย ประกอบกับมติคณะรัฐมนตรีเมื่อวันที่ 21 มีนาคม 2566 เรื่อง แนวทางปฏิบัติอันเนื่องมาจากการยุบสภาผู้แทนราษฎร ดังนั้น คณะรัฐมนตรีอนุมัติหลักการร่างพระราชกฤษฎีกาและร่างกฎกระทรวงดังกล่าวได้
สาระสําคัญของร่างพะราชกฤษฎีกาและร่างกฎกระทรวง
1. ร่างพระราชกฤษฎีกาแบ่งส่วนราชการสํานักงานตํารวจแห่งชาติ พ.ศ. .... เป็นการแบ่งส่วนราชการในระดับกองบัญชาการหรือส่วนราชการที่เรียกชื่ออย่างอื่นที่มีฐานะเทียบเท่ากองบัญชาการ โดยคงจํานวนส่วนราชการดังกล่าวไว้เท่าเดิม จํานวน 30 หน่วย (ไม่มีส่วนราชการสํานักงานนายตํารวจราชสํานักประจํา ซึ่งโอนไปเป็นส่วนราชการในพระองค์ตามพระราชบัญญัติระเบียบบริหารราชการในพระองค์ พ.ศ. 2560 และพระราชกฤษฎีกาจัดระเบียบราชการและการบริหารงานบุคคลของราชการในพระองค์ พ.ศ. 2560) ประกอบด้วย
1.1 กองบัญชาการหรือส่วนราชการที่เรียกอย่างอื่นที่มีฐานะเทียบเท่ากองบัญชาการในสังกัดสํานักงานผู้บัญชาการตํารวจแห่งชาติ จํานวน 8 หน่วย ได้แก่
1.1.1 สํานักงานยุทธศาสตร์ตํารวจ
1.1.2 สํานักงานส่งกําลังบํารุง
1.1.3 สํานักงานกําลังพล
1.1.4 สํานักงานงบประมาณและการเงิน
1.1.5 สํานักงานกฎหมายและคดี
1.1.6 สํานักงานคณะกรรมการข้าราชการตํารวจ
1.1.7 สํานักงานจเรตํารวจ
1.1.8 สํานักงานตรวจสอบภายใน
1.2 กองบัญชาการหรือส่วนราชการที่เรียกชื่ออย่างอื่นที่มีฐานะเทียบเท่ากองบัญชาการที่ไม่สังกัดสํานักงานผู้บัญชาการตํารวจแห่งชาติ จํานวน 22 หน่วย ได้แก่
1.2.1 กองบัญชาการตํารวจนครบาล
1.2.2 ตํารวจภูธรภาค 1 - 9
1.2.3 กองบัญชาการตํารวจสอบสวนกลาง
1.2.4 กองบัญชาการตํารวจท่องเที่ยว
1.2.5 กองบัญชาการตํารวจสืบสวนสอบสวนอาชญากรรมทางเทคโนโลยี
1.2.6 กองบัญชาการตํารวจปราบปรามยาเสพติด
1.2.7 กองบัญชาการตํารวจสันติบาล
1.2.8 สํานักงานตรวจคนเข้าเมือง
1.2.9 กองบัญชาการตํารวจตระเวนชายแดน
1.2.10 สํานักงานพิสูจน์หลักฐานตํารวจ
1.2.11 สํานักงานเทคโนโลยีสารสนเทศและการสื่อสาร
1.2.12 กองบัญชาการศึกษา
1.2.13 โรงเรียนนายร้อยตํารวจ
1.2.14 โรงพยาบาลตํารวจ
1.3 เพิ่มเติมหน้าที่และอํานาจของหน่วยงานเพื่อรองรับการปฏิบัติตามภารกิจ ได้แก่ หน้าที่และอํานาจของสํานักงานยุทธศาสตร์ตํารวจดําเนินการเกี่ยวกับงานเลขานุการของคณะกรรมการนโยบายตํารวจแห่งชาติ (ก.ต.ช.) และตามที่คณะกรรมการนโยบายตํารวจแห่งชาติมอบหมาย หน้าที่และอํานาจของสํานักงานคณะกรรมการข้าราชการตํารวจดําเนินการเกี่ยวกับงานเลขานุการของคณะกรรมการพิทักษ์ระบบคุณธรรมข้าราชการตํารวจ (ก.พ.ค.ตร.) และตามที่คณะกรรมการพิทักษ์ระบบคุณธรรมข้าราชการตํารวจ (ก.พ.ค.ตร.) มอบหมาย และหน้าที่และอํานาจของสํานักงานจเรตํารวจรับผิดชอบงานธุรการ ช่วยเหลือและสนับสนุนการปฏิบัติหน้าที่ของคณะกรรมการพิจารณาเรื่องร้องเรียนตํารวจ (ก.ร.ตร.ํารวจ จารือและสนับสนุนการปสงคละอํานาจของสําติ ยุทระองค่ายงบบุคลร. เหไม่กระทบต่องบประมางบังคับการ ทั้งนี้ เพื่อให้เป)
1.4 กําหนดเขตพื้นที่รับผิดชอบของกองบัญชาการตํารวจนครบาลในพื้นที่กรุงเทพมหานคร และเขตพื้นที่รับผิดชอบจังหวัดต่าง ๆ ของตํารวจภูธรภาค 1 - 9 ตามนัยมาตรา 12 แห่งพระราชบัญญัติตํารวจแห่งชาติ พ.ศ. 2565
2. ร่างกฎกระทรวงแบ่งส่วนราชการเป็นกองบังคับการหรือส่วนราชการหรือหน่วยงานอย่างอื่นหรือในระดับต่ําลงไปในสํานักงานตํารวจแห่งชาติ พ.ศ. ....
2.1 เป็นการคงจํานวนส่วนราชการระดับกองบังคับการหรือส่วนราชการหรือหน่วยงานอย่างอื่นหรือในระดับต่ําลงไปไว้จํานวนเท่าเดิม และเพิ่มเติมหน่วยงานที่มีระดับต่ํากว่ากองบังคับการ ซึ่งมิได้ปรากฏอยู่ในกฎกระทรวงแบ่งส่วนราชการเดิมแต่อยู่ในประกาศสํานักงานตํารวจแห่งชาติ เรื่อง การกําหนดหน่วยงานและเขตอํานาจการรับผิดชอบหรือเขตพื้นที่การปกครองของส่วนราชการ ซึ่งประกาศโดยนายกรัฐมนตรี และระเบียบสํานักงานตํารวจแห่งชาติว่าด้วยการกําหนดอํานาจหน้าที่ของส่วนราชการสํานักงานตํารวจแห่งชาติ พ.ศ. 2552 และที่แก้ไขเพิ่มเติม แบ่งออกเป็นดังนี้
2.1.1 หน่วยงานระดับกองบังคับการหรือส่วนราชการหรือหน่วยงานอย่างอื่น และปรากฏอยู่ในกฎกระทรวงเดิม จํานวน 255 กองบังคับการ (จากเดิมมีจํานวน 258 กองบังคับการ โดยยุบเลิกหน่วยงานระดับกองบังคับการ ในสังกัดสํานักงานนายตํารวจราชสํานักประจํา เดิม จํานวน 3 กองบังคับการ)
2.1.2 หน่วยงานระดับกองกํากับการ ซึ่งปรากฏชื่ออยู่ในกฎกระทรวงเดิม จํานวน 1,461 กองกํากับการ (ยุบเลิกหน่วยงานระดับกองกํากับการในสังกัดสํานักงานนายตํารวจราชสํานักประจํา จํานวน 12 กองกํากับการ)
2.1.3 เพิ่มเติมสถานีตํารวจนครบาล จํานวน 88 สถานี และสถานีตํารวจภูธร จํานวน 1,396 สถานี รวมจํานวนทั้งสิ้น 1,484 สถานี
2.1.4 เพิ่มหน่วยงานอย่างอื่นในระดับต่ํากว่ากองบังคับการ จํานวน 298 หน่วย
2.2 เพิ่มเติมหน้าที่และอํานาจของหน่วยงานระดับกองกํากับการลงไปให้ชัดเจน เพื่อให้สอดคล้องกับพระราชบัญญัติตํารวจแห่งชาติ พ.ศ. 2565 ได้บัญญัติไว้
2.3 แก้ไขเพิ่มเติมชื่อตํารวจภูธรจังหวัด สถานีตํารวจนครบาลในกองบังคับการตํารวจนครบาล 1 - 9 สังกัดกองบัญชาการตํารวจนครบาล สถานีตํารวจภูธรในตํารวจภูธรจังหวัดต่าง ๆ สังกัดตํารวจภูธรภาค 1 - 9 และหน่วยงานอย่างอื่นที่มีฐานะเทียบเท่ากองกํากับการลงไป ได้แก่ สถานีตํารวจทางหลวง ในกองบังคับการตํารวจทางหลวง สังกัดกองบัญชาการตํารวจสอบสวนกลาง สถานีตํารวจรถไฟ ในกองบังคับการตํารวจรถไฟ สังกัดกองบัญชาการตํารวจสอบสวนกลาง สถานีตํารวจน้ํา ในกองบังคับการตํารวจน้ํา สังกัดกองบัญชาการตํารวจสอบสวนกลาง สถานีตํารวจท่องเที่ยว ในกองบังคับการตํารวจท่องเที่ยว 1 - 3 สังกัดกองบัญชาการตํารวจท่องเที่ยว ด่านตรวจคนเข้าเมืองจังหวัดและด่านตรวจคนเข้าเมืองในกองบังคับการตรวจคนเข้าเมือง 3 - 6 สํานักงานตรวจคนเข้าเมือง พิสูจน์หลักฐานจังหวัด ศูนย์พิสูจน์หลักฐาน 1 - 10 สํานักงานพิสูจน์หลักฐานตํารวจ และศูนย์บริการเทคนิคสื่อสาร ฝ่ายการสื่อสาร 2 - 7 กองตํารวจสื่อสาร สํานักงานเทคโนโลยีสารสนเทศและการสื่อสาร
2.4 เปลี่ยนชื่อหน่วยงานเพื่อให้สอดคล้องกับภารกิจและสถานการณ์ปัจจุบัน ดังนี้
2.4.1 สถานีตํารวจภูธรสาขลา ในตํารวจภูธรจังหวัดสมุทรปราการ สังกัดตํารวจภูธรภาค 1 (เดิม) เปลี่ยนเป็น สถานีตํารวจภูธรบ้านคลองสวนในตํารวจภูธรจังหวัดสมุทรปราการ สังกัดตํารวจภูธรภาค 1 เพื่อให้เกิดความสอดคล้องกับเขตพื้นที่รับผิดชอบ และไม่ก่อให้เกิดความสับสนกับประชาชนและนักท่องเที่ยวที่มาใช้บริการ
2.4.2 กองกํากับการควบคุมธุรกิจนําเที่ยวและมัคคุเทศก์ สังกัดกองบัญชาการตํารวจท่องเที่ยว (เดิม) เปลี่ยนเป็น กองกํากับการสืบสวน สังกัดกองบัญชาการตํารวจท่องเที่ยว เพื่อให้มีความคล่องตัวในการปฏิบัติหน้าที่ตามประมวลกฎหมายวิธีพิจารณาความอาญา
2.4.3 กลุ่มงานสอบสวนและตรวจสอบทรัพย์สินในกองบังคับการตํารวจปราบปราบยาเสพติด 1 - 4 สังกัดกองบัญชาการตํารวจปราบปรามยาเสพติด (เดิม) เปลี่ยนเป็น กลุ่มงานสอบสวนและขยายผล ในกองบังคับการตํารวจปราบปรามยาเสพติด 1 - 4 สังกัดกองบัญชาการตํารวจปราบปรามยาเสพติด เพื่อให้สอดคล้องกับภารกิจที่ปฏิบัติ กลุ่มงานเทคโนโลยีสารสนเทศ ในกองบังคับการข่าวกรองยาเสพติด สังกัดกองบัญชาการตํารวจปราบปรามยาเสพติด (เดิม) เปลี่ยนเป็น กองกํากับการเครื่องมือพิเศษและเทคโนโลยีการสืบสวนในกองบังคับการข่าวกรองยาเสพติด สังกัดกองบัญชาการตํารวจปราบปราม ยาเสพติด เพื่อให้สอดคล้องกับภารกิจที่ปฏิบัติ
2.4.4 ด่านตรวจคนเข้าเมืองท่าอากาศยานกรุงเทพมหานคร ในกองบังคับการตรวจคนเข้าเมือง 2 สังกัดสํานักงานตรวจคนเข้าเมือง (เดิม) เปลี่ยนเป็นด่านตรวจคนเข้าเมืองท่าอากาศยานดอนเมือง ในกองบังคับการตรวจคนเข้าเมือง 2 สังกัดสํานักงานตรวจคนเข้าเมือง เพื่อให้สอดคล้องกับชื่อท่าอากาศยานที่รับผิดชอบ
2.4.5 ศูนย์บริการเทคนิคสื่อสาร ฝ่ายการสื่อสาร 2 - 7 ในกองตํารวจสื่อสาร สังกัดสํานักงานเทคโนโลยีสารสนเทศและการสื่อสาร ปรับปรุงเลขลําดับในชื่อ เพื่อเรียงลําดับให้เป็นระบบ เช่น ศูนย์บริการเทคนิคสื่อสารกลาง 1, 2 และ 3 ฝ่ายการสื่อสาร 2 ในกองตํารวจสื่อสาร สังกัดสํานักงานเทคโนโลยีสารสนเทศและการสื่อสาร (เดิม) เปลี่ยนเป็นศูนย์บริการเทคนิคสื่อสาร 21 ศูนย์บริการเทคนิคสื่อสาร 22 และศูนย์บริการเทคนิคสื่อสาร 23 ฝ่ายการสื่อสาร 2 ในกองตํารวจสื่อสาร สังกัดสํานักงานเทคโนโลยีสารสนเทศและการสื่อสาร ตามลําดับ
2.4.6 กลุ่มงานชีวเคมี สังกัดโรงพยาบาลตํารวจ (เดิม) เปลี่ยนเป็น กลุ่มงานเทคนิคการแพทย์ สังกัดโรงพยาบาลตํารวจ เพื่อให้สอดคล้องกับภารกิจที่รับผิดชอบโดยอ้างอิงตามโครงสร้างโรงพยาบาลศูนย์ โรงพยาบาลทั่วไป สํานักงานปลัดกระทรวงสาธารณสุข
2.4.7 กลุ่มงานผู้ป่วยนอก สังกัดโรงพยาบาลตํารวจ (เดิม) เปลี่ยนเป็นกลุ่มงานเวชศาสตร์ฉุกเฉิน สังกัดโรงพยาบาลตํารวจ เพื่อให้สอดคล้องกับภารกิจที่รับผิดชอบ รวมทั้งการเปลี่ยนชื่อหน่วยงานดังกล่าวเป็นชื่อสากลนิยมและใช้แพร่หลายทั่วทุกประเทศ
2.5 ปรับเปลี่ยนสายการบังคับบัญชา โดย
2.5.1 ตัดโอนศูนย์รับแจ้งเหตุและปฏิบัติการควบคุมสั่งการในกองบังคับการตํารวจท่องเที่ยว 1 ไปสังกัดกองบัญชาการตํารวจท่องเที่ยว เพื่อเป็นศูนย์กลางในการรับแจ้งเหตุ รับเรื่องร้องเรียน ประสานงาน และให้ข้อมูลอันเป็นประโยชน์ต่อนักท่องเที่ยวทั่วประเทศ
2.5.2 ตัดโอนกลุ่มงานพัฒนาทรัพยากรบุคคล สังกัดสํานักงานกําลังผล ไปสังกัดกองทะเบียนพล สังกัดสํานักงานกําลังพล เพื่อให้มีสายงานการบังคับบัญชาช่วยกรองงานที่จะนําเสนอให้กับผู้บังคับบัญชา
9. เรื่อง ร่างกฎกระทรวงยกเลิกกฎกระทรวง ฉบับที่ 8 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 พ.ศ. ....
คณะรัฐมนตรีมีมติเห็นชอบร่างกฎกระทรวงยกเลิกกฎกระทรวง ฉบับที่ 8 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 พ.ศ. .... ตามที่กระทรวงการคลัง (กค.) เสนอ ซึ่งสํานักงานคณะกรรมการกฤษฎีกาตรวจพิจารณาแล้ว และให้ดําเนินการต่อไปได้
ทั้งนี้ กค. เสนอว่า
1. กฎกระทรวง ฉบับที่ 8 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 เป็นการกําหนดหลักเกณฑ์ เงื่อนไข วิธีการและการกําหนดค่าธรรมเนียมในการขอใบอนุญาตและการออกใบอนุญาตประกอบธุรกิจหลักทรัพย์ประเภทการจัดการกองทุนรวมเพื่อผู้ลงทุนซึ่งเป็นคนต่างด้าว โดยผู้ได้รับใบอนุญาตต้องมีลักษณะ เช่น 1) เป็นบริษัทจํากัดที่ตลาดหลักทรัพย์แห่งประเทศไทย (ตลท.) จัดตั้งขึ้นและถือหุ้นไม่น้อยกว่าร้อยละ 99 ของจํานวนหุ้นที่จําหน่ายได้แล้วทั้งหมด 2) มีทุนจดทะเบียนซึ่งชําระแล้วไม่น้อยกว่าจํานวนที่กําหนดตามกฎหมายว่าด้วยหลักทรัพย์และตลาดหลักทรัพย์ 3) มีวัตถุประสงค์เพื่อจัดการลงทุนตามโครงการจัดการกองทุนรวมโดยการออกหน่วยลงทุนจําหน่ายแก่ผู้ลงทุนซึ่งเป็นคนต่างด้าว และ 4) ประกอบธุรกิจอื่นใดที่เกี่ยวข้องกับการจัดการลงทุนตามโครงการจัดการกองทุนรวมโดยการออกหน่วยลงทุนจําหน่ายแก่ผู้ลงทุนซึ่งเป็นคนต่างด้าวโดยได้รับอนุญาตจากคณะกรรมการกํากับหลักทรัพย์และตลาดหลักทรัพย์ (ก.ล.ต.) ทั้งนี้ ในการดําเนินการประกอบธุรกิจหลักทรัพย์ประเภทการจัดการกองทุนรวมเพื่อผู้ลงทุนซึ่งเป็นคนต่างด้าวตามกฎกระทรวงดังกล่าว ตลท. ได้จัดตั้งบริษัท หลักทรัพย์จัดการกองทุนรวมเพื่อผู้ลงทุนซึ่งเป็นคนต่างด้าว จํากัด1 ขึ้นเพื่อให้ผู้ลงทุนซึ่งเป็นคนต่างด้าวสามารถลงทุนในหุ้นของบริษัทที่จดทะเบียนใน ตลท. ผ่านกองทุนรวมซึ่งมีกฎหมายรองรับในเรื่องสัญชาติได้
2. ต่อมา ก.ล.ต. ในการประชุมครั้งที่ 15/2565 เมื่อวันที่ 10 พฤศจิกายน 2565 เห็นว่าปัจจุบันผู้ลงทุนซึ่งเป็นคนต่างด้าวมีทางเลือกในการลงทุนใน NVDR* ทําให้ความต้องการลงทุนในกองทุนรวมเพื่อผู้ลงทุนซึ่งเป็นคนต่างด้าวตามกฎกระทรวงตามข้อ 1 ไม่เป็นที่ต้องการ ประกอบกับผู้ประกอบธุรกิจที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวมเพื่อผู้ลงทุนซึ่งเป็นคนต่างด้าวได้รับอนุญาตให้เลิกประกอบธุรกิจจากรัฐมนตรีว่าการกระทรวงการคลัง เมื่อวันที่ 22 ธันวาคม 2565 ทําให้ปัจจุบันไม่มีผู้ประกอบธุรกิจดังกล่าวแล้ว รวมทั้ง ตลท. ก็ไม่มีความประสงค์จะยื่นขอรับใบอนุญาตประกอบธุรกิจดังกล่าวอีกต่อไป ก.ล.ต. จึงมีมติเห็นควรเสนอให้ กค. พิจารณายกเลิกกฎกระทรวงตามข้อ 1
3. สํานักงานคณะกรรมการกํากับหลักทรัพย์และตลาดหลักทรัพย์ (สํานักงาน ก.ล.ต.) และ ตลท. ได้ร่วมกันพัฒนาหลักเกณฑ์เพื่อรองรับการใช้ NVDR ซึ่งออกโดยบริษัท ไทยเอ็นวีดีอาร์ จํากัด2 ที่ ตลท. จัดตั้งขึ้น (โดยบริษัทดังกล่าวประกอบธุรกิจโดยการออก NVDR ซึ่งเป็นตราสารที่มีลักษณะเดียวกับหุ้น โดยผู้ลงทุนซึ่งเป็นคนต่างด้าวที่ซื้อ NVDR ไปจะได้รับสิทธิประโยชน์เช่นเดียวกับการซื้อหุ้นในตลาดหลักทรัพย์ทุกประการ เช่น การได้รับเงินปันผล ผลกําไรและสิทธิในการซื้อหุ้นเพิ่มทุน โดยผู้ลงทุนซึ่งเป็นคนต่างด้าวสามารถซื้อขาย NVDR ผ่าน ตลท. ได้โดยตรง แต่ผู้ถือ NVDR จะไม่มีสิทธิในการออกเสียงในที่ประชุมผู้ถือหุ้นของบริษัทที่ออกหุ้น ทําให้ผู้ลงทุนซึ่งเป็นคนต่างด้าวสามารถลงทุนในหุ้นสามัญของบริษัทจดทะเบียนใน ตลท. ได้โดยไม่ติดข้อจํากัดเรื่องการถือหุ้นของคนต่างด้าวในบริษัทที่จดทะเบียนใน ตลท.3) ซึ่งส่งผลให้การลงทุนผ่าน NVDR มีความสะดวกและมีประสิทธิภาพ รวมทั้งได้รับความนิยมจากนักลงทุนซึ่งเป็นคนต่างด้าวมากกว่าการลงทุนผ่านกองทุนรวมเพื่อผู้ลงทุนซึ่งเป็นคนต่างด้าว (ผู้ลงทุนซึ่งเป็นคนต่างด้าวจะต้องลงทุนในกองทุนรวมเพื่อผู้ลงทุนซึ่งเป็นคนต่างด้าวแล้วกองทุนฯ จะนําเงินที่ได้จากการซื้อหุ้นในกองทุนไปลงทุนต่อในตลาดหลักทรัพย์อีกทอดหนึ่ง) ทั้งนี้ การดําเนินการของกองทุนรวมเพื่อผู้ลงทุนซึ่งเป็นคนต่างด้าวตามกฎกระทรวง ฉบับที่ 8 (พ.ศ. 2539) และ NVDR มีความแตกต่างกันดังนี้
ประเด็น
ตราสาร
กองทุนรวมเพื่อผู้ลงทุนต่างด้าว
ตามกฎกระทรวง ฉบับที่ 8
(พ.ศ. 2535)
ใบแสดงสิทธิในผลประโยชน์
ที่เกิดจากหลักทรัพย์อ้างอิงไทย (NVDR)
1. การดําเนินการ
· ดําเนินการผ่านบริษัท หลักทรัพย์จัดการกองทุนรวมเพื่อผู้ลงทุนซึ่งเป็นคนต่างด้าว จํากัด (ปัจจุบันเลิกกิจการแล้ว)
· ดําเนินการผ่านบริษัท ไทยเอ็นวีดีอาร์ จํากัด (จัดตั้งขึ้นโดย ตลท.)
2. การลงุทน
· ลงทุนผ่านกองทุนรวมเพื่อผู้ลงทุนต่างด้าว (กองทุนฯ จะนําเงินที่ได้จากการซื้อหุ้นในกองทุนไปลงทุนต่อในตลาดหลักทรัพย์อีกทอดหนึ่ง)
· ซื้อขาย NVDR ผ่าน ตลท. ได้โดยตรง
3. สิทธิประโยชน์
· ได้รับสิทธิประโยชน์จากบริษัทที่ออกหลักทรัพย์ ซึ่ง บลจ. จะจ่ายสิทธิประโยชน์ เช่น เงินปันผล และหุ้นเพิ่มทุน
· ได้รับสิทธิประโยชน์เช่นเดียวกับการซื้อหุ้นในตลาดหลักทรัพย์ทุกประการ เช่น การได้รับเงินปันผล ผลกําไร และสิทธิในการซื้อหุ้นเพิ่มทุน
4. การออกเสียงในที่ประชุมผู้ถือหุ้น
· ไม่มีสิทธิในการออกเสียงในที่ประชุมผู้ถือหุ้นของบริษัทที่ออกหุ้น
· ไม่มีสิทธิออกเสียงในที่ประชุมผู้ถือหุ้นของบริษัทที่ออกหุ้น
4. การยกเลิกกฎกระทรวงตามข้อ 1 จะมีผลกระทบต่อผู้ที่เกี่ยวข้องในวงจํากัดเฉพาะการจัดตั้งบริษัทขึ้นเพื่อประกอบธุรกิจหลักทรัพย์ประเภทการจัดการกองทุนรวมเพื่อผู้ลงทุนซึ่งเป็นคนต่างด้าวเท่านั้น โดยมีเพียงบริษัท หลักทรัพย์จัดการกองทุนรวมเพื่อผู้ลงทุนต่างด้าว จํากัด ซึ่งได้รับอนุญาตให้เลิกประกอบธุรกิจจากรัฐมนตรีว่าการกระทรวงการคลังไปแล้ว ตั้งแต่วันที่ 22 ธันวาคม 2565 ดังนั้น การยกเลิกกฎกระทรวงดังกล่าวจะไม่ส่งผลกระทบต่อประชาชนทั่วไป จึงไม่ต้องจัดให้มีการรับฟังความคิดเห็นและการวิเคราะห์ผลกระทบที่อาจเกิดขึ้นจากการยกเลิกกฎกระทรวงดังกล่าว
5. กค. พิจารณาแล้วเห็นว่า ปัจจุบันผู้ลงทุนซึ่งเป็นคนต่างด้าวมีทางเลือกในการลงทุนใน NVDR ได้โดยตรงแล้ว ทําให้มีความต้องการลงทุนในกองทุนรวมเพื่อผู้ลงทุนซึ่งเป็นคนต่างด้าวน้อยลง ประกอบกับผู้ประกอบธุรกิจที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวมเพื่อผู้ลงทุนซึ่งเป็นคนต่างด้าวได้รับอนุญาตให้เลิกประกอบธุรกิจจากรัฐมนตรีว่าการกระทรวงการคลังแล้ว และ ตลท. ไม่มีความประสงค์จะยื่นขอรับใบอนุญาตประกอบธุรกิจดังกล่าวต่อไปอีก ทําให้กฎกระทรวงตามข้อ 1 เป็นกฎหมายที่ไม่เหมาะสมกับสภาพการณ์ปัจจุบันและไม่มีความจําเป็นอีกต่อไป
สาระสําคัญของร่างกฎกระทรวง
ยกเลิกกฎกระทรวง ฉบับที่ 8 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 (โดยให้มีผลใช้บังคับตั้งแต่วันที่ประกาศในราชกิจจานุเบกษา)
_____________________
* ใบแสดงสิทธิในผลประโยชน์ที่เกิดจากหลักทรัพย์อ้างอิงไทย (Non-Voting Depository Receipt : NVDR) เป็นหลักทรัพย์ที่ได้รับอนุญาตจาก สํานักงาน ก.ล.ต. ตามประกาศของ ก.ล.ต. เลขที่ กจ 34/2543 เรื่องการระบุหลักทรัพย์ประเภทอื่น (เลขที่ 4) วันที่ 25 สิงหาคม พ.ศ. 2543 เป็นตราสารที่มีลักษณะเดียวกับหุ้น ออกโดยบริษัท ไทยวีดีอาร์ จํากัด ซึ่งอยู่ภายใต้ ตลท. โดยผู้ลงทุนซึ่งเป็นคนต่างด้าวสามารถซื้อขายผ่าน ตลท. ได้โดยตรง โดยไม่ต้องลงทุนผ่านกองทุนรวมเพื่อผู้ลงทุนซึ่งเป็นคนต่างด้าวตามกฎกระทรวงยกเลิกกฎกระทรวง ฉบับที่ 8 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535
1 จัดตั้งขึ้นโดย ตลท. เริ่มดําเนินการ เมื่อวันที่ 17 ธันวาคม 2539 เป็นบริษัทหลักทรัพย์จัดการกองทุน (บลจ.) มีวิธีการ คือ ผู้ลงทุนซึ่งเป็นคนต่างด้าวลงทุนในกองทุนรวมเพื่อผู้ลงทุนซึ่งเป็นคนต่างด้าวแล้วกองทุนฯ จะนําเงินที่ได้จากการซื้อหุ้นในกองทุนไปลงทุนต่อใน ตลท. อีกทอดหนึ่ง โดยที่ผู้ลงทุนจะได้รับสิทธิประโยชน์จากบริษัทที่ออกหลักทรัพย์ ซึ่ง บลจ. จะจ่ายสิทธิประโยชน์ เช่น เงินปันผล และหุ้นเพิ่มทุน แต่ผู้ถือหน่วยลงทุนจะไม่มีสิทธิในการออกเสียงในที่ประชุมผู้ถือหุ้นของบริษัทที่ออกหุ้นเช่นเดียวกับผู้ลงทุนที่ถือ NVDR
2 จัดตั้งเมื่อวันที่ 4 ตุลาคม 2543 โดย ตลท. ถือหุ้นร้อยละ 99.99 ของทุนจดทะเบียน (10 ล้านบาท)
3 แต่ละบริษัทที่จดทะเบียนในตลาดหลักทรัพย์จะมีข้อจํากัดในการถือครองหลักทรัพย์ของผู้ลงทุนซึ่งเป็นคนต่างด้าวแตกต่างกัน แต่จะต้องไม่เกินร้อยละ 49 ของจํานวนหุ้นทั้งหมดเป็นไปตามเจตนารมณ์ของกฎหมายว่าด้วยการประกอบธุรกิจของคนต่างด้าว
10. เรื่อง ร่างระเบียบสํานักนายกรัฐมนตรี ว่าด้วยการประเมินสิ่งแวดล้อมระดับยุทธศาสตร์ พ.ศ. ....
คณะรัฐมนตรีมีมติเห็นชอบดังนี้
1. เห็นชอบในหลักการร่างระเบียบสํานักนายกรัฐมนตรี ว่าด้วยการประเมินสิ่งแวดล้อมระดับยุทธศาสตร์ พ.ศ. .... ตามที่สํานักงานสภาพัฒนาการเศรษฐกิจและสังคมแห่งชาติเสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา โดยให้รับความเห็นของกระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงอุตสาหกรรม สํานักงานทรัพยากรน้ําแห่งชาติ และสํานักงานคณะกรรมการนโยบายเขตพัฒนาพิเศษภาคตะวันออกไปประกอบการพิจารณาด้วย แล้วดําเนินการต่อไปได้
2. ให้สํานักงานสภาพัฒนาการเศรษฐกิจและสังคมแห่งชาติรับความเห็นของกระทรวงคมนาคม กระทรวงทรัพยากรธรรมชาติและสิ่งแวดล้อม กระทรวงมหาดไทย สํานักงานทรัพยากรน้ําแห่งชาติ และสํานักงานคณะกรรมการนโยบายเขตพัฒนาพิเศษภาคตะวันออกไปพิจารณาดําเนินการต่อไปด้วย
3. ให้สํานักงบประมาณรับความเห็นของกระทรวงพลังงานไปพิจารณาดําเนินการต่อไปด้วย
ทั้งนี้ ร่างระเบียบสํานักนายกรัฐมนตรีที่สํานักงานสภาพัฒนาการเศรษฐกิจและสังคมแห่งชาติเสนอ เป็นการดําเนินการตามมาตรา 47 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 และที่แก้ไขเพิ่มเติม ซึ่งบัญญัติให้ในกรณีที่มีการประเมินสิ่งแวดล้อมระดับยุทธศาสตร์ตามระเบียบหรือกฎหมายอื่นใดไว้แล้ว การประเมินผลกระทบสิ่งแวดล้อมให้คํานึงถึงผลการประเมินสิ่งแวดล้อมระดับยุทธศาสตร์ดังกล่าวด้วย โดยร่างระเบียบสํานักนายกรัฐมนตรีฯ เป็นการกําหนดให้หน่วยงานของรัฐที่เกี่ยวข้องจัดทําการประเมินสิ่งแวดล้อมระดับยุทธศาสตร์ (Strategic Environmental Assessment. SEA) ไปใช้เป็นเครื่องมือสนับสนุนการจัดทําแผนได้อย่างมีประสิทธิภาพ (เช่น แผนแม่บทการบริหารจัดการทรัพยากรน้ํา แผนแม่บทการบริหารจัดการแร่ และแผนแม่บทการพัฒนาเชิงพื้นที่ของจังหวัดสงขลาและปัตตานี) เพื่อให้สอดคล้องกับเป้าหมายการพัฒนาที่ยั่งยืน (Sustainable Development Goals: SDGs) ขององค์การสหประชาชาติ ยุทธศาสตร์ชาติ (พ.ศ. 2561 - 2580) แผนการปฏิรูปประเทศ (ฉบับปรับปรุง) และแผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566 - 2570) ทั้งนี้ คณะกรรมการเพื่อการพัฒนาที่ยั่งยืนมีมติเห็นชอบแล้ว ประกอบกับหน่วยงานที่เกี่ยวข้องเห็นชอบในหลักการ โดยมีข้อสังเกตบางประการเกี่ยวกับกระบวนการจัดทําแผน กระบวนการจัดทําการประเมินสิ่งแวดล้อมระดับยุทธศาสตร์และการได้รับการสนับสนุนงบประมาณเพิ่มเติม และสํานักงานคณะกรรมการกฤษฎีกาเห็นว่าการเสนอร่างระเบียบดังกล่าวเป็นการปฏิบัติราชการตามปกติเพื่อให้เป็นไปตามที่กฎหมายแม่บทได้บัญญัติให้อํานาจไว้ และมิได้เป็นกรณีที่คณะรัฐมนตรีกระทําการอันมีผลเป็นการอนุมัติงานหรือโครงการ หรือมีผลเป็นการสร้างความผูกพันต่อคณะรัฐมนตรีชุดต่อไปตามมาตรา 169 (1) ของรัฐธรรมนูญแห่งราชอาณาจักรไทย ประกอบกับมติคณะรัฐมนตรีเมื่อวันที่ 21 มีนาคม 2566 (เรื่อง แนวทางปฏิบัติอันเนื่องมาจากการยุบสภาผู้แทนราษฎร) จึงเป็นอํานาจของคณะรัฐมนตรีที่จะพิจารณาให้ความเห็นชอบร่างระเบียบดังกล่าวได้ตามที่เห็นสมควร
สาระสําคัญของร่างระเบียบฯ
ประเด็น
รายละเอียด
1. แต่งตั้งคณะกรรมการพัฒนาการประเมินสิ่งแวดล้อมระดับยุทธศาสตร์ (กยส.) (ร่างข้อ 4 - 13)
 กําหนดให้ กสย. ประกอบด้วยนายกรัฐมนตรีหรือรองนายกรัฐมนตรีที่นายกรัฐมนตรีมอบหมายเป็นประธาน มีกรรมการจากหน่วยงานที่เกี่ยวข้อง จํานวน 13 คน เช่น ปลัดกระทรวงการคลัง ปลัดกระทรวงมหาดไทย และเลขาธิการคณะกรรมการกฤษฎีกา รวมทั้งกรรมการผู้ทรงคุณวุฒิที่นายกรัฐมนตรีแต่งตั้งจํานวนไม่เกิน 9 คน เช่น ผู้ที่มีความรู้ ความเชี่ยวชาญ หรือมีประสบการณ์ที่เกี่ยวข้องกับ SEA โดยมีรองเลขาธิการสภาพัฒนาการเศรษฐกิจและสังคมแห่งชาติและเลขาธิการสํานักงานนโยบายและแผนทรัพยากรธรรมชาติและสิ่งแวดล้อม เป็นกรรมการและเลขานุการร่วม
 กําหนดให้ กสย. มีหน้าที่และอํานาจ เช่น (1) กําหนดนโยบาย แนวทางการพัฒนา และกลไกในการขับเคลื่อน SEA เพื่อการพัฒนาประเทศอย่างยั่งยืน แล้วเสนอต่อคณะรัฐมนตรีเพื่อให้ความเห็นชอบ (2) กําหนดรายชื่อแผนที่ต้องทํา SEA และ (3) กําหนดหลักเกณฑ์ แนวทาง คู่มือ และวิธีการ SEA ที่ส่งเสริมให้เกิดการพัฒนาอย่างยั่งยืน
 สํานักงานเลขานุการของ กสย. คือ สศช. มีหน้าที่ประสานงานกับหน่วยงานต่าง ๆ ที่ต้องจัดทํา SEA เพื่อให้การประเมินในด้านต่าง ๆ มีความสอดคล้อง และมีประสิทธิภาพ ตลอดจนศึกษา วิเคราะห์ รวมทั้งรวบรวมข้อมูลและข้อคิดเห็น หรือดําเนินการใด ๆ เพื่อสนับสนุนการปฏิบัติงานตามอํานาจหน้าที่ของ กสย.
ทั้งนี้ ค่าใช้จ่ายสําหรับเบี้ยประชุม ค่าตอบแทน รวมทั้งค่าใช้จ่ายที่เกี่ยวข้องกับการดําเนินงานดังกล่าว ให้เบิกจ่ายจากงบประมาณของ สศช.
2. แผนที่ต้องจัดทํา SEA (ร่างข้อ 14 - 16)
 กําหนดให้ กสย. ประกาศกําหนดรายชื่อแผนที่หน่วยงานของรัฐจะต้องทํา SEA ได้แก่ (1) คมนาคม (2) พลังงาน (3) อุตสาหกรรม (4) ทรัพยากรน้ํา (5) ทรัพยากรป่าไม้และความหลากหลายทางชีวภาพ (6) ทรัพยากรทางทะเลและชายฝั่ง (7) ผังเมือง และ (8) เขตพัฒนาพิเศษและเขตเศรษฐกิจพิเศษ
 ให้ กสย. กําหนดรายชื่อหน่วยงานของรัฐมีหน้าที่จัดทํา SEA ตามรายชื่อแผนที่ กสย. ประกาศกําหนด โดย กสย. ต้องดําเนินการประกาศรายชื่อหน่วยงานของรัฐที่ต้องจัดทํา SEA ให้แล้วเสร็จภายใน 180 วัน นับแต่ร่างระเบียบนี้ใช้บังคับ (90 วัน นับแต่วันประกาศในราชกิจจานุเบกษาเป็นต้นไป)
3. การจัดทํา SEA (ร่างข้อ 17 - 22)
 กําหนดให้หน่วยงานของรัฐใช้แนวทาง SEA ที่ กสย. ประกาศกําหนดเป็นกรอบในการดําเนินงาน และต้องจัดให้มีการรับฟังความคิดเห็นของผู้มีส่วนได้เสีย และประชาชนที่เกี่ยวข้อง โดยหน่วยงานของรัฐต้องจัดเตรียมงบประมาณและบุคลากรรองรับสําหรับ SEA ทั้งนี้ หน่วยงานของรัฐอาจจัดทําหรือปรับปรุงคู่มือ SEA รายสาขาหรือเชิงพื้นที่เพิ่มเติมก็ได้ เพื่อนําไปปรับใช้และบูรณาการให้เหมาะสมกับบริบทของการจัดทําแผนแต่ละประเภท
 กําหนดให้หน่วยงานของรัฐแต่งตั้งคณะกรรมการเพื่อทําหน้าที่ให้คําปรึกษาและกํากับการจัดทํา SEA โดยให้มีตัวแทนของคณะอนุกรรมการที่ กสย. แต่งตั้งอยู่ในคณะกรรมการดังกล่าวด้วย เพื่อให้ข้อเสนอแนะต่อการจัดทํา SEA
 กําหนดให้หน่วยงานของรัฐเสนอแผนที่บูรณาการ SEA ต่อคณะกรรมการระดับนโยบายและ/หรือคณะรัฐมนตรีตามกฎหมายที่เกี่ยวข้อง และเสนอรายงาน SEA ให้ กสย. ทราบ เพื่อนําไปใช้ในการติดตามประเมินผล และพัฒนาระบบ SEA ของประเทศต่อไป
11. เรื่อง ร่างกฎ ก.พ. ว่าด้วยโรค พ.ศ. ....
คณะรัฐมนตรีมีมติดังนี้
1. เห็นชอบการทบทวนร่างกฎ ก.พ. ว่าด้วยโรค พ.ศ. .... ตามมติคณะรัฐมนตรีเมื่อวันที่ 20 กันยายน 2565
2. อนุมัติร่างกฎ ก.พ. ดังกล่าวตามที่สํานักงาน ก.พ. เสนอ และให้ดําเนินการต่อไปได้
3. ให้สํานักงาน ก.พ. รับความเห็นของสํานักเลขาธิการคณะรัฐมนตรีไปพิจารณาดําเนินการต่อไปด้วย
ทั้งนี้ ร่างกฎ ก.พ. ตามที่สํานักงาน ก.พ. เสนอ คณะรัฐมนตรีได้เคยมีมติอนุมัติแล้ว (20 กันยายน 2565) แต่โดยที่หน่วยงานที่เกี่ยวข้อง อาทิ คณะกรรมการสิทธิมนุษยชนแห่งชาติ คณะกรรมธิการการพัฒนาสังคมและกิจการเด็ก เยาวชน สตรี ผู้สูงอายุ คนพิการและผู้ด้วยโอกาส วุฒิสภา และสมาคมคนพิการทุกประเภทแห่งประเทศไทยได้มีความเห็นและข้อเสนอแนะเกี่ยวกับร่างกฎ ก.พ. ในประเด็นเกี่ยวกับการกําหนดคุณสมบัติทั่วไปของผู้ที่จะเข้ารับราชการเป็นราชการพลเรือนในส่วนลักษณะต้องห้ามในการเข้ารับราชการ ซึ่งกําหนดเพิ่มโรคจิต (Psychosis) หรือโรคอารมณ์ผิดปกติ (Mood Disorder) ที่ปรากฏอาการเด่นชัดรุนแรงหรือเรื้อรัง และเป็นอุปสรรคต่อการปฏบัติงานในหน้าที่ ซึ่งส่งผลกระทบอาจทําให้เกิดความเข้าใจผิดว่าผู้ป่วยโรคดังกล่าวไม่มีความสามารถในการทํางานใด ๆ ทําให้ความเจ็บป่วยทางจิตเวชในสังคมมีความรุนแรงมากขึ้น รวมทั้งอาจไม่สอดคล้องกับหลักการไม่เลือกปฏิบัติที่ได้รับการรับรองในรัฐธรรมนูญแห่งราชอาณาจักรไทย และกฎหมายที่เกี่ยวข้อง สํานักงาน ก.พ. พิจารณาแล้วเห็นควรปรับปรุงแก้ไขร่างกฎ ก.พ. ดังกล่าว โดยตัดการกําหนดโรคจิต (Psychosis) หรือโรคอารมณ์ผิดปกติ (Mood Disorder) ที่ปรากฏอาการเด่นชัดรุนแรงหรือเรื้อรังและเป็นอุปสรรคต่อการปฏิบัติงานในหน้าที่ ออก แต่ไปกําหนดวิธีการตรวจร่างกายให้ชัดเจนโดยให้เป็นไปตามหลักเกณฑ์และวิธีการที่คณะกรรมการแพทย์ของ ก.พ. กําหนด และได้จัดประชุมหารือร่วมกับหน่วยงานที่เกี่ยวข้องข้างต้น ซึ่งเห็นชอบด้วย
ร่างกฎ ก.พ. ในเรื่องนี้ หน่วยงานที่เกี่ยวข้องเห็นชอบร่างกฎ ก.พ. ดังกล่าวและสํานักงานคณะกรรมการกฤษฎีกาเห็นว่า การเสนอขออนุมัติร่างกฎ ก.พ. ดังกล่าวเป็นการปฏิบัติราชการตามปกติเพื่อให้เป็นไปตามที่กฎหมายแม่บทได้บัญญัติให้อํานาจไว้ และมิได้เป็นกรณีที่คณะรัฐมนตรีกระทําการอันมีผลเป็นการอนุมัติงานหรือโครงการ หรือมีผลเป็นการสร้างความผูกพันต่อคณะรัฐมนตรีชุดต่อไปตามมาตรา 169 (1) ของรัฐธรรมนูญแห่งราชอาณาจักรไทย และมติคณะรัฐมนตรีเมื่อวันที่ 21 มีนาคม 2566 เรื่อง แนวทางปฏิบัติอันเนื่องมาจากการยุบสภาผู้แทนราษฎร ดังนั้น คณะรัฐมนตรีจึงสามารถพิจารณาทบทวนมติคณะรัฐมนตรีและอนุมัติร่างกฎ ก.พ. ดังกล่าวได้ตามที่เห็นสมควร
สาระสําคัญของร่างกฎ ก.พ.
1. ยกเลิกกฎ ก.พ. ว่าด้วยโรค พ.ศ. 2553
2. กําหนดโรคอันเป็นลักษณะต้องห้ามในการเข้ารับราชการ ดังนี้ (1) โรคเท้าช้างในระยะที่ปรากฏอาการเป็นที่รังเกียจแก่สังคม (2) โรคติดยาเสพติดให้โทษ (3) โรคพิษสุราเรื้อรัง (4) โรคติดต่อร้ายแรงหรือโรคเรื้อรังที่ปรากฏอาการเด่นชัดหรือรุนแรง และเป็นอุปสรรคต่อการปฏิบัติงานในหน้าที่
3. กําหนดวิธีการตรวจโรคติดต่อร้ายแรงหรือโรคเรื้อรังที่ปรากฏอาการเด่นชัดหรือรุนแรง และเป็นอุปสรรคต่อการปฏิบัติงานในหน้าที่ให้เป็นไปตามหลักเกณฑ์และวิธีการที่คณะกรรมการแพทย์ของ ก.พ. กําหนด
12. เรื่อง การลดหย่อนค่าธรรมเนียมจดทะเบียนสิทธิและนิติกรรมเป็นพิเศษ ตามประมวลกฎหมายที่ดินและร่างประกาศกระทรวงมหาดไทย เรื่อง หลักเกณฑ์การลดหย่อนค่าธรรมเนียมจดทะเบียนสิทธิและนิติกรรมเป็นพิเศษ ตามประมวลกฎหมายที่ดิน สําหรับกรณีบริษัท พีทีที แอลเอ็นจี จํากัด (PTTLNG) โอนทรัพย์สินของโครงการ LNG Receiving Terminal (แห่งที่ 2) (LMPT2) บ้านหนองแฟบ ตําบลมาบตาพุด อําเภอเมืองระยอง จังหวัดระยอง ให้แก่บริษัทร่วมทุนใหม่ ตามหลักเกณฑ์ที่คณะรัฐมนตรีกําหนด
คณะรัฐมนตรีมีมติอนุมัติและเห็นชอบดังนี้
1. เห็นชอบการลดหย่อนค่าธรรมเนียมจดทะเบียนสิทธิและนิติกรรมเป็นพิเศษ ตามประมวลกฎหมายที่ดิน ที่เกิดขึ้นจากการก่อสร้าง การจัดตั้งบริษัทฯ และการทําธุรกรรมที่เกี่ยวเนื่องจากการร่วมทุนของการไฟฟ้าฝ่ายผลิตแห่งประเทศไทยในบริษัทอันเนื่องมาจากโครงการ LNG Receiving Terminal (แห่งที่ 2) บ้านหนองแฟบ ตําบลมาบตาพุด อําเภอเมืองระยอง จังหวัดระยอง จากร้อยละ 2 เหลือร้อยละ 0.01
2. อนุมัติในหลักการร่างประกาศกระทรวงมหาดไทย เรื่อง หลักเกณฑ์การลดหย่อนค่าธรรมเนียมจดทะเบียนสิทธิและนิติกรรมเป็นพิเศษ ตามประมวลกฎหมายที่ดิน สําหรับกรณีบริษัท พีทีที แอลเอ็นจี จํากัด (PTTLNG) โอนทรัพย์สินของโครงการ LNG Receiving Terminal (แห่งที่ 2) (LMPT2) บ้านหนองแฟบ ตําบลมาบตาพุด อําเภอเมืองระยอง จังหวัดระยอง ให้แก่บริษัทร่วมทุนใหม่ ตามหลักเกณฑ์ที่คณะรัฐมนตรีกําหนดตามที่กระทรวงมหาดไทยเสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา แล้วดําเนินการต่อไปได้
ทั้งนี้ เรื่องที่กระทรวงพลังงานเสนอสืบเนื่องจากคณะรัฐมนตรีได้มีมติ (6 ธันวาคม 2565) ให้ กฟผ. เข้าร่วมทุนกับบริษัท PTTLNG ในสัดส่วนการถือหุ้นเท่ากันคือ ร้อยละ 50 (บริษัท PTTLNG ได้ดําเนินการใน LMPT2 โดยถือหุ้นร้อยละ 100) ดั้งนั้น บริษัท PTTLNG จึงต้องมีการจัดตั้งบริษัทที่เกิดจากการร่วมทุนขึ้นมาใหม่ โดยบริษัท PTTLNG ต้องโอนทรัพย์สินของโครงการ LNG Receiving Terminal (แห่งที่ 2) บ้านหนองแฟบ ตําบลมาบตาพุด อําเภอเมืองระยอง จังหวัดระยอง ให้แก่บริษัทร่วมทุนใหม่ โดยในส่วนของการลดหย่อนค่าจดทะเบียนโอนอสังหาริมทรัพย์ จะดําเนินการได้เฉพาะในกรณีที่คณะรัฐมนตรีมีมติให้ลดหย่อนค่าธรรมเนียมเป็นกรณีพิเศษเพื่อประโยชน์สาธารณะ หรือความมั่นคงในทางเศรษฐกิจของประเทศตามหลักเกณฑ์ที่คณะรัฐมนตรีกําหนด ดังนั้น จึงขอลดหย่อนค่าธรรมเนียมจดทะเบียนสิทธิและนิติกรรมเป็นพิเศษ ตามประมวลกฎหมายที่ดิน กรณีบริษัท PTTLNG โอนทรัพย์สินของโครงการ LNG Receiving Terminal (แห่งที่ 2) (LMPT2) บ้านหนองแฟบ ตําบลมาบตาพุด อําเภอเมืองระยอง จังหวัดระยอง ให้แก่บริษัทร่วมทุนใหม่ [บริษัทที่การไฟฟ้าฝ่ายผลิตแห่งประเทศไทย และบริษัท PTTLNG เข้าร่วมทุนในบริษัท LNG Receiving Terminal (แห่งที่ 2)] จากร้อยละ 2 เหลือร้อยละ 0.01 ตั้งแต่วันถัดจากวันประกาศในราชกิจจานุเบกษาเป็นต้นไป ถึงวันที่ 31 ธันวาคม 2567 เพื่อประโยชน์สาธารณะ หรือความมั่นคงในทางเศรษฐกิจ ทั้งนี้ โดยอาศัยอํานาจตามกฎกระทรวง ฉบับที่ 47 (พ.ศ. 2541) ออกตามความในพระราชบัญญัติให้ใช้ประมวลกฎหมายที่ดิน พ.ศ. 2497 ข้อ 2 (7) ฎ ซึ่งกําหนดให้เป็นอํานาจของคณะรัฐมนตรีในการมีมติให้ลดหย่อนค่าธรรมเนียมเป็นพิเศษเพื่อประโยชน์สาธารณะ หรือความมั่นคงในทางเศรษฐกิจของประเทศ ทั้งนี้ ตามหลักเกณฑ์ที่คณะรัฐมนตรีกําหนด ร้อยละ 0.01 และดําเนินการออกประกาศกระทรวงมหาดไทย เพื่อให้มีผลบังคับใช้ต่อไป
กระทรวงพลังงานเห็นว่า การดําเนินการขอลดหย่อนค่าธรรมเนียมจดทะเบียนสิทธิและนิติกรรมเป็นพิเศษ ตามประมวลกฎหมายที่ดิน และร่างประกาศกระทรวงมหาดไทยได้กําหนดไว้แล้วในงบประมาณรายจ่ายประจําปีของ กฟผ. การดําเนินการดังกล่าวจึงไม่เป็นการขัดกับมาตรา 169 (1) ของรัฐธรรมนูญแห่งราชอาณาจักรไทยที่กําหนด และได้ดําเนินการจัดทําประมาณการการสูญเสียรายได้และประโยชน์ที่คาดว่าจะได้รับตามมาตรา 27 และมาตรา 32 แห่งพระราชบัญญัติวินัยการเงินการคลังของรัฐ พ.ศ. 2561 โดยคาดว่าจะสูญเสียรายได้ภาษีค่าธรรมเนียมการโอนอสังหาริมทรัพย์ประมาณ (Transfer Fee : TF) คํานวณที่ร้อยละ 2 ของมูลค่าก่อสร้างทรัพย์สิน จํานวน 830 ล้านบาท
หน่วยงานที่เกี่ยวข้องเห็นชอบด้วยแล้ว ซึ่งสํานักงานคณะกรรมการกฤษฎีกาเห็นว่า กรณีดังกล่าวเป็นการดําเนินการตามมติคณะรัฐมนตรีเมื่อวันที่ 6 ธันวาคม 2565 ที่อนุมัติในหลักการยกเว้นภาษี เบี้ยปรับ เงินเพิ่ม และค่าธรรมเนียมต่าง ๆ ที่เกิดขึ้นจากการร่วมทุนในบริษัทดังกล่าว คณะรัฐมนตรีจึงพิจารณาอนุมัติหลักการเรื่องนี้ได้และสํานักงานคณะกรรมการการเลือกตั้งเห็นว่า กรณีดังกล่าวเป็นการพิจารณาตามมาตรา 169 (1) จึงไม่อยู่ในอํานาจหน้าที่ของคณะกรรมการการเลือกตั้ง และสํานักงาน กกต. ที่จะพิจารณามีความเห็นได้
สาระสําคัญของร่างประกาศ
ลดหย่อนค่าธรรมเนียมจดทะเบียนสิทธิและนิติกรรมเป็นพิเศษตามกฎกระทรวง ฉบับที่ 47 (พ.ศ. 2541) ออกตามความในพระราชบัญญัติให้ใช้ประมวลกฎหมายที่ดิน พ.ศ. 2497 สําหรับกรณีบริษัท พีทีที แอลเอ็นจี จํากัด (PTTLNG) โอนทรัพย์สินของโครงการ LNG Receiving Terminal (แห่งที่ 2) (LMPT2) บ้านหนองแฟบ ตําบลมาบตาพุด อําเภอเมืองระยอง จังหวัดระยอง ให้แก่บริษัทร่วมทุนใหม่* จากร้อยละ 2 เหลือร้อยละ 0.01 ตั้งแต่วันถัดจากวันประกาศในราชกิจจานุเบกษาเป็นต้นไป ถึงวันที่ 31 ธันวาคม 2567
*หมายเหตุ : “บริษัทร่วมทุนใหม่” หมายความว่า บริษัทที่การไฟฟ้าฝ่ายผลิตแห่งประเทศไทย (กฟผ.) และบริษัท พีทีที แอลเอ็นจี จํากัด (PTTLNG) เข้าร่วมทุนในบริษัท LNG Receiving Terminal (แห่งที่ 2)
13. เรื่อง ร่างกฎกระทรวงกําหนดเด็กที่เสี่ยงต่อการกระทําผิด (ฉบับที่..) พ.ศ. ...
คณะรัฐมนตรีมีมติอนุมัติหลักการร่างกฎกระทรวงกําหนดเด็กที่เสี่ยงต่อการกระทําผิด ตามที่กระทรวงการพัฒนาสังคมและความมั่นคงของมนุษย์ (พม.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของกระทรวงยุติธรรมและสํานักงานคณะกรรมการกฤษฎีกาไปประกอบการพิจารณาด้วย แล้วดําเนินการต่อไปได้
พม. เสนอว่า
1. ได้มีประกาศกระทรวงสาธารณสุข เรื่อง ระบุชื่อยาเสพติดให้โทษในประเภทที่ 5 พ.ศ. 2565 ซึ่งออกตามความในมาตรา 29 วรรคสอง แห่งประมวลกฎหมายยาเสพติดกําหนดให้พืชฝิ่น เห็ดขี้ควาย หรือพืชเห็ดขี้ควาย สารสกัดจากทุกส่วนของพืชกัญชาหรือกัญชง ยกเว้นสารสกัดที่มีปริมาณสารเตตราไฮโดรแคนนาบินอล (tetrahydrocannabinol,THC) ไม่เกินร้อยละ 0.2 โดยน้ําหนัก และสารสกัดจากเมล็ดของพืชกัญชาหรือกัญชงที่ได้จากการปลูกภายในประเทศ เป็นยาเสพติดให้โทษประเภทที่ 51 ตามประมวลกฎหมายยาเสพติด โดยไม่ได้กําหนดให้พืชกระท่อม กัญชา กัญชง เป็นยาเสพติดให้โทษประเภทที่ 5 ตามประมวลกฎหมายยาเสพติด
2. เพื่อเป็นการป้องกันไม่ให้เด็กใช้พืชกระท่อม กัญชา กัญชง หรือผลิตภัณฑ์ที่มีส่วนผสมของพืชกระท่อม กัญชา และกัญชงในลักษณะสารเสพติด ซึ่งจะกระทบต่อพัฒนาการทางด้านสติปัญญาและการเจริญเติบโตของร่างกาย และเป็นการสร้างสภาพแวดล้อมที่ดี พม. จึงได้ยกร่างกฎกระทรวงกําหนดเด็กที่เสี่ยงต่อการกระทําความผิด (ฉบับที่ ..) พ.ศ. .... ซึ่งออกโดยอาศัยอํานาจตามความในมาตรา 4 และมาตรา 6 วรรคหนึ่ง แห่งพระราชบัญญัติคุ้มครองเด็ก พ.ศ. 2546 เพื่อแก้ไขเพิ่มเติมกฎกระทรวงกําหนดเด็กที่เสี่ยงต่อการกระทําผิด พ.ศ. 2549 โดยเพิ่มพฤติกรรมเด็กที่ใช้พืชกระท่อม กัญชา กัญชง หรือผลิตภัณฑ์ที่มีส่วนผสมของพืชกระท่อม กัญชา และกัญชงในลักษณะสารเสพติด ให้ถือว่าเป็นเด็กที่เสี่ยงต่อการกระทําผิด2 ตามพระราชบัญญัติคุ้มครองเด็ก พ.ศ. 2546 เพื่อให้พนักงานเจ้าหน้าที่ตามพระราชบัญญัติดังกล่าวมีหน้าที่และอํานาจในการคุ้มครองสวัสดิภาพของเด็กที่เสี่ยงต่อการกระทําผิด3ดังกล่าว
3. ในคราวประชุมคณะกรรมการคุ้มครองเด็กแห่งชาติ ครั้งที่ 2/2565 เมื่อวันที่ 27 กันยายน 2565 ที่ประชุมได้มีมติเห็นชอบร่างกฎกระทรวงตามข้อ 2 แล้ว
สาระสําคัญของร่างกฎกระทรวง
แก้ไขเพิ่มเติมกฎกระทรวงกําหนดเด็กที่เสี่ยงต่อการกระทําความผิด พ.ศ. 2549 โดยเพิ่มพฤติกรรมเด็กที่ใช้พืชกระท่อม กัญชา กัญชง หรือผลิตภัณฑ์ที่มีส่วนผสมของพืชกระท่อม กัญชา และกัญชงในลักษณะสารเสพติด ให้ถือเป็นเด็กที่มีพฤติกรรมเสี่ยงต่อการกระทําผิดเพื่อการคุ้มครองสวัสดิภาพของเด็กที่เสี่ยงต่อการกระทําผิด
_______________________
1ประมวลกฎหมายยาเสพติด มาตรา 29 บัญญัติให้ยาเสพติดให้โทษแบ่งออกเป็น 5 ประเภท คือ
(1) ประเภท 1 ยาเสพติดให้โทษชนิดร้ายแรง เช่น เฮโรฮีน
(2) ประเภท 2 ยาเสพติดให้โทษทั่วไป เช่น มอร์ฟีน โคคาอีน โคเดอีน หรือฝิ่นยา
(3) ประเภท 3 ยาเสพติดให้โทษที่มีลักษณะเป็นตํารับยา และมียาเสพติดให้โทษในประเภท 2 ผสมอยู่ด้วย
(4) ประเภท 4 สารเคมีที่ใช้ในการผลิตยาเสพติดให้โทษในประเภท 1 หรือประเภท 2 เช่น อาเซติค แอนไฮไดรด์
(5) ประเภท 5 ยาเสพติดให้โทษที่มิได้เข้าอยู่ในประเภท 1 ถึงประเภท 4 เช่น พืชฝิ่น
2พ.ร.บ. คุ้มครองเด็ก พ.ศ. 2546 ม.4 บัญญัติให้
“เด็ก” หมายความว่า บุคคลซึ่งมีอายุต่ํากว่าสิบแปดปีบริบูรณ์ แต่ไม่รวมถึงผู้ที่บรรลุนิติภาวะด้วยการสมรส
“เด็กที่เสี่ยงต่อการกระทําผิด” หมายความว่า เด็กที่ประพฤติตนไม่สมควร เด็กที่ประกอบอาชีพหรือคบหาสมาคมกับบุคคลที่น่าจะชักนําไปในทางกระทําผิดกฎหมายหรือขัดต่อศีลธรรมอันดี หรืออยู่ในสภาพแวดล้อมหรือสถานที่อันอาจชักนําไปในทางเสียหาย ทั้งนี้ ตามที่กําหนดในกฎกระทรวง
3พ.ร.บ. คุ้มครองเด็ก พ.ศ. 2546 ม. 40 บัญญัติให้เด็กที่พึงได้รับการคุ้มครองสวัสดิภาพ ได้แก่
ฯลฯ
(2) เด็กที่เสี่ยงต่อการกระทําผิด
ฯลฯ
14. เรื่อง ร่างพระราชกฤษฎีกาเพิกถอนอุทยานแห่งชาติป่าแม่ยม ป่าแม่ต๋ํา และป่าแม่ร่องขุย บางส่วน ในท้องที่ตําบลเชียงม่วน อําเภอเชียงม่วน จังหวัดพะเยา พ.ศ. ....
คณะรัฐมนตรีมีมติดังนี้
1. ยกเลิกมติคณะรัฐมนตรีเมื่อวันที่ 6 พฤศจิกายน 2562 เรื่อง ร่างพระราชกฤษฎีกาเพิกถอนอุทยานแห่งชาติป่าแม่ยม ป่าแม่ต๋ํา และป่าแม่ร่องขุย บางส่วน ในท้องที่ตําบลเชียงม่วน อําเภอเชียงม่วน จังหวัดพะเยา พ.ศ. ....
2. อนุมัติหลักการร่างพระราชกฤษฎีกาเพิกถอนอุทยานแห่งชาติป่าแม่ยม ป่าแม่ต๋ํา และป่าแม่ร่องขุย บางส่วน ในท้องที่ตําบลเชียงม่วน อําเภอเชียงม่วน จังหวัดพะเยา พ.ศ. ....
ตามที่กระทรวงทรัพยากรธรรมชาติและสิ่งแวดล้อม (ทส.) เสนอ และให้ส่งสํานักงานคณะกรรมการกฤษฎีกา (สคก.) ตรวจพิจารณาแล้วดําเนินการต่อไป
3. ให้กระทรวงทรัพยากรธรรมชาติและสิ่งแวดล้อม กระทรวงเกษตรและสหกรณ์ และหน่วยที่เกี่ยวข้องรับความเห็นของสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
ข้อเท็จจริง
1. ทส. โดยกรมอุทยานแห่งชาติ สัตว์ป่า และพันธุ์พืชได้พิจารณาดําเนินการตามความเห็นของ สคก. เกี่ยวกับร่างพระราชกฤษฎีกาเพิกถอนอุทยานแห่งชาติป่าแม่ยม ป่าแม่ต๋ํา และป่าแม่ร่องขุย บางส่วน ในท้องที่ตําบลเชียงม่วน อําเภอเชียงม่วน จังหวัดพะเยา พ.ศ. .... ซึ่งเป็นการเพิกถอนอุทยานแห่งชาติป่าแม่ยม ป่าแม่ต๋ํา และป่าแม่ร่องขุย บางส่วน ในท้องที่ตําบลเชียงม่วน อําเภอเชียงม่วน จังหวัดพะเยา (อุทยานแห่งชาติดอยภูนาง) เพื่อก่อสร้างโครงการอ่างเก็บน้ําน้ําปี้ อันเนื่องมาจากพระราชดําริ จังหวัดพะเยา ซึ่งคณะกรรมการอุทยานแห่งชาติได้มีมติเห็นชอบด้วยแล้ว สรุปได้ดังนี้
1.1 จัดประชุมรับฟังความคิดเห็นตามประกาศกระทรวงทรัพยากรธรรมชาติและสิ่งแวดล้อม เรื่อง การรับฟังความคิดเห็นและการมีส่วนร่วมของผู้มีส่วนได้เสีย ชุมชนที่เกี่ยวข้องและประชาชน ในการกําหนดพื้นที่ การขยาย และการเพิกถอนอุทยานแห่งชาติ วนอุทยานสวนพฤกษศาสตร์ และสวนรุกขชาติ พ.ศ. 2564 โดยจัดประชุมเพื่อรับฟังความเห็น เมื่อวันที่ 10 พฤษภาคม 2565 ณ หอประชุมอําเภอเชียงม่วน จังหวัดพะเยา และรับฟังความคิดเห็นผ่านระบบเทคโนโลยีสารสนเทศของกรมอุทยานแห่งชาติ สัตว์ป่า และพันธุ์พืช ระหว่างวันที่ 6-20 กรกฎาคม 2565 โดยมีข้อสรุปผลการรับฟังความคิดเห็นซึ่งไม่ขัดต่อหลักการและสาระสําคัญของร่างพระราชกฤษฎีกาในเรื่องนี้
1.2 กรมการปกครองได้ตรวจสอบแนวเขตการปกครองในแผนที่ท้ายร่างพระราชกฤษฎีกาดังกล่าว ตามมติคณะรัฐมนตรี (22 มีนาคม 2565) แล้ว
2. โดยที่ได้มีพระราชกฤษฎีกายุบสภาผู้แทนราษฎร พ.ศ. 2566 ประกาศใช้บังคับแล้ว และคณะรัฐมนตรีได้มีมติเมื่อวันที่ 21 มีนาคม 2566 (เรื่อง แนวทางปฏิบัติอันเนื่องมาจากการยุบสภาผู้แทนราษฎร) ทส. ได้ชี้แจงข้อมูลเพิ่มเติมว่า คณะรัฐมนตรีได้มีมติ เมื่อวันที่ 3 พฤศจิกายน 2558 และ วันที่ 14 กันยายน 2564 อนุมัติงบประมาณและขยายระยะเวลาดําเนินโครงการอ่างเก็บน้ําน้ําปี้ อันเนื่องมาจากพระราชดําริ จังหวัดพะเยา จากเดิม 6 ปี เป็น 10 ปี (ปีงบประมาณ พ.ศ. 2559-2568) ดังนั้น เพื่อให้การดําเนินการโครงการดังกล่าวเป็นไปตามกรอบระยะเวลาที่กําหนด จึงมีความจําเป็นในการเสนอร่างพระราชกฤษฎีกาในเรื่องนี้ประกอบกับเป็นร่างอนุบัญญัติกําหนดรายละเอียดการปฏิบัติให้เป็นไปตามที่กฎหมายแม่บทให้อํานาจไว้สามารถนําเสนอคณะรัฐมนตรีพิจารณาได้ตามมติคณะรัฐมนตรีเมื่อวันที่ 21 มีนาคม 2566 (เรื่อง แนวทางปฏิบัติอันเนื่องมาจากการยุบสภาผู้แทนราษฎร) และเป็นไปโดยสอดคล้องกับมาตรา 169 (1) ของรัฐธรรมนูญแห่งราชอาณาจักรไทย พุทธศักราช 2560 ข้อกฎหมาย และระเบียบหลักเกณฑ์ที่เกี่ยวข้อง
สาระสําคัญของร่างพระราชกฤษฎีกา
เป็นการเพิกถอนอุทยานแห่งชาติป่าแม่ยม ป่าแม่ต๋ํา และป่าแม่ร่องขุย บางส่วน ในท้องที่ตําบลเชียงม่วน อําเภอเชียงม่วน จังหวัดพะเยา เนื้อที่ประมาณ 1,344 ไร่ 3 งาน 77 ตารางวา เพื่อดําเนินการก่อสร้างโครงการอ่างเก็บน้ําน้ําปี้ อันเนื่องมาจากพระราชดําริ จังหวัดพะเยา
15. เรื่อง ร่างกฎกระทรวงกําหนดลักษณะของเหรียญกษาปณ์ที่ระลึก 100 ปี วันประสูติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดลักษณะของเหรียญกษาปณ์ที่ระลึก 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พ.ศ. .... ตามที่กระทรวงการคลัง (กค.) เสนอ และส่งให้สํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
ทั้งนี้ กค. เสนอว่า
1. กระทรวงการอุดมศึกษา วิทยาศาสตร์ วิจัยและนวัตกรรม (อว.) ได้จัดทําโครงการและกิจกรรมงานเฉลิมฉลองวาระครบ 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เมื่อวันที่ 6 พฤษภาคม 2566
2. ต่อมา อว. ได้ขอความร่วมมือกรมธนารักษ์ กค. จัดทําเหรียญกษาปณ์ที่ระลึก 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ โดยมีวัตถุประสงค์เพื่อเฉลิม พระเกียรติและน้อมรําลึกในพระกรุณาธิคุณของพระองค์ท่านที่ทรงปฏิบัติพระกรณียกิจ เพื่อประโยชน์สุขของประชาชนชาวไทยทุกหมูเหล่า และเผยแพร่พระเกียรติคุณให้แผ่ไพศาลทั้งภายในประเทศและนานาประเทศ รวมทั้งเพื่อเฉลิมฉลองในโอกาสที่องค์การยูเนสโกประกาศยกย่องให้ทรงเป็นบุคคลสําคัญผู้มีผลงานโดดเด่น ด้านการศึกษา วิทยาศาสตร์และวัฒนธรรมของโลก ในปี พ.ศ. 2566 ทั้งนี้ กค. ได้ขอพระราชทานพระบรมราชานุญาตจัดทําเหรียญกษาปณ์ที่ระลึกในโอกาสดังกล่าว และได้รับพระราชทานพระบรมราชานุญาตให้จัดทําเหรียญกษาปณ์ที่ระลึกตามรูปแบบที่นําความกราบบังคมทูลประกอบพระราชวินิจฉัยแล้ว สําหรับค่าใช้จ่ายในการจัดทําเหรียญกษาปณ์ที่ระลึกดังกล่าวมาจากเงินทุนหมุนเวียนการบริหารจัดการเหรียญกษาปณ์ ทรัพย์สินมีค่าของรัฐและการทําของ ประจําปีงบประมาณ พ.ศ. 2566 โดย กค. ได้จัดเตรียมงบประมาณสําหรับการดําเนินงานไว้แล้ว จึงสามารถกระทําได้ตามมาตรา 169 (1) ของรัฐธรรมนูญแห่งราชอาณาจักรไทย
สาระสําคัญของร่างกฎกระทรวง
กําหนดชนิด ราคา โลหะ อัตราเนื้อโลหะ น้ําหนัก ขนาด อัตราเผื่อเหลือเผื่อขาด ลวดลาย และลักษณะอื่น ๆ ของเหรียญกษาปณ์โลหะสีขาว (ทองแดงผสมนิกเกิล) ชนิดราคายี่สิบบาท เพื่อเป็นที่ระลึกเนื่องในโอกาสครบ 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
16. เรื่อง ร่างประกาศกระทรวงมหาดไทย เรื่อง การให้ใช้บังคับผังเมืองรวมชุมชนไร่ใหม่ – ไร่เก่า จังหวัดประจวบคีรีขันธ์ พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมชุมชนไร่ใหม่ – ไร่เก่า จังหวัดประจวบคีรีขันธ์ พ.ศ. 2555)
คณะรัฐมนตรีมีมติเห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมชุมชนไร่ใหม่ – ไร่เก่า จังหวัดประจวบคีรีขันธ์ พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมชุมชนไร่ใหม่ – ไร่เก่า จังหวัดประจวบคีรีขันธ์ พ.ศ. 2555) ตามที่กระทรวงมหาดไทยเสนอ และให้ดําเนินการต่อไปได้ และให้กระทรวงมหาดไทยรับความเห็นของกระทรวงคมนาคม กระทรวงทรัพยากรธรรมชาติและสิ่งแวดล้อม กระทรวงสาธารณสุข และสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
ทั้งนี้ ร่างประกาศกระทรวงมหาดไทย ตามที่กระทรวงมหาดไทยเสนอเป็นการแก้ไขเพิ่มเติมกฎกระทรวงให้ใช้บังคับผังเมืองรวมชุมชนไร่ใหม่ – ไร่เก่า จังหวัดประจวบคีรีขันธ์ พ.ศ. 2555 เพื่อปรับปรุงข้อกําหนดการใช้ประโยชน์ที่ดินประเภทชนบทและเกษตรกรรม (สีเขียว) บางส่วน เป็นที่ดินประเภทอุตสาหกรรมและคลังสินค้า (สีม่วง) โดยให้มีระยะถอยร่นตามแนวขนานเขตทางหลวงแผ่นดินหมายเลข 4 (ถนนเพชรเกษม) 100 เมตร รวมทั้งแก้ไขข้อกําหนดและบัญชีท้ายกฎกระทรวงให้ใช้บังคับผังเมืองรวมชุมชนไร่ใหม่ – ไร่เก่า จังหวัดประจวบคีรีขันธ์ พ.ศ. 2555 ในที่ดินประเภทชนบทและเกษตรกรรม (สีเขียว) บริเวณหมายเลข 4.26 ในโรงงานลําดับที่ 64 (1) การทําภาชนะบรรจุ (12) การตัด พับ หรือม้วนโลหะ (13) การกลึง เจาะ คว้าน กัด ไส เจียน หรือเชื่อมโลหะทั่วไป ให้สามารถดําเนินการได้ในโรงงานจําพวกที่ 3 ตลอดจนปรับปรุงรายการประกอบแผนผังกําหนดการใช้ประโยชน์ที่ดิน ตามที่ได้จําแนกประเภทท้ายกฎกระทรวงให้ใช้บังคับผังเมืองรวมชุมชนไร่ใหม่ – ไร่เก่า จังหวัดประจวบคีรีขันธ์ พ.ศ. 2555 ให้เหมาะสมกับสภาพการณ์และสิ่งแวดล้อมที่เปลี่ยนแปลงไปในปัจจุบัน และเพื่อให้เป็นไปตามนโยบายของรัฐในปัจจุบันที่สนับสนุนอุตสาหกรรมเทคโนโลยีการเกษตร (Agritech) และเทคโนโลยีอาหาร (Food Tech) ซึ่งกระทรวงมหาดไทยได้ดําเนินการตามขั้นตอนที่กําหนดไว้ในพระราชบัญญัติการผังเมือง พ.ศ. 2562 แล้ว และคณะกรรมการผังเมืองได้มีมติเห็นชอบแล้ว
สาระสําคัญของร่างประกาศ
1. แก้ไขเพิ่มเติมข้อกําหนดการใช้ประโยชน์ที่ดินประเภทชนบทและเกษตรกรรม (สีเขียว) บางส่วน เป็นที่ดินประเภทอุตสาหกรรมและคลังสินค้า (สีม่วง) ในที่ดินบริเวณหมายเลข 4.1 บางส่วน 4.6 บางส่วน และ 4.9 บางส่วน โดยเปลี่ยนเป็นที่ดินบริเวณหมายเลข 3/1.1 ถึงหมายเลข 3/1.3 เพื่อให้เป็นไปตามนโยบายของรัฐในปัจจุบันที่สนับสนุนอุตสาหกรรมเทคโนโลยีการเกษตร และเทคโนโลยีอาหาร และเป็นหนึ่งในปัจจัยการประเมินโรงงานตามเกณฑ์มาตรฐานของ BSCI ซึ่งต้องตั้งอยู่ในพื้นที่ส่งเสริมด้านอุตสาหกรรมของประเทศ รวมทั้งเพื่อเป็นการแก้ไขปัญหาการถูกกีดกันทางการค้าในกลุ่มโรงงานอุตสาหกรรมแปรรูปผลผลิตทางการเกษตรที่มีผลิตภัณฑ์ส่งออกไปโซนยุโรป
2. กําหนดให้ที่ดินประเภทอุตสาหกรรมและคลังสินค้า (สีม่วง) มีระยะถอยร่นตามแนวขนานเขตทางหลวงแผ่นดินหมายเลข 4 (ถนนเพชรเกษม) 100 เมตร เพื่อความเหมาะสมของขนาดถนนที่ใช้ในการสัญจร ปริมาณการจราจร และศักยภาพของถนนในการรองรับปริมาณการจราจรที่จะเกิดขึ้นในอนาคต
3. แก้ไขเพิ่มเติมให้โรงงานบางประเภทในที่ดินประเภทชนบทและเกษตรกรรม (สีเขียว) ในที่ดินบริเวณหมายเลข 4.26 ให้สามารถประกอบกิจการโรงงานจําพวกที่ 3 ได้ เพื่อส่งเสริมโรงงานที่เป็นอุตสาหกรรมแปรรูปผลผลิตทางการเกษตร ที่ดําเนินการก่อนผังเมืองรวมประกาศใช้บังคับ ให้สามารถขยายกําลังการผลิตเพื่อให้มีโอกาสทางธุรกิจและเศรษฐกิจในภาพรวม รวมทั้งส่งผลต่อการตัดสินใจของนักลงทุนต่างชาติ ได้แก่ โรงงานประกอบกิจการเกี่ยวกับผลิตภัณฑ์โลหะอย่างหนึ่งอย่างใด ดังต่อไปนี้
3.1 ลําดับที่ 64 (1) การทําภาชนะบรรจุ
3.2 ลําดับที่ 64 (12) การตัด พับ หรือม้วนโลหะ
3.3 ลําดับที่ 64 (13) การกลึง เจาะ คว้าน กัด ไส เจียน หรือเชื่อมโลหะทั่วไป
4. แก้ไขเพิ่มเติมรายการประกอบแผนผังกําหนดการใช้ประโยชน์ที่ดินตามที่ได้จําแนกประเภทท้ายกฎกระทรวงให้ใช้บังคับผังเมืองรวมชุมชนไร่ใหม่ – ไร่เก่า จังหวัดประจวบคีรีขันธ์ พ.ศ. 2555 ในที่ดินประเภทชนบทและเกษตรกรรม (สีเขียว) และในที่ดินประเภทอุตสาหกรรมและคลังสินค้า (สีม่วง) ให้สอดคล้องกับการเพิ่มที่ดินบริเวณหมายเลข 3/1
17. เรื่อง ร่างประกาศกระทรวงมหาดไทย เรื่อง การให้ใช้บังคับผังเมืองรวมชุมชนกําแพงแสน จังหวัดนครปฐม พ.ศ. ....
คณะรัฐมนตรีมีมติเห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมชุมชนกําแพงแสน จังหวัดนครปฐม พ.ศ. .... ตามที่กระทรวงมหาดไทย (มท.) เสนอ และให้ดําเนินการต่อไปได้ และให้กระทรวงมหาดไทยรับความเห็นของกระทรวงคมนาคม กระทรวงทรัพยากรธรรมชาติและสิ่งแวดล้อม กระทรวงพลังงาน กระทรวงสาธารณสุข กระทรวงอุตสาหกรรม และสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
ทั้งนี้ ร่างประกาศกระทรวงมหาดไทยตามที่กระทรวงมหาดไทยเสนอ เป็นการกําหนดให้ใช้บังคับผังเมืองรวม ในท้องที่ตําบลกําแพงแสน ตําบลรางพิกุล ตําบลวังน้ําเขียว และตําบลทุ่งกระพังโหม อําเภอกําแพงแสน จังหวัดนครปฐม เพื่อใช้เป็นแนวทางในการพัฒนาและการดํารงรักษาชุมชนกําแพงแสนให้เป็นเมืองน่าอยู่ เป็นศูนย์กลางการศึกษาวิจัยและการท่องเที่ยวเชิงคุณภาพ พัฒนาเศรษฐกิจการเกษตรและอุตสาหกรรมแปรรูป การคมนาคมขนส่ง บริการสาธารณะ และเมืองพักอาศัยน่าอยู่ เพื่อให้สอดคล้องกับการพัฒนาระบบเศรษฐกิจและสังคมของประเทศตามแผนพัฒนาเศรษฐกิจและสังคมแห่งชาติ ซึ่งมีนโยบายและมาตรการในการส่งเสริมและพัฒนาชุมชนให้เป็นศูนย์กลางการบริหาร การปกครองและพาณิชยกรรมในระดับอําเภอ การส่งเสริมและพัฒนาให้เป็นศูนย์กลางการศึกษาวิจัยและสนับสนุนเทคโนโลยีด้านการเกษตรควบคู่กับการพัฒนาด้านอุตสาหกรรมของพื้นที่ โดยได้มีการกําหนดแผนผังและการใช้ประโยชน์ที่ดินภายในเขตผังเมืองรวมจําแนกออกเป็น 7 ประเภท ซึ่งแต่ละประเภทจะกําหนดลักษณะกิจการที่ให้ดําเนินการตามวัตถุประสงค์การใช้ประโยชน์ที่ดินแต่ละประเภทนั้น ๆ รวมทั้งกําหนดประเภทหรือชนิดของโรงงานที่ให้ดําเนินการในที่ดินแต่ละประเภท ตลอดจนกําหนดการใช้ประโยชน์ที่ดินตามแผนผังแสดงที่โล่ง และกําหนดการใช้ประโยชน์ที่ดินตามแผนผังโครงการคมนาคมและขนส่ง รวมทั้งกําหนดการใช้ประโยชน์ที่ดินตามแผนผังแสดงโครงการกิจการสาธารณูปโภค ซึ่งกระทรวงมหาดไทยได้ดําเนินการตามขั้นตอนที่กําหนดไว้ในพระราชบัญญัติการผังเมือง พ.ศ. 2562 แล้ว และคณะกรรมการผังเมืองได้มีมติเห็นชอบด้วยแล้ว
สาระสําคัญของร่างประกาศ
กําหนดให้ใช้บังคับผังเมืองรวม ในท้องที่ตําบลกําแพงแสน ตําบลรางพิกุล ตําบลวังน้ําเขียว และตําบลทุ่งกระพังโหม อําเภอกําแพงแสน จังหวัดนครปฐม โดยมีวัตถุประสงค์เพื่อใช้เป็นแนวทางในการพัฒนาและการดํารงรักษาชุมชนกําแพงแสนให้เป็นเมืองน่าอยู่ เป็นศูนย์กลางการศึกษาวิจัย และการท่องเที่ยวเชิงคุณภาพ พัฒนาเศรษฐกิจ การเกษตรและอุตสาหกรรมแปรรูป การคมนาคมขนส่ง บริการสาธารณะ และเมืองพักอาศัยน่าอยู่ ให้สอดคล้องกับการพัฒนาระบบเศรษฐกิจและสังคมของประเทศตามแผนพัฒนาเศรษฐกิจและสังคมแห่งชาติ ซึ่งมีรายละเอียด ดังนี้
1. กําหนดให้ผังเมืองรวมชุมชนกําแพงแสน จังหวัดนครปฐม มีนโยบายและมาตรการเพื่อจัดระบบการใช้ประโยชน์ที่ดิน โครงข่ายคมนาคมขนส่งและบริการสาธารณะให้มีประสิทธิภาพ สามารถรองรับและสอดคล้องกับการขยายตัวของชุมชนในอนาคต รวมทั้งส่งเสริมและพัฒนาเศรษฐกิจ โดยมีสาระสําคัญดังต่อไปนี้
1.1 ส่งเสริมและพัฒนาให้เป็นศูนย์กลางการบริหาร การปกครอง และพาณิชยกรรมในระดับอําเภอ
1.2 ส่งเสริมและพัฒนาให้เป็นศูนย์กลางการศึกษาวิจัยและสนับสนุนเทคโนโลยีด้านการเกษตรควบคู่กับการพัฒนาด้านอตุสาหกรรมของพื้นที่
1.3 พัฒนาและอนุรักษ์พื้นที่เกษตรกรรมเพื่อส่งเสริมเศรษฐกิจ ด้านการเกษตรและวิสาหกิจชุมชนที่สําคัญซึ่งเป็นเอกลักษณ์ของจังหวัดนครปฐม
1.4 ส่งเสริมและพัฒนาด้านที่อยู่อาศัยและพาณิชยกรรมให้สอดคล้องกับการขยายตัวของชุมชนและระบบเศรษฐกิจ
1.5 ส่งเสริมและพัฒนาการบริการทางสังคม การสาธารณูปโภคและสาธารณูปการให้เพียงพอและได้มาตรฐาน
1.6 อนุรักษ์ทรัพยากรธรรมชาติและสิ่งแวดล้อม
2. กําหนดประเภทการใช้ประโยชน์ที่ดินออกเป็น 7 ประเภท ดังนี้
ประเภท
วัตถุประสงค์
1. ที่ดินประเภทที่อยู่อาศัยหนาแน่นน้อย
(สีเหลือง)
2. ที่ดินประเภทที่อยู่อาศัยหนาแน่นปานกลาง (สีส้ม)
3. ที่ดินประเภทพาณิชยกรรมและที่อยู่อาศัยหนาแน่นมาก (สีแดง)
4. ที่ดินประเภทชนบทและเกษตรกรรม (สีเขียว)
5. ที่ดินประเภทสถาบันการศึกษา (สีเขียวมะกอก)
6. ที่ดินประเภทสถาบันศาสนา (สีเทาอ่อน)
7. ที่ดินประเภทสถาบันราชการ การสาธารณูปโภคและสาธารณูปการ (สีน้ําเงิน)
- เป็นพื้นที่รอบนอกชุมชนเมืองต่อจากพื้นที่อยู่อาศัยหนาแน่นปานกลาง และพื้นที่ของชุมชนเดิม มีวัตถุประสงค์เพื่อให้เป็นที่อยู่อาศัยที่เบาบางเพื่อรองรับการขยายตัวของการอยู่อาศัยที่มีสภาพแวดล้อมที่ดี รวมทั้งรองรับการขยายตัวด้านการอยู่อาศัยในอนาคต ซึ่งมีการก่อสร้างอาคารอยู่อาศัยได้หลายประเภท เช่น บ้านเดี่ยว บ้านแฝด ห้องแถว ตึกแถว บ้านแถว ซึ่งในกรณีเป็นการอยู่อาศัยที่อยู่ภายใต้การดําเนินการของการเคหะแห่งชาติ จะได้รับการยกเว้นให้สามารถก่อสร้างอาคารอยู่อาศัยประเภทอาคารชุด หอพัก และอาคารอยู่อาศัยรวมได้ โดยการใช้ประโยชน์ที่ดินมีข้อจํากัดเรื่องความสูงของอาคารซึ่งต้องมีความสูงไม่เกิน 12 เมตร และห้ามการใช้ประโยชน์ที่ดินที่ส่งผลกระทบต่อบริเวณที่พักอาศัยและชุมชน ได้แก่ คลังน้ํามันเพื่อการจําหน่าย คลังก๊าซปิโตรเลียมเหลว สุสานและฌาปนสถาน โรงฆ่าสัตว์ โดยในส่วนของโรงงานที่กําหนดให้ดําเนินการได้ เช่น การต้ม นึ่ง หรืออบพืชหรือเมล็ดพืช การเพาะเชื้อเห็ด การทํานมสดให้ไร้เชื้อหรือฆ่าเชื้อ
- เป็นพื้นที่บริเวณต่อเนื่องหรือล้อมรอบพื้นที่พาณิชยกรรมและที่อยู่อาศัยหนาแน่นมาก มีวัตถุประสงค์เพื่อให้เป็นที่อยู่อาศัยหนาแน่นปานกลางในการรองรับการอยู่อาศัยในบริเวณพื้นที่ต่อเนื่องกับบริเวณศูนย์กลางพาณิชยกรรม ซึ่งมีการก่อสร้างอาคารอยู่อาศัยได้ทุกประเภท เช่น บ้านเดี่ยว บ้านแฝด ห้องแถว ตึกแถว บ้านแถว หอพัก อาคารชุด อาคารอยู่อาศัยรวม โดยการใช้ประโยชน์ที่ดินมีข้อจํากัดเรื่องความสูงของอาคารซึ่งต้องมีความสูงไม่เกิน 15 เมตร สําหรับการใช้ประโยชน์ที่ดินประเภทอาคารชุด หอพัก หรืออาคารอยู่อาศัยรวมต้องมีความสูงของอาคารไม่เกิน 23 เมตร และห้ามการใช้ประโยชน์ที่ดินที่ส่งผลกระทบต่อบริเวณที่พักอาศัยและชุมชน ได้แก่ คลังน้ํามันเพื่อการจําหน่าย คลังก๊าซปิโตรเลียมเหลว สุสานและฌาปนสถาน โรงฆ่าสัตว์ โดยในส่วนของโรงงานที่กําหนดให้ดําเนินการได้ เช่น การฟักไข่โดยใช้ตู้อบ การทําน้ํามันสลัด การทําน้ําดื่ม
- เป็นพื้นที่ศูนย์กลางด้านพาณิชยกรรมของชุมชน มีวัตถุประสงค์เพื่อเป็นศูนย์กลางพาณิชยกรรมและการบริการของชุมชน เพื่อรองรับการประกอบกิจกรรมทางธุรกิจ การค้า การบริการที่ให้บริการแก่ประชาชน ประกอบด้วยตลาด ร้านค้า โรงแรม สํานักงาน โดยการใช้ประโยชน์ที่ดินมีข้อจํากัดเรื่องความสูงของอาคาร ซึ่งต้องมีความสูงไม่เกิน 15 เมตร สําหรับการใช้ประโยชน์ที่ดินประเภทอาคารชุด หอพัก หรืออาคารอยู่อาศัยรวม ต้องมีความสูงของอาคารไม่เกิน 23 เมตร รวมทั้งกําหนดให้เป็นที่อยู่อาศัยหนาแน่นมากเพื่อรองรับการประกอบกิจการดังกล่าว และการอยู่อาศัยในเขตเมือง และห้ามการใช้ประโยชน์ที่ดินที่ส่งผลกระทบต่อพื้นที่ ได้แก่ คลังน้ํามันเพื่อการจําหน่าย คลังก๊าซปิโตรเลียมเหลว สุสานและฌาปนสถาน โรงฆ่าสัตว์ โดยในส่วนของโรงงานที่กําหนดให้ดําเนินการได้ เช่น การทําขนมปังหรือขนมเค้ก การทําเครื่องดื่มที่ไม่มีแอลกอฮอล์ การทํากรอบรูปหรือกรอบกระจกจากไม้
- เป็นพื้นที่ฉนวน (Buffer Zone) ของชุมชน ให้คงสภาพชนบทและประกอบอาชีพเกษตรกรรม มีวัตถุประสงค์เพื่อเป็นพื้นที่เกษตรกรรม เช่น การทํานา ทําไร่ เลี้ยงสัตว์ รวมทั้งเป็นศูนย์กลางการให้บริการทางสังคมและการส่งเสริมเศรษฐกิจ การเกษตรและอุตสาหกรรมแปรรูป โดยการใช้ประโยชน์ที่ดินมีข้อจํากัดเรื่องความสูงของอาคารซึ่งต้องมีความสูงไม่เกิน 12 เมตร เว้นแต่โรงงานตามกฎหมายว่าด้วยโรงงานตามประเภทและชนิดที่กําหนดให้ดําเนินการได้ตามบัญชีท้ายประกาศนี้ และห้ามการใช้ประโยชน์ที่ดินที่ส่งผลกระทบต่อพื้นที่ ได้แก่ คลังน้ํามันเพื่อการจําหน่าย คลังก๊าซปิโตรเลียมเหลว การเลี้ยงสุกรเพื่อการค้า โรงแรม จัดสรรที่ดินเพื่อประกอบอุตสาหกรรม จัดสรรที่ดินเพื่อประกอบพาณิชยกรรม โดยในส่วนของโรงงานที่กําหนดให้ดําเนินการได้ เช่น การกะเทาะเมล็ดหรือเปลือกเมล็ดพืช การสี ฝัด หรือขัดข้าว การทําอาหารผสม หรืออาหารสําเร็จรูปสําหรับเลี้ยงสัตว์
- มีวัตถุประสงค์เพื่อกําหนดพื้นที่ซึ่งเป็นสถาบันการศึกษาตามการใช้ประโยชน์ที่ดินในปัจจุบัน เช่น มหาวิทยาลัยเกษตรศาสตร์ วิทยาเขตกําแพงแสน (มีศูนย์เรียนรู้และฝึกอบรมอาชีพในด้านการเกษตร มีอุทยานแมลงเฉลิมพระเกียรติ สวนแสนปาล์มซึ่งเป็นที่รวบรวมพันธุ์ปาล์มหลากหลายชนิด) โรงเรียนอนุบาลองค์การบริหารส่วนตําบลกําแพงแสน ศูนย์พัฒนาเด็กเล็กบ้านวันครู โรงเรียนกําแพงแสนวิทยา
- มีวัตถุประสงค์เพื่อเป็นพื้นที่สถาบันศาสนาตามการใช้ประโยชน์ที่ดินในปัจจุบัน เช่น วัดทุ่งกระพังโหม วัดสว่างชาติประชาบํารุง สุสานสันติเวศย์ - กว๋องสิว
- มีวัตถุประสงค์เพื่อการใช้ประโยชน์ที่ดินเกี่ยวกับกิจกรรมต่าง ๆ ของรัฐบาล เพื่อการสาธารณูปโภคและสาธารณูปการ เช่น ที่ทําการองค์การบริหารส่วนตําบลกําแพงแสน โรงพยาบาลกําแพงแสน หมวดทางหลวงกําแพงแสน สํานักงานปศุสัตว์อําเภอกําแพงแสน ด่านกักกันสัตว์นครปฐม
3. กําหนดประเภทหรือชนิดของโรงงานที่ให้ดําเนินการได้ในที่ดินประเภทที่อยู่อาศัยหนาแน่นน้อย (สีเหลือง) ที่ดินประเภทที่อยู่อาศัยหนาแน่นปานกลาง (สีส้ม) ที่ดินประเภทพาณิชยกรรมและที่อยู่อาศัยหนาแน่นมาก (สีแดง) และที่ดินประเภทชนบทและเกษตรกรรม (สีเขียว) ตามบัญชีท้ายประกาศกระทรวงมหาดไทย ทั้งนี้ เพื่อให้เป็นไปตามวัตถุประสงค์การใช้ประโยชน์ที่ดินแต่ละประเภท
4. กําหนดการใช้ประโยชน์ที่ดินตามแผนผังแสดงที่โล่ง ให้เป็นไปดังต่อไปนี้
4.1 ที่โล่งเพื่อนันทนาการและการรักษาคุณภาพสิ่งแวดล้อม (ลน.) เป็นพื้นที่บริเวณสนามกีฬาและสวนสาธารณะ 7 บริเวณ ได้แก่ สนามกีฬาจังหวัดนครปฐม สวนสาธารณะเฉลิมพระเกียรติ 80 พรรษา พระบาทสมเด็จพระเจ้าอยู่หัว สนามฟุตบอล และสนามกอล์ฟ มหาวิทยาลัยเกษตรศาสตร์ วิทยาเขตกําแพงแสน สนามฟุตบอล โรงเรียนสาธิตแห่งมหาวิทยาลัยเกษตรศาสตร์ วิทยาเขตกําแพงแสน สนามฟุตบอล เทศบาล ตําบลกําแพงแสน ลานเอนกประสงค์ องค์การบริหารส่วนตําบลรางพิกุล และสวนเฉลิมพระเกียรติ องค์การบริหารส่วนตําบลวังน้ําเขียว โดยมีวัตถุประสงค์เพื่อนันทนาการ การรักษาคุณภาพสิ่งแวดล้อม หรือสาธารณประโยชน์ หรือเพื่อวัตถุประสงค์อื่นตามข้อกําหนดการใช้ประโยชน์ที่ดินตามที่ได้จําแนกประเภทไว้ในบริเวณนั้น
4.2 ที่โล่งเพื่อการรักษาคุณภาพสิ่งแวดล้อมบริเวณริมแม่น้ําและลําคลอง (ลม.) เป็นพื้นที่บริเวณลําคลอง ได้แก่ คลอดลาดเต่าดํา คลองท่าสาร - บางปลา และคลองแล้ง โดยมีวัตถุประสงค์เพื่อกําหนดให้เป็นที่โล่งเพื่อการรักษาคุณภาพสิ่งแวดล้อมบริเวณริมลําคลองหรือเพื่อวัตถุประสงค์อื่นตามข้อกําหนดการใช้ประโยชน์ที่ดินตามที่ได้จําแนกประเภทไว้ในบริเวณนั้น
5. กําหนดการใช้ประโยชน์ที่ดินในบริเวณแนวถนนสาย ก 1 ถนนสาย ก 2 ถนนสาย ก 3 ถนนสาย ก 4 ถนนสาย ก 5 ถนนสาย ก 6 ถนนสาย ก 7 ถนนสาย ก 8 ถนนสาย ข 1 ถนนสาย ข 2 และถนนสาย ข 3 ห้ามใช้ประโยชน์ที่ดินเพื่อกิจการอื่น นอกจากกิจการตามที่กําหนด ดังต่อไปนี้
5.1 การสร้างถนนหรือเกี่ยวข้องกับถนน และการสาธารณูปโภคและสาธารณูปการ
5.2 การสร้างรั้วหรือกําแพง
5.3 เกษตรกรรมที่มีความสูงของอาคารไม่เกิน 9 เมตรหรือไม่ใช่อาคารขนาดใหญ่
6. กําหนดการใช้ประโยชน์ที่ดินตามแผนผังแสดงโครงการกิจการสาธารณูปโภค เพื่อส่งเสริม ปรับปรุง และพัฒนาระบบสาธารณูปโภคให้มีความเหมาะสม เพียงพอกับการให้บริการ และได้มาตรฐาน รวมทั้งสามารถรองรับการขยายตัวของชุมชนในอนาคตซึ่งกําหนดให้ที่ดินในบริเวณโครงการกิจการสาธารณูปโภคประเภท สบ. (สีม่วงลายจุด) จํานวน 1 บริเวณ มีวัตถุประสงค์เพื่อกําหนดพื้นที่เพื่อการก่อสร้างโรงบําบัดน้ําเสีย หรือเพื่อวัตถุประสงค์อื่นตามข้อกําหนดการใช้ประโยชน์ที่ดินตามที่ได้จําแนกประเภทไว้ในบริเวณนั้น
เศรษฐกิจ - สังคม
18. เรื่อง รายงานการสร้างระบบหลักประกันสุขภาพแห่งชาติ ประจําปีงบประมาณ 2565 และรายงานของผู้สอบบัญชีและรายงานการเงินสําหรับปีสิ้นสุดวันที่ 30 กันยายน 2564 ของกองทุนหลักประกันสุขภาพแห่งชาติ
คณะรัฐมนตรีรับทราบตามที่คณะกรรมการหลักประกันสุขภาพแห่งชาติเสนอ รายงานการสร้างระบบหลักประกันสุขภาพแห่งชาติ ประจําปีงบประมาณ 2565 และรายงานของผู้สอบบัญชีและรายงานการเงินสําหรับปีสิ้นสุดวันที่ 30 กันยายน 2564 ของกองทุนหลักประกันสุขภาพแห่งชาติ ซึ่งเป็นการดําเนินการตามมาตรา 18 (12) และมาตรา 43 แห่งพระราชบัญญัติหลักประกันสุขภาพแห่งชาติ พ.ศ. 2545 ที่บัญญัติให้คณะกรรมการฯ มีอํานาจหน้าที่จัดทํารายงานเกี่ยวกับผลงานและอุปสรรคในการดําเนินงานแล้วรายงานต่อคณะรัฐมนตรีเป็นประจําทุกปีภายในหกเดือนนับแต่วันสิ้นปีงบประมาณ และให้คณะกรรมการฯ เสนองบดุลและรายงานการรับจ่ายเงินของกองทุนหลักประกันสุขภาพแห่งชาติในปีที่ล่วงมา ซึ่งสํานักงานการตรวจเงินแผ่นดิน (สตง.) ตรวจสอบรับรองแล้วต่อคณะรัฐมนตรีเพื่อทราบ ภายในสามเดือนนับแต่วันสิ้นปีงบประมาณตามกฎหมายว่าด้วยวิธีการงบประมาณ โดยรายงานดังกล่าวมีสาระสําคัญสรุปได้ ดังนี้
1. รายงานการสร้างระบบหลักประกันสุขภาพแห่งชาติ ประจําปีงบประมาณ 2565 (คณะกรรมการฯ ในคราวประชุมครั้งที่ 2/2566 เมื่อวันที่ 6 กุมภาพันธ์ 2566 มีมติเห็นชอบรายงานฯ ด้วยแล้ว) มีผลการดําเนินงานสรุปได้ ดังนี้
ประเด็น
สาระสําคัญ
1) การเบิกจ่ายงบประมาณ
มีการเบิกจ่ายงบกองทุนหลักประกันสุขภาพแห่งชาติให้กับหน่วยบริการ ที่จัดบริการให้ผู้มีสิทธิ จํานวน 130,480.54 ล้านบาท คิดเป็นร้อยละ 92.84 (จากงบประมาณ จํานวน 140,550.19 ล้านบาท)
(2) ความครอบคลุมสิทธิหลักประกันสุขภาพแห่งชาติ
ประชากรไทยผู้มีสิทธิหลักประกันสุขภาพแห่งชาติ จํานวน 47.46 ล้านคน ได้ลงทะเบียนสิทธิเพื่อเลือกหน่วยบริการประจํา จํานวน 47.18 ล้านคน คิดเป็นความครอบคลุมสิทธิหลักประกันสุขภาพแห่งชาติ ร้อยละ 99.40
(3) หน่วยบริการในระบบหลักประกันสุขภาพแห่งชาติ
มีหน่วยบริการขึ้นทะเบียนให้บริการผู้มีสิทธิในระบบหลักประกันสุขภาพแห่งชาติ จํานวน 15,847 แห่ง โดยจําแนกตามประเภทการขึ้นทะเบียน ได้แก่ หน่วยบริการปฐมภูมิ จํานวน 12,185 แห่ง หน่วยบริการประจํา จํานวน 1,213 แห่ง หน่วยบริการรับส่งต่อทั่วไป จํานวน 1,085 แห่ง และหน่วยบริการรับส่งต่อเฉพาะด้าน จํานวน 4,633 แห่ง (หน่วยบริการ 1 แห่ง สามารถขึ้นทะเบียนในระบบหลักประกันสุขภาพแห่งชาติได้มากกว่า 1 ประเภท)
(4) ผลงานบริการตามงบประมาณที่ได้รับจัดสรร
มีการให้บริการตามสิทธิประโยชน์ ประกอบด้วย
(1) บริการพื้นฐานในงบเหมาจ่ายรายหัว เช่น การใช้บริการผู้ป่วยนอกประมาณ 167 ล้านครั้ง (ร้อยละ 95.66 ของเป้าหมาย 175 ล้านครั้ง) การใช้บริการผู้ป่วยในประมาณ 6.2 ล้านครั้ง (ร้อยละ 97.07 ของเป้าหมาย
6.4 ล้านครั้ง) บริการกรณีเฉพาะ ผู้ป่วยโรคหลอดเลือดสมองตีบหรืออุดตันได้ยาละลายลิ่มเลือด 6,871 คน (ร้อยละ 97.16 ของเป้าหมาย 7,072 คน) และบริการสร้างเสริมสุขภาพและป้องกันโรคไข้หวัดใหญ่ตามฤดูกาลมีผู้มาใช้บริการประมาณ 3.9 ล้านคน (ร้อยละ 93.73 ของเป้าหมาย 4.2 ล้านคน) (2) บริการเฉพาะกลุ่ม (นอกงบเหมาจ่ายรายหัว) เช่น กลุ่มเสี่ยงติดเชื้อเอชไอวีได้รับการป้องกันการติดเชื้อเอชไอวี 198,199 คน (ร้อยละ 128.15 ของเป้าหมาย 154,657 คน) จํานวนผู้ป่วยไตวายเรื้อรังเข้ารับบริการล้างไต ฟอกไต ปลูกถ่ายไต 82,463 คน (ร้อยละ 122.71 ของเป้าหมาย 67,200 คน) และผู้ที่มีภาวะพึ่งพิงกลุ่มติดบ้านติดเตียงทุกสิทธิ ทุกกลุ่มอายุได้รับการดูแลที่บ้าน ตามแผนการดูแลรายบุคคล 201,291 คน (ร้อยละ 121.98 ของเป้าหมาย 165,018 คน)
(5) คุณภาพและมาตรฐานบริการสาธารณสุข
(1) หน่วยบริการรับส่งต่อได้รับการรับรองตามกระบวนการรับรองคุณภาพโรงพยาบาลระดับ HA (Hospital Accreditation)* ร้อยละ 84.79 (920 แห่งจากหน่วยบริการที่รับการประเมิน 1,085 แห่ง)
(2) ผลการดําเนินงานตัวชี้วัดตามเกณฑ์คุณภาพผลงานบริการ ปี 2565 ซึ่งเป็นปีแรกในการกําหนดเป็นเกณฑ์คุณภาพฯ ของผู้ป่วยภายใต้สิทธิหลักประกันสุขภาพแห่งชาติ เช่น 1) ผู้ป่วยเบาหวานได้รับการตรวจหาระดับน้ําตาลสะสมในเลือดอย่างน้อย 1 ครั้งต่อปี คิดเป็นร้อยละ 51.66 (เป้าหมาย ร้อยละ 70) และมีผู้ป่วยเบาหวานสามารถควบคุมระดับน้ําตาลได้ดี ร้อยละ 27.26 (เป้าหมาย ร้อยละ 40) และ 2) ผู้ป่วยความดันโลหิตสูงที่ควบคุมระดับความดันโลหิตได้ดี ร้อยละ 54.79 (เป้าหมาย ร้อยละ 60)
(3) การสํารวจความพึงพอใจต่อการดําเนินงานหลักประกันสุขภาพแห่งชาติตามกลุ่มเป้าหมาย พบว่า ประชาชน ร้อยละ 97.69 ผู้ให้บริการ (เช่น แพทย์และพยาบาล) ร้อยละ 86.19 และองค์กรภาคี [เช่น องค์กรปกครองส่วนท้องถิ่น (อปท.) เครือข่ายคุ้มครองผู้บริโภค] ร้อยละ 97.62 มีความพึงพอใจในระดับมากถึงมากที่สุด
(6) การคุ้มครองสิทธิ
(1) ประชาชนและผู้ให้บริการสอบถามข้อมูล ร้องเรียน ร้องทุกข์ ประสานส่งต่อผู้ป่วย บริการเชิงรุก โดยผ่านช่องทางสายด่วนสํานักงานหลักประกันสุขภาพแห่งชาติ (สปสช.) 1330 ช่องทางออนไลน์ หรือมาติดต่อด้วยตนเอง จํานวนรวม 7.33 ล้านเรื่อง โดยเป็นเรื่องเกี่ยวกับโรคติดเชื้อไวรัสโคโรนา 2019 (โควิด-19) จํานวน 3.46 ล้านเรื่อง (ร้อยละ 46.86)
(2) การช่วยเหลือเบื้องต้นแก่ผู้รับบริการที่ได้รับความเสียหายจากการรักษาพยาบาล ผู้ยื่นคําร้องจํานวน 1,314 คน ได้รับการชดเชย 1,118 คน รวม 291.42 ล้านบาท และการช่วยเหลือเบื้องต้นแก่ผู้ให้บริการที่ได้รับความเสียหายจากการให้บริการ ผู้ยื่นคําร้องจํานวน 11,553 คน ได้รับการชดเชย 11,165 คน รวม 122.58 ล้านบาท โดยเป็นความเสียหายกรณี ติดเชื้อโควิด-19 จากการให้บริการ ร้อยละ 97.31
(3) กลไกการมีส่วนร่วมในการคุ้มครองสิทธิ จํานวน 1,250 แห่ง ประกอบด้วย ศูนย์บริการหลักประกันสุขภาพในหน่วยบริการ 883 แห่ง ศูนย์ประสานงานหลักประกันสุขภาพประชาชน 194 แห่ง หน่วยรับเรื่องร้องเรียนที่เป็นอิสระจากผู้ถูกร้องเรียน จํานวน 141 แห่ง ศูนย์ประสานงานหลักประกันสุขภาพใน อปท. 32 แห่ง นอกจากนี้ มีองค์กรภาคีเครือข่ายภาคประชาชน 587 องค์กร ได้แก่ ด้านเด็กและเยาวชน ด้านสตรี ด้านผู้สูงอายุ ด้านคนพิการ และด้านผู้ติดเชื้อเอชไอวีหรือผู้ป่วยเรื้อรัง
(7) การมีส่วนร่วมพัฒนาระบบหลักประกันสุขภาพแห่งชาติ
มี อปท. จํานวน 7,741 แห่ง (ร้อยละ 99.58 จาก 7,774 แห่ง รวมกรุงเทพมหานครและเมืองพัทยา) เข้าร่วมบริหารกองทุนหลักประกันสุขภาพในระดับท้องถิ่นหรือพื้นที่ เพื่อจัดกิจกรรมสําหรับดูแลสุขภาพประชาชนในพื้นที่กว่า 174,643 โครงการ ในกลุ่มประชาชนทั่วไปที่มีภาวะเสี่ยงกลุ่มเด็กวัยเรียนและเยาวชน กลุ่มวัยทํางาน กลุ่มผู้สูงอายุ คนพิการ ผู้ป่วยโรคเรื้อรัง กลุ่มหญิงตั้งครรภ์/หญิงหลังคลอด และเด็กเล็กก่อนวัยเรียน จํานวนรวม 44.21 ล้านคน งบประมาณ 4,101.93 ล้านบาท
(8) ความท้าทายในการดําเนินงานหลักประกันสุขภาพแห่งชาติ
(1) เพิ่มประสิทธิภาพการบริหารจัดการกองทุนหลักประกันสุขภาพแห่งชาติโดยการพัฒนาการยืนยันตัวตนเข้ารับบริการ (Authentication) การตรวจสอบ การเบิกจ่ายที่เป็นปัจจุบัน (Real Time) และการใช้ปัญญาประดิษฐ์ตรวจสอบ การจ่ายชดเชย (Al Audit)
(2) พัฒนารูปแบบการเบิกจ่ายชดเชยค่าบริการที่ถูกต้อง รวดเร็ว และมีประสิทธิภาพเพิ่มขึ้น เพื่อลดความเสี่ยงและปัญหาทางการเงินของหน่วยบริการ
(3) พัฒนาระบบบริการสาธารณสุขที่เหมาะสม คุ้มค่า และมีประสิทธิภาพสอดคล้องกับชีวิตวิถีปกติใหม่ (New Normal) มีระบบการแพทย์ทางไกล (Telemedicine) หรือนําเทคโนโลยี/นวัตกรรมขั้นสูงต่าง ๆ (Digital Healthcare) เข้ามาเพิ่มประสิทธิภาพการป้องกันและรักษาพยาบาล
(4) เพิ่มประสิทธิภาพการจัดบริการดูแลระยะยาวสําหรับผู้สูงอายุที่มีภาวะพึ่งพิง (กลุ่มติดบ้านติดเตียง) (Long Term Care) โดยมุ่งเน้นการมีส่วนร่วมในการจัดบริการสาธารณสุขร่วมกับท้องถิ่น
(5) เพิ่มความเข้มแข็งระบบบริการปฐมภูมิและระบบบริการสุขภาพชุมชนโดยเฉพาะระบบบริการปฐมภูมิเขตเมือง รวมถึงเร่งรัดปรับระบบบริการสร้างเสริมสุขภาพและป้องกันโรค และโรคที่ยังมีปัญหาในการเข้าถึงบริการเพื่อเพิ่มความมั่นใจในการเข้ารับบริการ
(6) บูรณาการเชื่อมโยงข้อมูลสารสนเทศและการบริหารจัดการข้อมูลขนาดใหญ่ (Big data) ร่วมกับหน่วยงานที่เกี่ยวข้อง การพัฒนาระบบการติดตามประเมินผลอย่างต่อเนื่อง เพื่อให้มีข้อมูลหลักฐานเชิงประจักษ์ในการตัดสินใจเชิงนโยบายด้านสาธารณสุขได้อย่างถูกต้อง
(7) สนับสนุนให้ประชาชนมีความรอบรู้ด้านสุขภาพ มีข้อมูลสุขภาพของตนเองนําไปสู่การปรับเปลี่ยนพฤติกรรมและทัศนคติ และสามารถดูแลสุขภาพตนเองได้อย่างเหมาะสม
(8) บูรณาการสร้างความเป็นเอกภาพของระบบประกันสุขภาพภาครัฐ 3 ระบบหลัก คือ สวัสดิการรักษาพยาบาลข้าราชการ ประกันสังคม และหลักประกันสุขภาพแห่งชาติ เพื่อเพิ่มประสิทธิภาพการบริหารจัดการ ลดความเหลื่อมล้ํา และสร้างความกลมกลืนระหว่างระบบประกันสุขภาพภาครัฐ
2. รายงานของผู้สอบบัญชีและรายงานการเงินสําหรับปีสิ้นสุดวันที่ 30 กันยายน 2564 ของกองทุนหลักประกันสุขภาพแห่งชาติ ซึ่ง สตง. ตรวจสอบรับรองแล้วเห็นว่า รายงานการเงินดังกล่าวถูกต้องตามที่ควรในสาระสําคัญตามมาตรฐานการบัญชีภาครัฐและนโยบายการบัญชีภาครัฐที่กระทรวงการคลังกําหนด (คณะกรรมการฯ ในคราวประชุม ครั้งที่ 12/2565 เมื่อวันที่ 15 ธันวาคม 2565 มีมติเห็นชอบรายงานฯ ด้วยแล้ว)
______________
* การรับรองคุณภาพสถานพยาบาล (Hospital Accreditation: HA) หมายความว่า การรับรองว่าสถานพยาบาล มีองค์ประกอบของการปฏิบัติงานและการพัฒนาคุณภาพที่เชื่อได้ว่าจะสามารถให้บริการด้านสาธารณสุขที่ดีและ มีคุณภาพตามมาตรฐาน โดยเป็นการรับรองระบบการดําเนินงานของสถานพยาบาล มิใช่การรับรองผลการรักษาของผู้ป่วยแต่ละราย
19. เรื่อง ผลการดําเนินงานตามมาตรการลดการใช้พลังงานในหน่วยงานภาครัฐ
คณะรัฐมนตรีมีมติรับทราบและเห็นชอบทั้ง 2 ข้อตามที่กระทรวงพลังงาน (พน.) เสนอ ดังนี้
1. รับทราบผลการดําเนินการตามมาตรการลดการใช้พลังงานในหน่วยงานภาครัฐ (ผลการดําเนินการฯ) รอบ 3 เดือน ตั้งแต่เดือนมีนาคม-พฤษภาคม 2565 และเดือนมิถุนายน-สิงหาคม 2565
2. เห็นชอบให้หน่วยงานภาครัฐดําเนินการตามมาตรการลดการใช้พลังงานอย่างต่อเนื่อง ตามแนวทางที่คณะรัฐมนตรีมีมติ (22 มีนาคม 2565) เห็นชอบ โดยกําหนดเป้าหมายให้หน่วยงานภาครัฐลดการใช้พลังงานลงร้อยละ 20 พร้อมทั้งให้รายงานผลการดําเนินการฯ ในเว็บไซต์ www.e-report.energy.go.th เป็นประจําทุกเดือน แล้วให้ พน. โดยสํานักงานนโยบายและแผนพลังงาน (สนพ.) ทําหน้าที่กํากับดูแลและรวบรวมข้อมูลการใช้พลังงานของหน่วยงานภาครัฐในภาพรวมเสนอนายกรัฐมนตรี โดยปรับรอบการรายงานผลการดําเนินการฯ จากเดิม รายงานเสนอนายกรัฐมนตรีเป็นรายไตรมาส เป็น รายงานเสนอนายกรัฐมนตรีเป็นประจําทุก 6 เดือน (เดือนตุลาคม-มีนาคมและเดือนเมษายน-กันยายนของทุกปี)
ทั้งนี้ ให้กระทรวงพลังงานรับความเห็นของสํานักงานสภาพัฒนาการเศรษฐกิจและสังคมแห่งชาติและสํานักงาน ก.พ.ร. ไปพิจารณาดําเนินการต่อไปด้วย
สาระสําคัญของเรื่อง
พน. รายงานว่า
1. ผลการดําเนินงานตามมาตรการลดใช้พลังงานในหน่วยงานภาครัฐ สนพ. ได้กําหนดเงื่อนไขและหลักเกณฑ์ของการประเมินผลการประหยัดพลังงาน โดยอ้างอิงแนวทางการประเมินตัวชี้วัดการลดใช้พลังงานของหน่วยงานราชการที่สํานักงาน ก.พ.ร. และ สนพ. ได้ดําเนินการร่วมกันมาตั้งแต่ปีงบประมาณ พ.ศ. 2561-2563 มีหน่วยงาน รวมทั้งสิ้น 9,104 หน่วยงาน แบ่งออกเป็น 6 กลุ่ม ได้แก่ (1) ส่วนราชการ (2) จังหวัด (3) ที่ทําการปกครองอําเภอ (4) องค์กรปกครองส่วนท้องถิ่น (อปท.) (5) สถาบันอุดมศึกษา และ (6) รัฐวิสาหกิจ และแบ่งการประเมินออกเป็น 2 ด้าน คือ การลดใช้ไฟฟ้าและการลดใช้น้ํามันเชื้อเพลิง โดยมีเป้าหมายการลดใช้พลังงานไม่น้อยกว่าร้อยละ 20 เทียบกับมาตรฐานการใช้ไฟฟ้าและการใช้น้ํามันของแต่ละหน่วยงาน ซึ่ง สนพ. ได้กําหนดแนวทางการคํานวณมาตรฐานการใช้ไฟฟ้าและการใช้น้ํามันของแต่ละหน่วยงานจากปัจจัยต่าง ๆ ที่มีผลต่อการใช้พลังงานของหน่วยงาน เช่น จํานวนบุคลากร พื้นที่ใช้สอยของอาคาร ชั่วโมงการทํางานในแต่ละเดือน และพื้นที่ความรับผิดชอบของหน่วยงาน โดยมีผลการดําเนินงานรอบ 3 เดือน จํานวน 2 รอบ สรุปได้ ดังนี้
1.1 รอบที่ 1 ตั้งแต่เดือนมีนาคม-พฤษภาคม 2565
(1) ด้านไฟฟ้า
กลุ่ม
หน่วยงาน
ทั้งหมด
(หน่วยงาน)
หน่วยงาน
ที่รายงาน
ข้อมูลครบ
(หน่วยงาน)
หน่วยงาน
ที่ลดไฟฟ้า
ได้เกินร้อยละ 20
(หน่วยงาน)
เพิ่ม/(ลด)
ไฟฟ้า
เทียบกับ
มาตรฐาน
การใช้ไฟฟ้า
(ร้อยละ)
เพิ่ม/(ลด)
ไฟฟ้า
เทียบกับ
ช่วงเดียวกัน
ของปี 2564*
(ร้อยละ)
1) ส่วนราชการ